text:
學游水跟私人教練定泳會好啲?
-
contactt last edited by
暑假喇,見天氣咁熱,覺得係時候要比囝囝去學下游水,不過而家考慮緊嘅係究竟比佢跟私人教練學好定去泳會想泳班同其他小朋友一齊上堂好? 好似兩樣都有好有唔好,對小朋友黎講,邊種上模式啱佢多啲,有無人可以比啲意見我?!
-
yuen.v last edited by
@contactt 從經濟角度睇...睇下你付吾付擔得起...
如果你付擔到嘅梗係私人la...專注d對住你個小朋友咪教到多d野
-
funlee last edited by
@contactt 我覺得以小朋友心態出發既話 一班小朋友上堂會岩佢地多D 成班同學上堂一黎無咁悶 二黎有比較既情況佢地既好勝心會令佢地學得快D
-
contactt last edited by
funlee said:
@contactt 我覺得以小朋友心態出發既話 一班小朋友上堂會岩佢地多D 成班同學上堂一黎無咁悶 二黎有比較既情況佢地既好勝心會令佢地學得快D
我又真係無咁諗過,但聽你咁講我又覺得幾有道理咁
-
koreagirll last edited by
funlee said:
@contactt 我覺得以小朋友心態出發既話 一班小朋友上堂會岩佢地多D 成班同學上堂一黎無咁悶 二黎有比較既情況佢地既好勝心會令佢地學得快D
的確係, 我兩個仔女以前上私人班, 學極都無咩進度, 之後轉左去史丹福學, 個教練教得幾多元化, 臨落堂又有小遊戲玩, 佢地兩個鍾意左游水學都學得快左
-
abbychan12345 last edited by
不如問返囝囝意見啦,不過我估佢會中意 游泳班 多d,因為有其他小朋友一齊玩~


c: text/html

text:
作為一個職業女性,因為工作嘅關係,好容易會令到血液循環差.想解決呢個問題?最好 就係去做一做淋巴按摩,以下就睇下小編嘅介紹,睇下咩人最啱去做淋巴按摩,同埋有咩推介啦~
淋巴按摩係咩?
淋巴按摩其實係通過按摩淋巴腺,令身體嘅淋巴系統暢順,代謝老舊嘅廢物,幫助排出身體嘅廢物,最重要就係可以令到血液循環變好!如果血液循環差,其實好多問題都會衍生出嚟,例如手腳冰冷,面色蒼白,水腫,甚至連減唔到肥都同佢有關!所以改善血液循環真係好重要!
邊D人啱做淋巴按摩?
返坐成日坐嘅OL,如果加埋少做運動嘅話,肌肉會比較鬆軟,亦都好容易會覺得攰同冇力;而成日企或者鍾意著高踭鞋嘅女士,肌肉就會容易繃緊痠痛,比較容易緊張,其實呢D統統都係因為淋巴嘅循環差作怪!所以呢兩類Sis都好適合去做淋巴按摩,改善循環之餘又可以舒緩痠痛或者疲勞嘅肌肉,一舉兩得!不過如果覺得自己淋巴部位腫咗嘅話,好可能係身體上出現咗毛病,呢個時候就千祈唔好去做淋巴按摩,反而應該去睇醫生啦!而且有炎症,心臟病,腎功能比較差嘅人都唔適合做架!有疑問嘅話就要問醫生嘅專業意見先啦!
想做淋巴按摩?唔使周圍搵!小編有5間好推介,總有一間啱你要求,睇啱就去book嚟試下啦~
My Perfect Body
座落中環,佢哋嘅服務好全面,由處理面部色斑,皺紋等問題,到改善身體嘅橙皮脂肪,疤痕等都有.BloomMe用戶去過都話服務夠好,而且裝修又好有西式簡約風格,去到一定有好好嘅體驗!
BloomMe推介療程: 40分鐘淋巴排毒療程 $480
The Foot Room 足地
喺天后嘅呢間Spa喺BloomMe一直受到用家嘅推崇,仲有5星嘅評價添!好多用戶都話呢度嘅按摩好專業,型格嘅裝修加埋偏暗嘅燈光都令人感覺relax又舒適!呢度仲有私人嘅水療間,可以好好享受點樣由內到外都咁放鬆嘅過程!
BloomMe推介療程: 50分鐘淋巴排毒按摩 $298
Sense Thai Massage
呢間喺中環嘅Spa好特別,因為泰籍老闆開呢間鋪嘅原因正正就係搵唔到一間好嘅Spa去舒緩自己工作引致嘅身體疲勞!所以呢度嘅按摩師全部都有超過15年嘅按摩經驗,而且會使用最優質嘅椰子油同香薰精油,想歎一個正宗泰式按摩嘅你點可能錯過?!
BloomMe推介療程: 淋巴按摩 (60分鐘) $588,淋巴排毒面部按摩 (45分鐘) $388
Alyssa Beauty
住馬鞍山的人有好消息!呢間Spa新開咗先兩個月,D用具保證夠晒新淨,而且佢哋以「專業」,「安全」同「有效」為宗旨,佢哋連小小一杯招待客人嘅花茶都唔會亂揀,會睇清楚有咩功效,可見係幾咁有誠意~
BloomMe推介療程: 淋巴排毒按摩 $460
Amrita Health & Nail Spa
中環嘅Spa真係好多選擇!呢間Spa嘅裝修以米白色為主調,行入去都覺得放鬆咗唔少!而且佢哋好重視幫客人養生,所以佢哋嘅服務好多時都會配合中醫嘅理論,想養生嘅Sis不妨放工嚟試一試!
BloomMe推介療程: 法式淋巴排毒按摩 (75分鐘) $680
想秋冬冇咁易病,改善血液循環係好重要,自問有呢個問題嘅Sis,可以考慮去親身試下淋巴按摩嘅功效!
如果第一次經 BloomMe預約,申請帳戶時入返優惠碼 TALK88,首次預約可以即減 $88!
****👓 想睇多啲 👓****
BloomMe創辦人不私藏推介 超值40% off Spa全公開
BloomMe嚴選15間人氣好評Spa
2018 BloomMe 最人氣之選
作為一個職業女性,因為工作嘅關係,好容易會令到血液循環差.想解決呢個問題?最好 就係去做一做淋巴按摩,以下就睇下小編嘅介紹,睇下咩人最啱去做淋巴按摩,同埋有咩推介啦~

robotstxt: allowed

filter: keep


text:
Day 18 務川
旭哥今朝好早就過咗嚟我住嘅旅館,帶我去食早餐,佢揸部電單車,我踩單車喺後面跟住. 我唔知呢個叫咩粉,但有啲似桂林米粉
除咗請我食早餐之外,旭哥仲買咗支脈動畀我係路上飲,同送我一段路先走. 雖然大家萍水相逢,但係佢就不求回報咁去招待我.由香港一路踩 到而家, 真係從未遇過好似旭哥對我咁好, 其實真係好感動
最後佢再三叮囑我要好好注意安全,同埋要食多啲嘢補充能量,有咩問題或者困難就打畀佢
如果中國多啲好似旭哥咁嘅人,相信會好美好
「不要說感謝的話,要什遇到需要幫助的人,在能力範圍內就幫助他們,但是一定要保護好自己.」
分別咗之後我就一路沿住省道踩, 路況十分之好
我經過見到有賣嘢食嘅,就諗住買定啲饅頭 做乾糧, 點知佢話冇得餅, 叫乜鬼嘢土家族醬香餅, 咁唯有試下
我在踩咗一陣,見到路上好多檔賣西瓜仔,生果 不時不食,我忍唔住買咗個嚟食, 五蚊雞
由於唔使再對住條爛路嘅心情特別舒暢, 但係 我開心得太早, 係中午嘅時候突然好肚痛, 我都唔知係啲餅嘅問題定係西瓜嘅問題, 我二話不說就掉咗食淨少少嘅餅
其實踩車真係最怕係頭暈身㷫屙嘔肚痛, 基本上我係keep住一陣陣痛, 我即刻停低佢個位坐 同埋食咗啲正露丸
大概耽誤咗個零鐘開始正常返可以踩單車
我都幾鍾意呢個品牌嘅連鎖酒店, 價錢唔算貴 但係整體質素幾好,架車又可以推上房
踩過嚟嘅時候見到附近好似都冇乜特別嘢食, 所以我都係嗌美團外賣算, 嗌咗啲飯同埋啲補給品
送到上嚟我先知道原來咁鬼大盒, 有30包獨立包裝, 每包有三塊, 我諗慳啲食應該可以食到去西藏
食完飯批咗芒果,正
難得開推車上房,咁梗係順手洗下架車, 洗完靚仔曬
今日間房包自助早餐, 聽朝早啲落去食先


text:
踩波(車)男孩
從前,有個小男孩,佢好鍾意玩,每逢周未佢都會扭媽媽帶佢去遊樂場玩.媽媽係一個好開通嘅人,只要唔過份,媽媽都會滿足小男孩嘅要求.
去到遊樂場,小男孩見到一班小朋友用一個二個彩色嘅汽球玩緊遊戲.小男孩覺得好新奇,於是就靜靜咁坐响旁邊嘅樹底下,睇吓呢班小朋友玩緊乜.
呢班小朋友,每人嘅左右腳都綁住一個汽球,然後响空地中間追追逐逐,目的係踩爆人哋腳上嘅汽球.當有氣球被踩爆之後,有啲小朋友會唔介意然後走去場邊啲櫈度坐低休息,而有啲唔憤氣嘅小朋友就會即刻吹番個新氣球然後再出去玩過.見到呢班小朋友咁開心,小男孩都好想玩埋一份,但係小男孩同媽媽今日無汽球在身,咁唯有等下星期.
一個星期過去,媽媽今次買咗一袋汽球帶小男孩去遊樂場玩.去到遊樂場,小男孩又見到呢班小朋友玩緊踩汽球嘅遊戲,於是就急不及待吹咗兩個汽球綁响腳上,然後跑出去加入呢班小朋友嘅戰圈.
小男孩有踩爆人哋嘅汽球,亦有其他小朋友踩爆小男孩嘅汽球,有來有往.踩汽球呢個遊戲,踩到腳就少不免,小男孩初初被人踩到都嬲架,但係其他小朋友會同佢道歉,而小男孩亦知道自己有時又會唔小心踩到人,於是,小男孩就唔再嬲,繼續開開心心咁玩.
日子一路一路咁過,小男孩就同呢班小朋友熟絡咗,而呢個踩汽球嘅遊戲,亦都開始變咗小男孩同呢班小朋友見面嘅一個藉口.踩唔踩爆汽球都係其次,最緊要嘅係大家見吓面走吓跑吓睇吓人哋有咩花花心心貓仔狗仔汽球等等,嘻嘻哈哈咁就一個下午.
一日,有一個新嚟嘅小朋友加入.呢個小朋友著住長褲,面上一副冷漠嘅表情.初頭,呢位長褲男孩都玩得好好地,但後來,佢就有意無意咁踩到人腳踢人後踭.踢到人後,佢嘅臉容都係一貫嘅冷漠.
呢個長褲男孩,每個星期都係咁,踩到人痛又毫無反應.有小朋友投訴佢,但佢又唔聽.終於小男孩就忍唔住,一嘢就飛鏟落呢個長褲男孩隻腳度.
媽媽見到小男孩飛鏟,就叫小男孩返埋嚟,好温柔咁同小男孩講:「你睇吓你,玩到成身汗啦… 抹咗啲汗先啦…」然後响手袋裡攞條毛巾出嚟,輕輕咁印落小男孩嘅額頭,後頸,同背脊度,繼續用佢好温柔嘅聲線同小男孩講:「乖仔,你知唔知你頭先咁樣做係唔啱架?你要記住,唔好心存怨恨,果個小朋友成日踢到人,或者佢都唔想嘅… 你有無見佢每次都著住條長褲呢?其實,佢長褲管裡,係裝咗條義肢…」
「媽媽,唔好講好嗎?」
「乖仔,你要記住,每個人做嘢都有佢嘅因由.你今日點樣對人,第日人哋就會點樣對番你身邊最親嘅人,知道嗎?好啦,去玩啦.」
小男孩又走番去玩,响玩嘅同時,佢亦好用力咁記住媽媽嘅說話.但係响呢個時候,小男孩見到自己嘅一個同伴受傷跌低咗,而果個長褲男孩竟然仲踩多佢一腳.火遮眼嘅小男孩見到,仲記得媽媽嘅說話咩,於是又飛身兩腳一齊鏟落個長褲男孩度…
媽媽見狀,就走去小男孩身旁,重重咁打咗佢一巴.呢巴掌,真係好重手,小男孩塊面即刻腫咗.媽媽打咗小男孩一巴之後,就轉身離開.
小男孩呆坐咗响遊樂場嘅地下度,睇住媽媽遠去之後,亦睇住呢班小朋友一個一個咁返屋企.小男孩一邊諗住受傷同伴被長褲男孩踩嘅畫面,一邊又諗住媽媽嘅教悔.當小男孩一諗起媽媽果隻温柔嘅手同佢抹汗嘅情境,突然間哇一聲喊咗出嚟…
「對唔住呀,媽媽…」
唔知道,媽媽會唔會返嚟接番小男孩走呢?


text:
原標題:學美甲一般需要多久?
說起美甲應該係女性消費者比較喜愛嘅一種時尚方式吧,好多嘅女性消費者都會做美甲,諗要去全方麵嘅去美化同修飾自己,俗話說嘅話嘛“愛美之心人皆有之”,所以呢大家都喺唔同方麵同唔同層次嘅去追求美嘅權利.所以也引來la眾多嘅年輕人諗要學習這門技術.嗰麼,學美甲一般需要多久?
美甲一直都係女士們嘅生活服務,現喺嘅美甲店大到化妝樓小到一間店麵,唔理規模點樣樣,總係客源眾多,每每爆滿.而嗰些為美甲嘅前景動心嘅學生們就得要先考慮這個問題la.從美容到美發再到如今嘅美甲,美麗嘅意識已經深入人心,得到la眾多女性嘅大力支持,現喺早已經形成la以女性為主嘅消費市場,美甲嘅發展前景係相當可觀嘅,所以學習美甲也就成la一個好好嘅前進方向.
美甲難唔難學,既要看悟性,努力程度,還有老師也好關鍵,選擇一間好嘅美甲學校,有好嘅老師教學,係學好美甲嘅保障.所有新人都必須從低做起,從基礎常識到產品知識再到美甲技能最後到銷售技能,每個環節都唔可以落下,緊扣每一步,累積技能進而做突破,或者多參加美甲師培訓課,唔斷嘅提升自己.
首先可以告訴大家嘅係,冇基礎係冇關係嘅,專業嘅美甲學校都會有從基礎開始學嘅,同埋老師都會手把手一步步嘅教你.而學習嘅時間取決於你選擇嘅美甲學校同選擇嘅課程.每個學校學習時間規劃都唔一樣,具體到每個課程更係差距好大,所以具體說冇基礎,學美甲多久可以學會,這個學會嘅概念好籠統,隻要會點美甲就算係會la,所以,這裏我們應該把問題延伸到學美甲多久能學精.
嗰麼其實要學精嘅話,肯定係要考慮到綜合方麵嘅la,嗰麼綜合方麵嘅話,肯定係要選專業嘅美甲學校才行la,而選擇美甲學校要從多方麵考慮.首先,看一個美甲學校係否專業,需要la解美甲行業背景.並且喺選擇美甲學校嘅時候一定要先la解你自己要學習嘅,再根據自己嘅需求去選擇有這方麵行業方向嘅學校.
有關美甲方麵嘅事宜一時難以說清,如果真嘅有意向嘅話,唔妨實地進行考察,西安朗圖時代美甲學校歡迎各位嘅蒞臨同谘詢.
更多 美髮


text:
袁偉豪那些年參加過《YES!》校草選舉 原來黃宗澤都選過⋯
撰文 : 東方新地
袁偉豪 入行21年
想當年,有「維他奶仔」之稱嘅袁偉豪參選香港先生大熱勝出.2007年當選之後,拍過好多唔同嘅電視劇,可惜大部分都係啲二打六角色.磨練咗八年,今年終於成功突破,唔同嘅角色全部都得到萬千觀眾嘅支持.
袁偉豪 那些年校草真身
回帶睇番97年,當時得15歲嘅袁偉豪喺新法書院就讀,當年佢參加咗《YES!》雜誌嘅校花校草選舉,之前佢就喺IG自爆陳年相,一睇真係不得了!見到佢一身黑色鬆身戰衣,三七分界,輕輕托腮加埋迷人嘅眼神…. 連佢自己都忍唔住留言︰「人哋話女大十八變!男其實咪係一樣」其實亮點又豈止袁偉豪,其實佢當年其他對手,小編都覺得好有「特色」…
有校草當然都有校花,袁偉豪旁邊嗰位就係當屆校花冠軍,見到兩人身穿校服擺個乖乖甫士,真係想唱番句「同學各位 找個位 這是你的開學禮…」唔知呢位那些年校花依家做緊咩呢?係咪一樣咁靚呢?
袁偉豪於1998年曾演出維他奶廣告與簽約力圖唱片,故他於參選港男時,一直被報刊傳媒稱呼為「維他奶仔」.
黃宗澤都選過校草
其實《Yes!》校花校草選舉真係為娛樂圈帶來好多型男索女,除咗袁偉豪,當年得17歲嘅Bosco已經chok爆,所以佢啲同學仔忍唔住偷偷幫佢報名參加《YES!》嘅校花校草選舉.型同「娘」只係一線之差,但佢呢個「回眸一笑」造型嬴盡網民掌聲,事關真係唔係人人carry到㗎!


text:
有關遊覽玻璃島,彩色島既交通及攻略,請看上篇 :
上船後,其實搵個位坐好就睇景啦 感覺船速都幾慢
經過之前J google map時見到既墓島,有牆圍住,係google map會睇到成個島都係一個墓園,
毒毒地講句,原來軒轅劍3入面既威尼斯畫到個墓園係獨立既島係有幾分事實根據
相信我既威尼斯情意結同呢隻我小學玩既RPG game有好大關係
到左Murano Colonna呢個站,有唔少人落船,跟遊客大隊永遠是對的 於是唔知頭唔知路既我地就落船
呢個站一落有點荒蕪,有一條唔算好旺既街,向左行既全部都係玻璃廠同玻璃品專門店.因為D店係正間廠前面,所以感覺呢度買玻璃比較貨真價實,所以係主島唔洗心急買,黎到玻璃島先慢慢揀都得,雖然應該無乜分別 但係玻璃島買先有concept嘛 .
呢度D店絕大部分都唔比影相,有好多好靚既玻璃燈同鐘,但無影低,男朋友勁鐘意果D奇形怪狀既玻璃燈 仲有呢D擺設幾靚:
價錢唔記得了,但一定係勁貴.
行到最左邊,有一間店寫住free show之類既字眼,即場表演燒玻璃 未見過大蛇痾尿既我地當然要睇睇佢 好得意,佢係個玻璃廠入面set左個看台仔 好似集誦果種,但係穩固D既.我地就可以企係上面睇表演.
表演緊燒既果個人好似係前面果張thank you紙上面果個人
佢一次過表演左燒幾種形狀既玻璃,可以睇住佢將一舊球體既物料燒,轉,吹,扭等,唔洗幾分鐘就將佢地變成一個個玻璃製品,記得當中有馬仔,唔同形狀同顏色既玻璃瓶,感覺好神奇,個個反應好似細個睇人表演扭氣球/變魔術咁,勁impressive.除左報以掌聲,當然仲可以去佢地既店面度選購啦
入面既製品其實係外面其他店都有同款賣緊,不過睇完個show就特別會感覺佢地真係有D工匠手藝係入面,特別想係果度買(好成功既銷售技巧 ).最後我bf買左隻馬仔,果D馬仔既身體入面有d紅色,睇落好似有血既馬咁,好似五六歐左右定十歐(唔記得了),我地無影相,上網search搵到隻類似既,但我地買果隻橙色果d係紅色
另外我係果度睇中左一條鍊,但佢賣得幾貴下,成33歐定40歐
真係好鐘意,好想買但又唔捨得 ,但最後都無買,決定出去行一圈考慮下先 之後係玻璃島市中心既手信店成功搵到,只係賣9歐 一野狗衝了
玻璃珠鍊,每粒入面都有D閃閃地既白色同銅色顏料,好晶瑩剔透既感覺
雖然話果間買有工藝品feel d,但30歐既差價唔少野 所以黎到都係建議格下價先好落手買 好鐘意 平時乜都唔戴既我都日日戴住,日日J條鍊
Btw,最後佢連住d珠既果D線可能抵唔住日日沖涼刷牙果d被水淋,係米蘭車站行行下爆開左 佢無解曬體,只係有兩粒甩左出黎,我無掉,太鐘意,想返黎香港得閒串返佢,不過就當然到而家都未搞
睇完呢一堆廠同店後,我地極肚餓,於是就去搵餐廳,就係去最旺果度
紅色範圍 去啊
我地一見餐廳就狗衝左先,Osteria ai cacciatori, Murano
呢間我係tripadvisor搵唔返,剩係見到Burano同主島上面唔關事既餐廳
Facebook就反而搵到.位置大概係呢度啦.
呢間我會覺得係平價特色美食之選 呢個櫃有好多點心之類既野.
我鐘意既係佢入面有唔少我未見過既當地小食 平平地食到,唔洗又pizza,kebab咁悶 而且服務好好,我問果D咩黎佢都會好友善同熱情咁解答.
首先叫左呢個:
其實佢唔識英文,但因為之前學過既意文食物 vocab未還返曬比老師,都聽到佢話入面有飯,咁神奇當然要試
外面脆,咬開果然係有飯係入面,味道有d似焗豬扒飯 ,有茄汁,芝士,係久遺既香港風味
呢兩個我會解讀為捲捲三文治/多士,白麵包夾住牛油/雞粒/火腿果類,捲埋佢,又一味茶記點心 .
呢間店都有pasta,但我地今次無叫,因為食完d包都夠飽.
繼續出發 ,玻璃島同主島雖然都係canal景,但睇相都會分辨到兩者:主島面河既建築一般比較grand同高大,睇落高貴典雅D(窗口會多D圓拱形),同埋每一棟都好大,似係有好多戶係入面;玻璃島果d就矮D同比較多單棟式既,門面窗口都樸素D.
呢一條canal兩邊全部都係玻璃品手信店同餐廳,為左買睇中左果條玻璃珠鍊,我地逐間入去睇 .
其實呢款近似既款式好多間都有,但粒珠會變長型,或者變左頸鍊,所以行左十間都未搵到,但就覺得總會搵到,因為間間都賣緊同類野,而且知道唔會貴,因為見到全部價位都係10歐左右,所以30 40歐果間就一定不買了 .
最後,我只係用7-9歐就買到 得一間有
行行下會見到條大橋過對面,
呢頭既景都幾靚,條河比比較闊,
D屋比較殘舊
係度影左好耐相.
對面有舊大型既藍色玻璃擺設,
就係Cometa di Vetro,中文見網上叫琉璃彗星中的聖誕燈 係影相位黎,相信標誌住玻璃島啦,不過感覺呢舊野同周邊景色好違和.晚上佢有燈會發光
遠處都見到佢,好搶眼.
呢D幾搞野,雖然有d恐怖
呢種幾靚
關於呢度既玻璃品,有人話佢地有D店會入口D強國製既cheap工廠製玻璃,所以你會見到有D店會係門口貼住:not made in China 既紙牌強調自己真係賣緊Murano野
不過講真,其實都唔知點分辨,都係講個信字,但有d賣得特別平同樣衰既應該就一睇就知,例如有間店賣果d勁似日本城以前十蚊幾舊既玻璃老鼠仔狗仔果d 仲要d眼耳鼻口都歪曬
我地路過一間餐廳被佢D相吸引左,蜆肉意粉!!佢寫住12歐,張相大大碟,咁抵玩,仲可以坐河邊食,環境好好,就當然要試試.
呢間叫Ristorante Dalla Mora,每人會收2歐coperto架,所以剩係入去食12歐既,最後埋單其實係16歐,係意大利入餐廳真係要計過先.
不過,佢「盤」蜆肉意粉同相顯示一樣咁大盤!!!D蜆肉勁多,味道都夠濃,都好滋味,兩個人share當tea食好啱.不過我上trip advisor D評價又一般 主要都話服務差,我唔係好記得 只記得埋單等左勁耐.
由於坐河邊,好多人經過,個個路過都會望下我地呢個大大碟既蜆肉意粉,簡直係活生生既廣告哈哈.
話說我地隔離枱係講英文既couple,個女既食一碟pasta,男既食曬成大個一圈既pizza,好拆得 同我地好唔同,我地兩人share一碟pasta ,佢地就完全無share,一啖都無,完美呈現東方人同西方人既餐飲文化對比 .我地心諗,唔會好想試下對方果道菜既味道架咩
行多兩圈就搭船去彩色島 碼頭附近有燈塔,開始好天
彩色島遊記係下一篇啊!
(待續)
歡迎 Like Facebook Page 緊貼最新既遊記及攻略 : 芒果豆腐花遊記


text:
其實不嬲都唔係好積極想學車,每每短暫地想學車就只有去旅行時交通好唔方便,好羨慕人哋可以自駕遊嗰陣,但香港嘅公共交通實在太方便,養車實在太貴,寧願鬆手啲搭的士仲平,一直都的唔起心肝要學車~結果今次起動都係老公夾住我兩個人一齊報名,照顧小朋友嚟講,恐怕都係要識揸車好啲~
考慮去邊度學車,諗完都係決定報香港駕駛學院,雖然啲人話學完出嚟會唔識揸車(希望唔係咁嚴重啦),但合格率高丫嘛,pass咗再補鐘再算啦~我媽當年成四十幾歲去學都係一take pass~多謝day請我學車,我會努力啦﹗
今日第一次嚟返學了﹗
報咗名冇耐就排到期去考筆試lu,其實報名時已經派咗要溫習嘅書同埋MCQ題目集,但懶惰嘅我哋冇乜點揭過,其實,仲有幾日就考啦﹗哎吔~要自修去考都冇話唔得,但駕駛學院其實有得上筆試堂,仲要唔駛預約,按時間表去就ok~平時如果我同day都唔available湊住曉時,曉會肯跟嘅恐怕只有婆婆同埋葉太姨姨,但婆婆咁耐呢個星期又去咗旅行,時間無多,研究+討論一番之後,決定我今日去上筆試堂,然後⋯我將老師講嘅再傳授俾day,咁樣會唔會節省啲人力物力?﹗希望我哋兩個都ok啦~
有咗西鐵真係方便好多,由朗屏站落車行幾分鐘就去到shuttle車站了,去到地圖上標示嘅等車位置時,我行嚟行去都搵唔到shuttle嘅站牌,但就有好多人一字排開咁係街上㩒電話,哈,我估大家都係去駕駛學院上堂吧?我加入㩒電話時,有個後生女嚟問我等shuttle嘅位置,「我都係第一次嚟,我估都係呢度啩?睇落個個都好似等緊咁~」話咁快架車就嚟咗了~
原來學院內嘅實習場地就好似一個露天停車場咁,唯一唔同嘅就係多咗條上落斜路係中間,上面嘅車一眼好難分辨究竟係停緊定係郁緊,難怪今日嘅老師話,佢哋學院嘅車被元朗居民取笑為「白色烏龜仔」,而冇人會因為超速而fail路試,只會因為開得太慢而fail,佢叫我哋學車時/考車時要開快啲囉~^^”今次我入lecture room上堂,一堂過嘅筆試精讀90分鐘,我要好專心+抄好100% notes丫,因為我要對day負責任~
我為咗要專心,一入課室就坐第一排中間,點知一開始老師就問嘢,問大家睇咗本書幾多(?﹗),day都仲揭過幾頁,我真係零⋯即刻有啲後悔,後面嗰排有個女同學已經勁熟書喎,老師問嘅佢都識答~佢旁邊有個後生女break時話唔鍾意讀書,佢仲有鼓勵個後生女添﹗老師開頭講解下啲logistics,同埋預約實習堂嘅要點等等,之後就入重點,講解筆試嘅highlights了~佢講明希望大家幫手記住啲題目,記得幾多就報告番幾多俾佢哋聽,感覺好青春呀﹗﹗令人回味當年我哋讀醫學院時都會幫手記住啲題目,留啲past paper俾師弟妹~原來好多筆試嘅內容真係唔係常識囉,一定要溫書,難怪老師話fail筆試最多嘅係18-26歲嘅高教育水平嘅人,太輕視個筆試真係唔掂,路牌可能都識少少,但幾多歲可以自己踩單車出馬路,幾多歲可以坐電單車車尾,貨櫃車載貨可以突幾多出嚟真係唔讀唔會知囉,而同一個藍色底同一個白色箭嘴,原來圓形同長方形就已經係兩個唔同嘅路牌,果然去上呢堂係有d用﹗
接住落嚟就係要食咗本書+做晒啲MCQ啦,今個星期好忙呢,仲有好多韓文功課,韓文班presentation又要交稿,加油呀~祝我哋兩個good luck吧﹗


text:
其中一個人渣有百份之五十機會係你老细.其餘百份之五十機會係你老细個老细.[人之初,性本善]呢個由哲學難題進化到現今成為生物基因改造嘅研究方案都未能揾到令人滿意嘅結論.所以,人渣係自有永有?定係由行為性經驗變異出嚟喇?透過一啲個案,我哋由呢一點出發,希望揾到人渣點諗嘢,點能解釋佢嘅存在,從而揾到同人渣共享並存嘅空間 (co-working space) (呢個英文term講明同人渣一齊做嘢嘅地方原來喺外太空).究竟,人渣本身係賤人,定係好人做賤嘢變人渣,還是好人俾賤人迫佢做埋啲賤嘢變人渣,又會唔會係啲好人見到啲賤人做賤嘢反而有運行就學做人渣,抑或啲好人俾啲賤人搞到自己都變成人渣就想迫其他好人做賤嘢都變埋人渣,可能啲賤人見到啲好人俾佢迫做賤嘢個死樣會零舍興奮而樂做人渣.我哋一齊出發!
類型一 : 如果你有料就你企係度插我,晤係我企係度插你啦.仲要駁咀!死蠢!
呢個個案係講一個可能係廚師既下屬,唔跟佢老细指示做仲想搏出位.呢個就係佢老細俾佢嘅工作評估.個案關於個老细認為自己比下屬有料,又忍受唔到被駁咀.其實佢係好人嚟㗎,佢之所以成為人渣其實係因為你哋迫佢.係你哋無料扮四條,插你係袋錢入你袋.你哋唔識講多謝仲要駁咀,所以佢唯有起勢用力狂插,連一mm都入晒.死蠢!呢啲人渣根本當你係一碌濕度百分之一百二十嘅廢柴.試問一條濕柴就算俾火燒佢一係就燒唔著,就算燒得著都只會係支支聲.偏偏你又唔答「知知知」又唔保持緘默,仲答「唔係…..其實…..我以為…..」呀嗰啲濕柴唔應該發出嘅聲音.呢類人渣最怕你唔回應,你死魚咁佢就無新嘅燃料再燒呢條廢柴.
類型二 : 你睇吓,講講下走咗去幾無禮貌!
情景係一個大會議室.受害人係一個資深專業人仕合顆人.個老細明知佢用專業法一定唔夠打,所以佢用咗特權法.即係俾咗少少錢咁唔識就大晒嘞.先嚟一記我識就唔洗請你啦,請得你嚟,你呢樣唔得,嗰樣又做唔到……無非收唔夠錢……最後受害人尊嚴落地更袋埋雙親返工……力頂十九幾分鐘後,终於爆咗.拋出一句 : 老细,係,我出去做埋啲嘢俾你.老细追插 : 錢就識收…… 受害人還拖: 唔講錢, 我先出去做嘢.頭也不回就走咗出去.個老细用上面嗰句說話收咗個尾嘞.
啲人渣自己無料又唔認,錢又唔想俾,以為得佢一個有阿媽生,其他人的母親都俾佢跪安晒.用惡去掩飾佢嘅自卑同埋無能.等無人敢挑戰佢.其實佢好可憐,因為好驚俾人知道佢無料,又驚自己俾人揾笨,更驚既是俾佢老豆鬧.無錯,呢啲就係富二代老细嘅典型.
其實呢類老细本身都無諗過要變成人渣,只不過佢好唔好彩,佢老豆或者佢老母成功挑戰命運,建立咗一個不單只係成功直頭係好成功嘅企業.佢哋付出努力同汗水,百折不撓,由無到有,再由有到富有,當中人生高高低低,克服重重困難嘅經歷直情可以出本書.咁你呢?講緊你呀富二代!一出世啲困難就俾你個運籌唯握嘅老豆搞掂威晒.嗰啲正常困難,即係嗰啲透過自己思考,努力就可以超越嘅難關呀.都唔輪到你去搞.試問咁你又點可以累積信心,建立威信呢.到你滿懷熱血想做好件事,你個老總又揾班開國功臣幫倒你.
無錯,係幫「倒」你,考驗你,製造啲𡃤嘢機會俾你.因為你天生就係斯人,所以必先苦其心志,勞其筋骨,餓其體膚,空乏其身,行拂亂其所為,所以動心忍性,曾益其所不能.人恒過,然後能改……死未?成段嘢嘅簡議係 : 不斷跣你,搞到你𡃤晒嘢,做乜都係錯,咁錯得多咪識改,改得到咪做到人上人囉.大佬呀.你估個個都係超人咩?成班老海鮮加埋撈咗幾百年,你一條乜乜都唔識嘅鼻涕蟲,每日都怕俾人跣俾人揾笨又唔敢問怕俾老總鬧蠢.去到段嘢前五句已經俾人收咗皮做咗紙板廢人啦,仲話做人上人.日日俾啲人用啲而得你死唧眼光望住你,好似話緊你係二世祖呀,廢柴呀咁.繼續詐儍扮勁偷生到都已經偷笑啦.活係啲咁唔係人嘅陰影之下,有乜法子唔性格扭曲再扭曲再扭曲咁扭下扭下變咗人渣吖.
曾經有人話過 : 點解係我問,唔係你哋問呀!點解我老豆唔係李+X......
但我又聽過另一句說話 : 喂,你唔happy可以辭職; 佢無得走...…
點呀?係咪舒服咗啲呀?覺得自己都唔係咁慘啫.慘得過人渣老细?氹下自己啦各位.


text:
期權
期權(Options)係種金融衍生工具,當中買方可以喺特定日子之內賣方進行交易.期權嘅特點係買方初時要畀一個費用(權利金)賣方;係雙方釐定(傾好)所標定物品嘅價格後,期權嘅買方就有一個執行權去決定喺特定日子之內同唔同期權嘅賣方以履約價進行交易.如果買方決定行使呢個權利,賣方就有義務去進行呢個交易.否則,喺合約期滿咗之後,而買方又唔去行使呢個權利嘅話,呢個期權就會自動失效.
期權一般可以分為認買(Call Option)同埋認沽期權(Put Option).看漲期權表示買方有權去以釐定價將標定物買入﹔由於呢份期權合約暗示買方睇好呢件標定物之後嘅價格,所以價格升得越高就對買方越有利.相反,看跌期權表示買方有權去以釐定價將標定物賣出;由於呢份期權合約暗示買方唔睇好呢件標定物之後嘅價格,所以價格跌得越多就對買方越有利.
基本上,期權嘅標定物可以係任何嘢;但係金融市場上一般比較常見嘅就有股票,外匯,利率等.如果買方可以喺限期之內任何時間行使權利,呢份期權就叫美式期權.如果買方只可以喺限期內行使權利,呢份期權就叫歐式期權.
目前世界上最大嘅期權交易所係芝加哥期權交易所(Chicago Board Options Exchange, CBOE)


text:
摩洛哥
座標: 34°02′N 6°51′W / 34.033°N 6.850°W
摩洛哥王國(阿拉伯文:المغرب)係非洲西北部一個國.王國嘅東部同埋東南部同阿爾及利亞交界,南部靠近西撒哈拉,西部面向大西洋,並向北隔直布羅陀海峽同地中海同西班牙相望.1979年摩洛哥佔領西撒哈拉,不過佢喺西撒哈拉嘅權利一直未被國際上任何國家承認.摩洛哥認為交界嘅休達同梅利利亞應該係佢嘅領土,不過查實係由西班牙管轄.除阿拉伯文之外,喺摩洛哥境內重有好多地方語言,而法文同西班牙文亦被同時用.
歷史改
- 內文: 摩洛哥史
自50萬年以嚟摩洛哥所在嘅地方係非洲同歐洲之間嘅一條交通要道.考古發現證明呢度一早就有人住.最早喺呢度定居嘅柏柏爾人嘅來歷經已冇辦法考證.7世紀嗰陣,阿拉伯人嚟到呢處,重喺8世紀建立王國.中世紀時期喺呢度統治嘅朝代有啲係柏柏爾人,有啲係阿拉伯人.從15世紀開始,摩洛哥受到多個西方國家嘅入侵.20世紀初期嘅摩洛哥危機係導致第一次世界大戰嘅重要原因之一.1912年3月,法國佔領摩洛哥.1956年3月,獨立.[1]
中國古籍入便有關摩洛哥嘅較早記載,有宋人趙汝適《諸蕃志》「默伽獵國」.
政治改
摩洛哥係一個君主立憲制嘅多黨制國家,國王擁有比較大嘅權利.議會分參議院同眾議院兩院,眾議院325名議員由國民直接選舉而出,任期為五年.參議院270名由地方代表選出,每三年更換三分之一.
穆罕默德六世自1999年登基後加強國家嘅民主化,對內嘗試緩和貧困同保證社會治安,對外持相對緩和嘅伊斯蘭國家政策.摩洛哥係中東同歐美對話嘅一個重要中間人.
地理改
受副高控制同加那利寒流影響,形成乾燥嘅熱帶沙漠氣候;阿特拉斯山脈貫穿全國,當中圖卜卡勒山(4165米)係全國最高點.
54%嘅人口係城市居民.重要城市有:
經濟改
摩洛哥最主要嘅經濟部門係旅游業,漁業同燐酸礦嘅出口.農業同牧業亦相對重要,不過受氣候影響比對大.摩洛哥喺好多方面依靠外嚟資助.國民經濟發展相當緩慢.


text:
唔想做肥妹要咁食 自家煮外出食飯tips
Beauty & Health
2019-11-21
話咁快到咗秋冬天,呢個季節嘅好處係可以換上長衫長褲,遮住身上肥肉.雖然呢個係辦法,但自欺自人囉.好多香港人肥胖,因為忍唔到口.想繼續食滿足口慾但唔想增磅,其實都有方法.有無留意日本人偏向瘦底,除咗因為佢哋減肥有方,仲因為佢哋識食!不妨參考一下佢哋聽明嘅飲食控體重妙法,由日常飲食入手,幫自己減肥肉,keep住纖瘦過秋冬!
自家煮飯篇
1 就算煮肉都要加蔬菜
對食肉獸而言,飽肚嘅滿足感很難言喻.要佢哋減肉?No way!專登煮碟菜一齊食,又嫌麻煩.成日話飲食要健康平衡,方法之一係煮肉都迫自己加啲菜.例如煮牛肉飯,除咗加洋葱煮外,可以再添加菇類或雜色燈籠椒,多加蔬菜嘅分量;上碟時可加點蔥花,蛋絲,芝麻等,增加營養.
2 青瓜絲代替麵條
好多人變肥原因之一係飲食中澱粉過多.餐膳時想食麵,但又怕澱粉質,可以試下用青瓜刨成絲,取代麵條.嘅有食麵嘅口感,又可以食多啲蔬菜增膳食纖維,青瓜味清甜可口,容易接受.
3 加蒟蒻降熱量
日本人很喜歡食蒟蒻,因為熱量低,又有飽肚感.在家想食意粉,但煮意粉要美味通常濃醬多油.有日本人建議用蒟蒻絲代意大利麵,減少食澱粉質,降低熱量.煮蒟蒻時,用熱水汆燙約2至3分鐘,可去除腥味,更易入口.蒟蒻絲 口感幼滑,伴上不同醬汁,一樣美味可口.除咗將蒟蒻代麵條,煮飯都可以用得上蒟蒻.將蒟蒻切成條狀或粒狀,加入飯中,減少食飯量,又增添飯嘅口感.
外出食飯篇
1 點都叫碟菜或沙律
其實要食得均衡,一啲唔難,事在人為.外出食午飯,好多餐廳指定套餐都不過一碟飯或麵包杯飲品.有良心嘅餐廳會喺碟飯加幾條菜,但你真係覺得夠咩?要健康,有時要少少付出.多叫碟菜或沙律,迫自己每餐都有足夠蔬菜.食飽飯後,順便去超市或生果店買啲水果,返到公司食一個,日日2+3,唔係做唔到,係你做唔做啫!
2 主動減飯
香港租金貴,餐廳縮皮,食物分量愈來愈縮水,但爛船都有三分釘.諗深一層,你真係要食咁多咩?真係唔飽?定係以往你食得太飽?食得健康,七分飽好足夠.試下減食量,初時未必習慣,但當身體適應就會慣.落order時講聲「少飯」,擺喺面前嘅食物分量少咗,迫自己食少啲,都係控制體重方法之一.
3 五色飲食
外出食飯,按偏好挑選嘅食物顏色,原來可略知一個人嘅體型.當然呢個不過係籠統說法,但可當參考.原來偏向啡啡黃黃食物,體型偏肥;喜歡色彩繽紛或綠色食物嘅人,體型偏瘦.肥人要控體重,不妨外出食飯時,要求自己多食不同顏色嘅食物.不同顏色食物富含不同營養,盡量每餐有齊5種顏色:紅,黃,綠,白,黑,便可攝取均衡營養.
4 唔好飲湯
在餐廳食飯,若食物附湯,盡量唔好飲.湯要美味,火喉用料好重要.餐廳做生意,邊有咁多時間煲湯呢?成本為先,煲湯落幾多料都計成本.唔夠味嘅話,就加大量調味料或味精.所以湯通常超高鈉,可以嘅話,唔好飲晒,當然一邊食麵飲到啲湯例外.
你或會有興趣的相關文章:
小腹減極都凸出來? 即check類型中醫教減腩
瞓唔夠好易肥 曬太陽增瘦素助控體重
TEXT: MaryLin


text:
戲院起爭執 男友淆底 絲打霸氣單挑MK情侶…加隻兵
原文:娛聞樂|圖片:Lihkg.com
絲打霸氣單挑MK情侶…加隻兵
話說絲打早幾日去睇戲, 見到一對情侶加隻兵去睇戲已經夠騎呢,不過都唔夠個女騎呢,勁無品!
散場後撩交打
MK情侶又嘈又踢櫈, 仲要惡人先告狀,完場後出到去想撩交打!不過絲打都不甘示弱!
兵仔愈幫愈忙
之後另外嗰隻兵終於趕到,但絲打形容佢為「汁男咁嘅樣,仲要一臉無辜」於是絲打自信爆棚,一個打三個,輕鬆將對「白痴戀人」同隻兵仔擊退!
絲打男友淆底消失?
不過有唔少網友都突破盲腸,因為成個故事中有一個人完全冇出現過,就係絲打男友啦!竟然淆底唔幫女朋友?
大家都係唔肯放過絲打嘅男友!
奉勸各位唔好得罪呢位巴打!
強烈要求入戲院要考牌!
香港人面對好多事都敢怒不敢言,絲打嘅勇氣唔係人人有㗎!堅型!
延伸閱讀:
睇戲十大最無癮行為! 森美小儀於《早霸王》逐一盤點
袁偉豪「薯片風波」早排成為熱話,森美小儀喺《早霸王》中亦有提及,並討論咗一堆去戲院令人好無癮的事,包括:坐側邊嘅人成日出出入入,俾後面踢櫈,有人食爆谷食得好大聲等等,大家有冇遇過… 或者自己做過?
踢櫈!踢完又踢!
最無癮之首就由「踢櫈」奪得!對於屬於高人一族的森美,表示對咁係因為有啲戲院座位較窄,要翹腳先可以坐得晒,但翹得耐又要換吓姿勢,所以會唔小心踢到前排嘅櫈.雖然聽落事出有因,但專心睇緊戲突然被人踢一腳,有時一腳完又一腳,真係會令人極之難忍.
即場討論乞人憎
另外,相信唔少人都會遇過啲人即場討論劇情甚至係劇透,唔知點解有時情侶或夫婦都好鍾意在戲院內進行討論或講解!有網友更表示遇過以上情況,向對方反映,但俾人鬧返轉頭:「戲院有話唔俾人講嘢咩!」真係又無奈,又想打爆佢個頭.
同場有失控嘅小朋友
講到「同場有失控嘅小朋友」呢個情況,森美笑言自己曾有朋友帶囝囝入場睇Iron Man,結果一開場,小朋友就已經因為太驚係咁嗌走人.而森美認為小朋友失控又或者係咁發問的情況出現,都只可怪父母.
有人食好香嘅嘢
「有人食好香嘅嘢」,可能因為戲院真係唔少人食嘢,所以大家未算好反感,不過小儀就話曾遇過有觀眾外賣黑椒豬扒飯入場!森美則表示依家戲院增加唔少款式的熱食,而咖哩魚旦絕對係濃味之首,而呢啲食濃味食物的行為,佢自己還可以接受咁話.
情侶喺你前面親熱
情侶親熱,正常不過,喺戲院仲夠晒黑,不過唔該顧及前後左右觀眾的感受,尤其是單身狗如小編… 入戲院都係專心睇戲,要親熱就唔該轉場啦.
細細聲傾電話
小編都明白,有時睇緊戲可能會有唔聽唔得的電話,但可以的話就行出影院先講啦,無論你以為自己講得有幾細聲,坐附近的觀眾都一定會被你影響到.
開場前廁所大排長龍
老實講,次次喺戲院去廁所都會大排長龍,特別係女廁.為咗唔會錯過電影個開場片段,而家小編都會喺外面去定廁所先,費事要排一輪之餘,又避免錯過咗套戲任何精彩場面!
焗住坐第一二排
認真的說,如果太遲先買飛入場睇戲,要焗住坐第一二排都真係幾無癮.小編試過坐頭幾排,而成場戲可能太多近鏡,結果小編都好似只係睇緊啲演員個口講嘢咁,要望哂成個樣都好辛苦…
兩個扶手被人佔據
一個坐位兩邊扶手本來就係足夠的,但有時一個人入場睇戲,咁啱左右兩邊又有人坐之餘,又咁啱坐喺左右的人都用緊自己座位個扶手,搞到冇得用都幾慘.雖然又唔算太緊要的!
有人食爆谷食得好大聲
食爆谷有聲就一定難免,但有時可能大家食嘅爆谷時盡可能就放輕少少咁食,如果唔係食到不停發出好大「咯咯」聲,都會好影響其他觀眾觀看電影.


text:
奧海城將於今個農曆新年舉辦新春微型藝術展,除咗係香港史上最大型嘅一次之外,部分模型仲結合埋AR技術,透過生動嘅畫面,同大家分享關於香港嘅故事.
位置奧海城嘅微縮模型展有咩特別?有三大原因好值得大家去睇.
1.香港史上最大型
呢次展覽號稱係有史以來全港規模最大嘅微縮模型展,動用近二十位來自香港快樂微型藝術會嘅藝術家,展出作品多達五十二件,數量驚人,當中有部分曾經揚威中港台及海外,認真巴閉!而近三分一嘅模型更係專登為咗今次展覽而製作,或首次喺香港曝光,保證大家從未睇過.
2.屬於香港人嘅回憶
展覽中所睇到嘅係一個縮細版嘅香港,一幢幢嘅唐樓,碩果僅存嘅懷舊老舖,九龍寨城嘅光影,農曆新年時節嘅熱鬧情景……有啲可能係我哋已經遺忘咗,亦有啲可能係我哋平時無為意嘅,用另一種角度去睇,感覺會唔會唔同?呢次展覽正好讓我哋重新認識「香港」呢笪地方.
除咗展品富有香港本土特色之外,現場亦都佈置成舊式街道,掛上大大小小嘅霓虹招牌,《老金山貨店》及《揮春檔》更以真實比例呈現喺大家眼前,置身其中,甚有過年氣氛,夠晒應節.
3.揉合AR技術 不一樣嘅全新體驗
每件展品都由唔同嘅小件砌成,手工精緻,仿真度極高,絕對稱得上為藝術品,不過最厲害嘅唔止咁,某部分重點模型仲特別加入咗AR技術,透過手機或智能眼鏡就可以欣賞到動態效果,包括《利東街》中嘅迷你舞獅精彩表演及《林村許願樹》中人們拋擲寶牒嘅盛況等,唔同嘅模型都有屬於佢哋自己嘅故事,非常有趣.
喜.細 看香港 新春微型藝術展@奧海城
日期: 2018年1月26日至2月22日 (《但願人長久》將展出至3月4日)
時間: 中午十二時至晚上九時
地點: 奧海城2期地下主題中庭
費用: 免費
Comments
Powered by Facebook Comments


text:
[求救] 人奶轉奶粉之後就去唔到便便
-
weiweilui last edited by
上個禮拜開始要番工所以轉番奶粉比呀B食. 其實奶粉都揀左好耐, 點知轉完之後呀b都係成3-4日先去到一次便便, 有時仲會谷到喊, 轉番人奶又泵唔切, 我可以點做??
-
bayking last edited by
可能bb同隻奶粉唔夾.. 呢D都係試過先知! 如果入貨入得唔多可以考慮下轉呀~
-
popochanc last edited by
唔洗太擔心啦, 一開始轉係咁, 之後會慢慢好D, 我之前轉嗰段時間有比BB食益生菌等d便便暢順D, 同埋按下肚仔
-
kelly last edited by
可以試下俾illuma,,佢而家個配方有hmo同sn2,
對個腸胃都好好,呀囡食開都keep住有poopoo
-
weiweilui last edited by
@popochanc 益生菌係邊隻?
-
JATHY last edited by
我試左幾隻奶粉.,最夾都係platinum
-
popochanc last edited by
@weiweilui 我BB係食開biostixx果隻, 萬寧有, d poo poo 係會軟D
-
nanarabbit last edited by
我都有俾囡囡食益生益,我食個隻係watson 買,叫reuteri瑞典製造,
衛生署註冊左,食左囡囡如廁情況好好呀.
-
cat last edited by
我個個飲a+,我每日有比生果佢食,基本日日有便便
-
cat last edited by
呢隻都唔錯,1-3號都冇蔗糖
-
crreamy last edited by
呢個有可能同飲水夠唔夠同埋依奶粉夾唔夾都有關ga,樓主不如轉雅x隻HMO啦,佢話同母乳嘅成份好似,可以令BB腸道健康d ga
-
lerena last edited by
其實人奶b轉奶粉最好飲羊奶,因為羊奶最接近人奶,我6個月嗰時由人奶轉左卡xxx比我阿b,都適應得好好,唔會去唔到便便


text:
Wikipedia:點樣睇生物分類框
本文解釋咗“點樣睇生物分類框”.如果你想要創建或編輯生物分類框,請參考Wikipedia:專題/生物及en:Wikipedia:WikiProject Tree of Life/taxobox usage.討論參見Wikipedia talk:專題/生物.
生物分類框係一個表格,用嚟顯示一種生物或生物分類單元喺目前通常被接受嘅科學分類中嘅地位.
右圖係文章小熊貓中使用嘅分類框.
- 標題用嗰種生物嘅中文常用名,唔用英文名或拉丁名,如果有俗名可以喺正文列出,亦可以喺呢度用括號列出其中一個.
- 好多物種有咁樣嘅一行字,標明保護現狀,即表明呢種生物繼續生存落去嘅可能性.小熊貓嘅現狀係紫紅字嘅「瀕危」,說明佢嘅野生種群喺不久嘅將來面臨絕滅嘅機會好高.對於受到威脅嘅物種,維基百科採用IUCN紅色名錄嘅受威脅物種一覽.
- 嗰種物種嘅典型圖像.
- 生物分類框嘅中間部分詳細列出目前被通常接受嘅嗰種生物或分類單元嘅科學分類,由一系列按等級由大至細排列嘅分類單元組成.當呢個分類單元唔清楚,或者重爭論緊,喺維基百科中,其中嘅分類應該係目前仍然被廣泛接受嘅說法,唔使完全遵循最新嘅研究結果.(中文資料中有啲分類過時,都應該參照其他文字進行改動.)
- 分類單元框嘅左邊列出分類單元嘅等級,右邊係名.按照動植物嘅分類,一個種係一群相關生物嘅集合,佢哋同其他嘅種有多少分別,而且能夠互相交配產生正常後代.相互緊密相關嘅種組成屬,屬之上為科,科之上為目……等等.通常列出域,界,門,綱,目,科,屬,種八個級別,但係為咗更精細嘅分類,次級分類,好似亞門,總目等都可以列出.維基嘅分類包含中文名以及用括號括起嘅拉丁文名.喺屬名已詳細列出嘅情況下,後面嘅種名中嘅屬名可以採用首字母縮寫再加上種加詞嘅全名.詳見生物分類法.
- 「學名」或雙名法係目前被接受嘅物種嘅科學名稱,用拉丁文,或者其他文字按照拉丁文習慣嘅改寫嚟表示,佢包含咗屬名同埋種加詞.學名應保證任何兩種生物擁有唔同嘅名,即係話Ailurus fulgens用嚟表示小熊貓呢個物種而唔會有歧義.有國際植物命名法規,國際動物命名法規同埋國際細菌命名法規嚟保證名稱嘅唯一同埋冇歧義.
- 學名之下嘅名係嗰個名嘅命名人(亦即係首次喺學術期刊中發表帶有生物描述(或佢引用)嘅學名嘅人)嘅姓氏,後面嘅數字係發表嘅年份.若果命名人同年份冇用括號括住,說明嗰個名係由命名人喺發表時採用嘅名.若果有括號,即係話個名曾經改過,好似被分入另一個屬.
各種生物嘅科學分類都係一種科學假說,可以畀新嘅證據確認或反駁.分類學家可以喺詳細研究之後改變現有嘅分類.


text:
Wednesday, 19 September 2018
Melbourne 墨爾本 / Great Ocean Road 大洋路﹒十二門徒石﹒一日遊
今次係 Melbourne 有一整日時間,決定去遠少少嘅 Great Ocean Road 大洋路,尋找 Melbourne 出名嘅十二門徒石 Twelve Apostles.由 Melbourne 市區出發到目的地車程要三,四個鐘,如果有兩日時間慢慢揸車 Road Trip 應該會好正.但奈何我地只得一日時間,唔想搞到自己太攰,就選擇參加 Day Tour.
上網搵過幾個 Day Tour,大部份 Local Day Tour 要$700-$800,但係 KKDay 只係二百幾.比較過行程其實差不多,評價都幾好,就決定揀 KKDay.朝早八點係唐人街集合,當日有二十人,點齊名就出發.係 Melbourne CBD 內導遊兼司機 Gavin 有簡單介紹 Mebourne 歷史,景點,食肆推介等,離開市中心範圍就俾大家靜靜地補一補眠.覺得 Gavin 幾好嘅係全程都係適當時候介紹景點,唔會不斷講廢話.呢個係普通話團,不過 Gavin 係廣州人識講廣東話.
去到 Great Ocean Road 牌前係 Anglesea 會落一落車,導遊就去入油.係小巴上瞓左成個鐘,落車行下好醒神!之後就繼續出發踏上大洋路呢個旅途.有個到此一遊必影嘅景點就係 Great Ocean Road 牌,好多人都堆係牌下面影相,但其實離遠少少兩個應該係預設好嘅影相位無乜人爭.之後就會經過 Lorne 去 Apollo Bay 食午餐.呢段路景色都好靚,不過可以落車影相嘅時間都好短,主要都係俾大家鬆下筋骨.
係 Apollo Bay 有一個鐘 Lunch Time,餐廳選擇唔多,有中式,日式同西式.用餐完畢可以去附近沙灘影下相.夠鐘就起行去十二門徒石 Twelve Apostles,車程大約一個半鐘,又係時候補眠.大約到達前十分鐘,導遊開咪介紹十二門徒嘅由來,又講返因為風吹同海水沖擊,現時只係淨返七座石.要睇呢七座石可以去觀景台或者乘搭直升機,我地當然就選擇直升機呢個 Choice 啦!
十五分鐘嘅 Scenic Flight 收費 AUD 145,另加 AUD 45 會有影片儲存係一隻直升機型 USB 帶走.因為避開左人潮,我地好快就可以上機.一架直升機可以乘坐七位乘客,好好彩我地坐到前座有最開揚嘅景!有得坐直升機已經好開心,飛到上去睇到好靚嘅景更加開心!機師會保持五百尺高度沿住海岸飛,同時會介紹唔同石嘅特點同歷史.其中有一舊真係好似 Cheese Cake!不過機師有好重嘅澳洲口音,而且講得好快好快,要聽得切聽得明係有少少難度.飛完十五分鐘仲有少少時間,我地就去埋觀景台行下.真心覺得山長水遠黎到,人唔太多的話就飛一轉直升機 Scenic Flight 啦!個景真係好壯觀好唔同!
之後去埋最後一個景點 Loch Ard Gorge,係度曾經有一架英國移民船遇難,最後只有兩個人生還,由沙灘徒手爬上崖再被人救起.依家有樓梯唔再需要徒手爬上爬落,不過行完都喘喘地氣.
去完最後一個景點就回程,返到市中心起經差不多八點,即係成個 Trip 去左十二個鐘.如果自駕遊的話真係會好攰,不過跟 Day Tour 有好多時間補眠,精神到失眠.如果只有一日時間,呢個 Day Tour 係一個好好嘅選擇.
Subscribe to: Post Comments (Atom)
© kiss me before flight | All rights reserved.


text:
《E3 2018 一場娛樂性超越遊戲嘅Show》
文:Dixon
E3 2018終於曲終人散.經過連日嚟嘅展覽報道,相信各位Gamer朋友,對於自己關心嘅遊戲同廠商,都有一定程度嘅收穫.不過既然E3稱得上係一場Show,咁佢嘅娛樂性部份又點止Gameplay片段,又或者係製作人訪問呢?當大部份人都集中追緊新Game消息嗰陣,唔知你又有冇留意到各個遊戲廠商喺呢場一年一度嘅大Show入面嘅表現呢?
Switch XBox PS4三分天下藏暗湧
任天堂Switch嘅出現,令原本兩雄割據嘅局面再次成為三分天下.可惜今年任天堂Labo嘅失敗,令原本氣勢如虹嘅Switch,遭受到自推出以來最嚴重嘅一次挫折.我個人原本認為E3會係任天堂翻身洗底嘅大好時機,可惜今年任天堂响E3 42分鐘嘅Show Time當中,竟然用咗24分鐘去介紹《任天堂明星大亂鬥特別版》一隻遊戲!而剩餘嘅時間入面,亦唔見有咩特別大作值得令人驚喜.呢個舉動除咗係白白浪費咗一個大好時機,同時亦令任天堂暴露咗唔夠獨家大作嘅問題.
若果話任天堂今年喺E3嘅表現令人惋惜,咁Microsoft今年E3嘅表現亦實在令人無言.Microsoft喺展覽嘅Show Time中展示咗一堆新遊戲,無奈獨家遊戲方面就只得《Forza Horizon 4》一隻賽車game比較搶眼,其餘遊戲例如《Halo》,《Gears of War》儘管一如既往有出色表現,但始終唔係一隻「值得為呢隻Game而考慮買部機」嘅獨家遊戲.相比之下,反而Show Time後段介紹嘅獨立遊戲作品,例如《Planet Alpha》,更加令我感到驚喜.
至於Sony PS4,喺獨家遊戲方面,PS4今年絕對係大贏家.兩款獨家遊戲《蜘蛛俠》同《The Last of Us 2》早喺舊年已經種下咗玩家嘅寄望.今年E3一出Gameplay影片,馬上贏盡觀眾掌聲喝彩.而新遊戲《Ghost of Tsushima》亦有精湛表現,現場氣氛可以話係三大廠商中最好嘅一個.不過,正正係因為氣氛咁好,Sony竟然响Show Time中途嗌半場休息,並且要求全體觀眾同媒體移師去另一個場館繼續下半部份展覽…… 大佬,你當而家睇TVB咩!「廣告番嚟,我哋去2號廠睇吓嗰邊嘅節目……」一句轉場,現場人士要用腳行,啲嘢要重新set位㗎!呢個從未發生過嘅舉動,令在場人士,包括媒體,都感到莫名其妙.更大鑊嘅係,換咗場地之後嘅第一個節目,竟然係現場演奏遊戲音樂…… 原本難得累積好嘅現場氣氛被呢次奇怪嘅搬兜事件徹底打亂,阻礙咗整體節目嘅流暢度,實在令人有畫蛇添足嘅感覺.
Bethesda懂得玩家心思 成就最佳表現
除咗家用機嘅戰場之外,玩家最關心嘅當然係各大遊戲廠商喺E3當中嘅表現啦!個人嚟講,我覺得今年表現最出色嘅都算係Bethesda.呢間遊戲公司出咗名把口密實,從來出Game都係要人等到頸都長埋,先俾少少嘢你頂吓癮.今次佢就先以Online Game Co-Op玩法嘅Fallout作品《Fallout 76》打頭陣.覺得《Fallout 76》唔係單機版正傳續作咩?接下來再介紹《Doom Eternal》同《Rage 2》兩款正規續作,再介紹一啲比較二線嘅遊戲.當觀眾開始睇到咁上下,估計應該到戲肉嘅時候,Bethesda就俾個驚喜大家,宣佈全新科幻RPG系列《Starfield》登場.再趁觀眾滿足咗之後,臨完場學Steve Jobs嚟個 「Oh, by the way」,同觀眾講「《上古卷軸6》嚟啦,去片!」Bethesda今年喺E3嘅Show Time,無論節目嘅鋪排,抑或內容,都完全超越咗玩家預期,充分表現呢間遊戲公司對顧客嘅重視同了解程度.
面係人哋俾,架係自己丟
作為一場大Show,有「蝦碌」(出糗)場面係在所難免.無奈有啲尷尬位置卻並非一時過失咁簡單.正如上面講到,Bethesda對玩家嘅了解同重視令呢間公司響今年E3贏盡掌聲.另一邊廂,有啲遊戲公司就唔夠了解玩家,同時亦高估咗自己,令公司醜態畢露.例如年年都《Just Dance》嘅Ubisoft今年照舊都係載歌載舞, 仲特意搵人著咗套熊貓公仔服裝由場外跳到入會場舞台. 呃,Ubisoft,你都識叫隻Game做 《Just Dance 2019》啦,第一隻《Just Dance》到呢一代都已經十年啦…… 跳舞跳足十年,年年都係差不多嘅表演,呢度係E3,你唔係搞錯咗以為係《歡樂滿東華》呀嘛……
Ubisoft雖然年年跳舞冇新意,但都總算叫有隻《刺客信條:奧德賽》睇吓.相比之下, EA就更加係今年E3嘅尷尬之王! 無論係佢哋大聲宣佈新遊戲《Anthem》嘅賣點係唔使玩家課金,冇片睇齋講《Star War Jedi: Fallen Order》有得揸光劍好Amazing,抑或係興奮尖叫年年都出,年年都買剩嘅《FIFA 2019》九月上市…… EA種種令人「O嘴」嘅表現,再次證明咗呢間遊戲公司對玩家真係零了解兼且極不尊重.為咗追電競潮流,EA甚至刻意响介紹《Madden 2019》呢款美式足球遊戲嘅時候,安排一位名不經傳嘅Madden電競冠軍,孭住條Oversize嘅金腰帶,棟响台上同大家講佢由唔識玩到攞到呢款遊戲電競冠軍嘅血淚史…… 由畫面所見,大部份現場觀眾對呢位冠軍嘅認識,同香港街邊求其搵個人嚟問一樣.大家都係一副莫名其妙「你做乜訪問佢」咁嘅表情望住舞台,甚至係開始做自己嘢. 覺得尷尬嗎?EA完全冇留意到現場氣氛已經死晒,台上嘅冠軍繼續以佢懶有態度(其實係有少少囂張令人反感)嘅口吻,同個搞極都搞唔起氣氛嘅主持對答.我真係好好奇,EA搞呢個環節究竟係想表達咩?係想話俾觀眾知玩《Madden》都可以好似LOL電競冠軍咁威?還是想話俾觀眾知,冠軍是如何毀掉的?
E3不再係業界嘅競技場
其實過去十幾年,業界不斷都有聲音指遊戲開發團隊為咗喺E3上攞到好成績而疲於奔命.AAA級遊戲大作嘅開發往往係以User Experience嘅完成度去衡量,假若開發出來嘅部份未如理想,砍掉重做亦係常有嘅事.所以要咁啱夾到正E3嘅展期,去完成可以令玩家滿意同值得期待嘅內容,實在係一個非常巨大嘅壓力.正正係因為咁,Blizzard,Square Enix呢啲遊戲公司,近年都選擇咗與其逼死自己條Team要喺E3揭曉自己大作消息,倒不如等作品真係準備好,再喺冇競爭對手搶媒體注意嘅獨立遊戲發佈會中公佈消息.估計亦都係呢個原因,今年Square Enix喺E3發佈會當中對《Final Fantasy 7》隻字不提,甚至齋播已經曝光嘅片段,不惜令玩家公開喺網上大罵,都唔肯透露半句進一步消息.(又或者因為啲嘢真係唔見得人……)身為觀眾同玩家,你會希望每年熱熱鬧鬧一場show,定係寧願分散全年,各個廠商各自各精彩?


text:
分類導航
- 齊齊哈爾農,林,牧,漁業黃頁
- 齊齊哈爾采礦業黃頁
- 齊齊哈爾水電煤氣供應黃頁
- 齊齊哈爾建筑業黃頁
- 齊齊哈爾交通運輸,倉儲和郵政業黃頁
- 齊齊哈爾信息傳輸,計算機服務和軟件業黃頁
- 齊齊哈爾批發和零售業黃頁
- 齊齊哈爾住宿和餐飲業黃頁
- 齊齊哈爾金融業黃頁
- 齊齊哈爾房地產業黃頁
- 齊齊哈爾租賃和商務服務業黃頁
- 齊齊哈爾科學研究,技術服務和地質勘查業黃頁
- 齊齊哈爾水利,環境和公共設施管理業黃頁
- 齊齊哈爾居民服務業黃頁
- 齊齊哈爾教育黃頁
- 齊齊哈爾衛生,社保,福利業黃頁
- 齊齊哈爾文化,體育和娛樂業黃頁
- 齊齊哈爾機械設備公司
- 齊齊哈爾電子元件公司
- 齊齊哈爾五金工具公司
- 齊齊哈爾電工電氣公司
- 齊齊哈爾汽摩及配件公司
- 齊齊哈爾照明燈具公司
- 齊齊哈爾交通運輸公司
- 齊齊哈爾安防公司
- 齊齊哈爾包裝公司
- 齊齊哈爾儀表公司
- 齊齊哈爾印刷公司
- 齊齊哈爾環保公司
- 齊齊哈爾紙業公司
- 齊齊哈爾加工公司
- 齊齊哈爾服裝內衣公司
- 齊齊哈爾鞋包配飾公司
- 齊齊哈爾禮品工藝品公司
- 齊齊哈爾家居日用品公司
- 齊齊哈爾數碼電腦公司
- 齊齊哈爾家用電器公司
- 齊齊哈爾通信產品公司
- 齊齊哈爾辦公文教公司
- 齊齊哈爾運動,休閑公司
- 齊齊哈爾食品飲料公司
- 齊齊哈爾玩具公司
- 齊齊哈爾傳媒廣電公司
- 齊齊哈爾化工公司
- 齊齊哈爾冶金礦產公司
- 齊齊哈爾橡膠塑料公司
- 齊齊哈爾紡織皮革公司
- 齊齊哈爾精細化學品公司
- 齊齊哈爾農業公司
- 齊齊哈爾醫藥保養公司
- 齊齊哈爾建筑建材公司
- 齊齊哈爾能源公司
- 齊齊哈爾商務服務公司
- 齊齊哈爾代理公司
齊齊哈爾工商黃頁分類最新注冊企業
齊齊哈爾公司分類
- 齊齊哈爾產品供應
- 齊齊哈爾機械設備
- 齊齊哈爾家居日用品
- 齊齊哈爾建筑建材
- 齊齊哈爾電工電氣
- 齊齊哈爾五金工具
- 齊齊哈爾包裝
- 齊齊哈爾食品飲料
- 齊齊哈爾精細化學品
- 齊齊哈爾商務服務
- 齊齊哈爾冶金礦產
- 齊齊哈爾儀表
- 齊齊哈爾禮品工藝品
- 齊齊哈爾汽摩及配件
- 齊齊哈爾電子元件
- 齊齊哈爾橡膠塑料
- 齊齊哈爾服裝內衣
- 齊齊哈爾化工
- 齊齊哈爾紡織皮革
- 齊齊哈爾鞋包配飾
- 齊齊哈爾安防
- 齊齊哈爾運動,休閑
- 齊齊哈爾農業
- 齊齊哈爾照明燈具
- 齊齊哈爾家用電器
- 齊齊哈爾辦公文教
- 齊齊哈爾醫藥保養
- 齊齊哈爾機床
- 齊齊哈爾數碼電腦
- 齊齊哈爾交通運輸
- 齊齊哈爾加工
- 齊齊哈爾傳媒廣電
- 齊齊哈爾玩具
- 齊齊哈爾紙業
- 齊齊哈爾通信產品
- 齊齊哈爾印刷
- 齊齊哈爾環保
- 齊齊哈爾能源
- 齊齊哈爾項目合作
- 齊齊哈爾代理
- 齊齊哈爾二手設備
- 齊齊哈爾展會
歡迎來到老子有钱网址網黑龍江齊齊哈爾黃頁,齊齊哈爾黃頁是用按企業性質和產品類別編排的齊齊哈爾工商企業電話號碼簿 齊齊哈爾黃頁以刊登企業名稱,地址,電話號碼為主體內容,相當于齊齊哈爾的工商企業的戶口本 齊齊哈爾公司可以免費注冊進駐,發布產品,一共有302425家企業單位收錄在齊齊哈爾黃頁. 老子有钱网址網每天有大量的黑龍江齊齊哈爾企業進駐, 您可以在這里免費查詢和發布齊齊哈爾的企業和商機,您的企業想加入齊齊哈爾被客戶搜到嗎? 趕緊免費注冊吧!


text:
我由細到大都好希望可以出去見識多啲,但係出國嘅開支好大,而屋企嘅經濟狀況亦都冇辦法support到我四圍去. 大學grad trip係我踏入職場前最後一段長假期,可以俾我盡情探索世界,睇吓世界嘅另一端發生緊咩事.我知道大學畢業季啱啱好就係非洲動物大遷徙嘅季節,有齊天時,地利,人和,我唔想錯過呢個一生人可能得一次嘅機會.
雖然去非洲嘅支出無去北歐咁大,但係要打疫苗,住宿,參加當地導賞團,去safari要租車,又要搭內陸機,所有零碎嘅嘅支出加加埋埋都係一筆唔少嘅錢.偶然之下發現咗uFinance,原來佢哋有低息學生貸款服務,可以幫助學生完夢,活出理想嘅大學生活.喺uFinance嘅幫助下,我成功完成咗我嘅非洲之旅.去完非洲之後,我嘅世界觀改變咗好多.
喺遷徙季節睇到動物成群結隊嗰種震撼,透過同當地人交流認識當地文化,令我明白無論幾多歲,都要對生命,對世界抱有熱誠.
望翻轉頭,如果當初我因為經濟狀況而放棄去非洲,我絕對會失去一個獨立成長嘅機會,仲係嗰個只係識讀書嘅黃毛丫頭.我好慶幸發現到uFinance, 亦好感激佢哋可以幫我一把,等我可以捉緊機會.uFinance助我圓夢令我成長,令我有非一般嘅經驗.
可以做老闆有邊個想打工?尤其係自己有曬idea又有勇氣嘅時候,當然會想趁後生拼搏吓啦.除咗係想自己做老闆之外,更重要係嘅想圓咗個創業夢.讀U嗰陣成日覺得一班人要re-u要四圍搵地方好唔方便,所以想開翻個party room方便一班人re-u,可以又食又玩.
創業呢個名聽落好聽,要實行就一啲都唔容易,完全唔同平時做學校project,所有嘢唔再係隨你口噏就算.除咗要有基本idea之外,其他嘢都好睇實行性.而最首要嘅就係有一定資金,話哂要租地方,買傢俬同其他雜費都要有一定資金揸手先可以做到.好彩我係朋友口中知道uFinance可以喺資金方面幫我一把.
我當初諗:創業好似一件好遙遠嘅事.即使心入面有哂plan,礙於資金太少而唔夠膽做,已經唔係可行性嘅問題.資金一少,所有嘢就好似孤注一擲咁,大壓力到跟本唔夠膽實行;相反,手頭鬆翻少少咁多,就會有多啲空間,令我夠膽試夠膽錯.創業嚟講,有好多人雖然有idea,但係可能嫌煩,覺得手頭唔充裕,只係停留喺諗吓就算嘅階段.
當uFinance幫咗我一把之後,我覺得成條路都好似好行咗咁,覺得要自己開一盤生意其實非想像中咁難,有時爭嘅更加只係開頭嗰步.
創業真係非常有挑戰性嘅全新經驗.而家我身邊啲人同我講有創業idea,我都會好鼓勵佢哋去做.因為創業唔會令你後悔之餘,成功咗個種滿足感仲係會翻倍咁返返黎.
人人都話:「學車係大人嘅必備技能」.呢個世代,人人以車代步,學識揸車可以令你睇得更多.如果申請埋國際車牌,日後去啲大啲嘅國家玩嘅時候,例如澳洲,紐西蘭,美國咁,就可以自駕遊玩曬國內唔同地方,又方便又可以睇得多啲嘢.大家都鐘意去旅行,但係要深入認識某個地方嘅文化同風土人情的話,並唔係去三,五日旅行就可以做到.
如果有張國際車牌,我就可以係一個國家stay耐啲,去一啲搭飛機或者旅行團去唔到嘅城市,不假外求.再講,去grad trip或者其他旅行都可以車曬一大班friend一齊去玩,相信一定會係畢生難忘嘅體驗.
集合埋咁多好處,搞到我都好想去學車,當係學咗旁身都好.但係學車要成萬蚊,加埋補鐘錢同其他雜費,要我突然間拎一筆錢出嚟,真係唔容易.而且學車未必係必需嘅嘢,要我問屋企人拎錢我又講唔出口,想自己承擔翻自己想做嘅事.
我一直都知道有uFinance呢間公司,所以就向佢哋講咗我嘅情況,問佢哋會唔會幫到我.好好彩佢哋願意幫忙,咁我就可以唔需要問屋企人攞錢,但係又可以做到自己想做嘅嘢.好似我咁講,有時候突然間要拎一筆錢出嚟,未必係人人都負擔到. 如果有人可以幫幫手,就可以免卻咗即時性嘅問題,日後分開還都輕鬆啲.


text:
每週一相片大行動
2015 Week 14 Extra
其實今晚有機會第三次上電視做訪問.我諗寫咗14年blog最大成就,係好多人比我自己更認真對待我寫嘅嘢,今時今日心態其實同十幾年Geocities,Xanga時代開始寫時一樣,只當一種日記式生活紀錄,乜狗屎垃圾大事小事諗到就寫低寫完就算轉頭就唔記得,反而成日有人會睇完我寫嘅嘢搵上門撩偈傾甚至邀請做訪問,講metal講音樂自然大把,其他講文化藝術,講電影,講社會,講住屋,講生活乜都有,好似星期三愚人節亞視冇得續牌居然唔係笑話,消息傳出之後冇耐就收到message,星期六晚《新聞透視》會講亞視,因為兩年前一個講亞視嘅post有記者睇過仲會記得,就素未謀面都send message嚟問有冇興趣接受訪問.
呢種事唔係第一次發生,甚至發生過我都唔記得幾多次,你問點解又唔見有乜劉Sir有份嘅報紙雜誌或者電視訪問嘅?可能因為每一次我都會收到問題之後,先寫晒成份稿 - 有時甚至影埋相 - 俾對方過目,相信班編輯同記者冇預過一個受訪者會咁黐線,只做一個出鏡半個字唔夠嘅路人甲都會玩到咁大,所以往往冇晒下文.但既然寫咗,同今次見到最後個project真係出咗街,就在這播完一刻,喺度同大家分享愚人節收到嘅四條問題同當時回應,為今集《新聞透視》補充一個八十年代長大嘅亞視迷嘅角度.
1. 何時開始看亞視的節目?
細細個已經開始睇
2. 為何喜歡追看亞視劇集?
覺得亞視動畫,劇集同綜藝節目各方面,無論外購還是自製,題材都比較獨特,比較另類,尺度亦較大.好多亞視最受歡迎時期拍嘅劇集,而家冇一個免費台會拍或者敢拍,將套劇交俾佢哋,亞視以外其他台亦未必敢原版重播.
3. 對亞視的印象和感情是怎樣?
細個睇亞視已經覺得,一啲客觀環境因素,會令人只會覺得亞視係一個二線台.以前屋企部電視只得四個台,無線明珠排一,三,亞視國際排二,四,換言之開電視一定係先睇到無線中英文台,之後至到亞視,冇咗無線好多時一開電視已經係睇緊佢嘅優勢.而且亞視畫質比無線差,色彩唔及人繽紛,以前影響可能唔算好大,但到高清時代其他台不斷追求高畫質,亞視畫面仍然係暗啞蒼白.亞視成日俾人話好重大陸味,畫質跟唔上時代係其中一個原因.
不過連串缺點反而令亞視節目更可觀,因為當仲可以同人競爭時,技術上有缺憾,就會用節目內容同質素彌補;唔係大台,好處係輸得起.點解歲月留聲台會比亞視主台更受歡迎?因為八九十年代亞視劇就係創新代表,正因冇人哋咁大包袱,至可以拍其他台唔敢試嘅題材同尺度.只可惜問題係贏嘅時候少,輸嘅時候多,好似你創新完,另一個台照辦煮碗,然後用一開電視機就係睇佢嘅慣性收視優勢大石責死蟹,口啤你贏,最後實質經濟收益又未必歸你,噉樣打持久戰,又邊有可能支持到呢?
而家睇返都幾無奈,當年亞視冇因為自己唔夠人大就自暴自棄,仍然腳踏實地努力創新落力做,正正係體現獅子山下精神,到頭來成果就俾財雄勢大嘅財團搶走,其實喺香港電視事件好多年之前,亞視已經證明證明咗全香港人睇,獅子山下精神喺而家嘅香港根本唔work.
4. 現在政府不續牌,會不捨得嗎?感覺如何?
其實我對亞視感情好深,唔止因為好多令人印象深刻嘅節目,仲有對我啟蒙最大嘅英文老師,係以前每晚十一點同凌晨兩點喺國際台見面嘅David Letterman;而且工作關係,我曾經上過兩次亞視節目,都係難得體驗.
我唔係唯一一個戥亞視唔抵嘅人,只不過當一個本地台會選擇唔拍本地劇而只播外購劇,包裝到自己似一個大陸電視台多過香港電視台,然後轉去國際台再見唔到David Letterman,而家對亞視嘅感覺就同好多人一樣,只覺可有可無,亦無特別感觸.
反而會關心歲月留聲台之後會點?我心態仍然好舊派,就算而家上網睇好方便,始終鍾意每星期某幾晚夠鐘就開電視追劇,歲月留聲台正正俾我重拾呢份情趣,甚至試過為睇一套劇而特登早起身.對於我哋呢種對而家新電視劇完全冇興趣,只求劇集有質素有新意嘅人嚟講,如果歲月留聲台因為亞視執笠而停播,第時開電視轉中文台,真係唔知仲有乜嘢劇可以睇.
其實有點遺憾,因為亞視上過兩次,都好想試一次上上無線,噉就由細睇到大兩個電視台都上過晒了.或者下次唔好寫到咁長嚇親人啦,大佬銷藥員成集《新聞透視》講嘅夾埋都冇上面咁多呀,哈.
劉Sir個網
lau-sir.com
劉Sir個blog
http://lausirisual.blogspot.hk


text:
文今次唔長,但涉及劇透,總結在最尾,想睇評分可直接跳到最後.
對於蜘蛛仔呢隻Game, 個人既心情真係好複雜.一方面佢已經係超級英雄遊戲入面既一線曙光,仲順手幫埋蜘蛛俠遊戲呢個牌子一洗頹風,可以話係功德無量.另一方面呢,你玩落佢就硬係差少少…….整體遊戲設計同埋執行只係差好少既距離,就可以上到神枱,爆機之後,真係不得不為此傷心.
做一個蜘蛛俠!
要明白遊戲既優點同缺點之前,首先要明白遊戲既本意係想做乜先.就正如所有動作冒險既遊戲,或者係所有RPG 一樣,你就係要做果個主角!你就係要做Spider-man, 或者Batman Arkham 系列咁,你就係要做Batman!遊戲既所有規則同埋細節位越能夠令你覺得自己就係果個主角既就越好,如果偏離左呢個方向既就會變成缺點.
係呢個評分準則之下,你唔難發現呢隻Spider-man 幾乎攞齊所有分數︰
- 係紐約市蕩來蕩去既時候,你既蜘蛛絲真係有痴住某樣野,而唔係淩空咁就蕩到
- 你係有機會不停咁救人,做個社區朋友,而同時會得到相應既回報
- 每次見到任何敵人佢都係咁嘴賤
- 你可以用Spider-man 同Peter Parker 既身份分別同唔同既角色建立關係,除左Spider-man 之外,觀眾其實亦會好奇Peter Parker 本身係一個點樣既人,佢係現實生活中遇到既事同樣會影響佢成為Spider-man 時既決定.
- 遊戲入面每一個樣要收集既野都有佢既故事份量.尤其係自己既背囊,除左可以比玩家體會返咁耐以來既Spider-man 歷史之外,其中仲有精美物品鑑賞同埋配音話你知之前做過乜,真係好有心機
- 係相對地短既時間入面,講左好多個壞蛋佢地本身既動機同性格特徵.用非常有限既資源令你明白蜘蛛俠咁多年來既世界觀同一時間令打敗果堆敵人可以有情感上既效果.呢個真係好犀利.
- 戰鬥上來講製作組明顯花左好多心思去諗住,如果真係佢打緊交,佢會有咩可以做?或者係漫畫動畫入面,佢係點打交?隨時隨地可以用來Fing 既渠蓋同垃圾桶,可以用道具整暈對手,可以用直接將難搞既敵人黐係牆身車身,仲可以黐牆反身來個Rider Kick!! 基本上所有得Spider-man 可以用既招式都用齊哂.
- BOSS 戰真係世界級,近呢幾年都未見過咁高質,咁好玩有趣既戰鬥!
就以上種種大家都已經明白呢個遊戲係會非常高分,但同時,我地亦都唔能夠唔參考神台上面超級英雄遊戲,Batman Arkham 系列,來比較下點解佢仲係差少少.
做Peter Parker 可以,但其他人有必要咩?
我明白有時為左描寫Spider-man 既其他角色,係可能有需要用一用佢地來做主角.但係….Mary Jane 同Miles 果Part 真係唔好玩嘛!個潛行部份又唔係話特別有挑戰性(礙於佢兩個係普通人而唔係Solid Snake 所以冇辦法更有挑戰性,會玩唔到落去),而又唔係有特別設計同巧思 (自由度低到同得一條路冇乜分別,咁整做動畫都得啦,使乜我去潛啫!)
將佢地兩個既部份變成咁長一部份既遊戲內容根本上就係錯誤決定,唔會有人覺得係啱或者好好玩.我上面講果堆就好玩,Mary Jane 係咪識一個打十幾個丫?同埋Miles 過條馬路都要玩,你唔好Aunt May 落樓下照顧露宿者都開一節來玩?
壞人始終唔夠魅力
“Heros are only as good as their villains.” 呢句野係所有對立角色既劇本上面都完全會通用.可惜既係呢隻Game 入面冇一個人勁得過Peter Parker,或者只係一樣勁…….先唔講果班比八爪博士控制既雜魚…..就連八爪博士本身,係自己隻手研發既過程中,都係靠Peter Parker 幫手……..
我都唔好意思用Joker 來做對比,求其一個謎語人都已經收哂你地皮啦…….
遊戲去到最後都拎唔出一個真正令人感到絕望同痛苦既超級壞人,可能係鋪排緊下一集,但係就將今集既Spider-man 本身拉低左一個層次!而且遊戲入面佢仲要唔係啱啱開始做蜘蛛俠,而係已經做左八年,仲要打呢D 低級壞人(係遊戲設計上特登整到好低級既壞人) 咁點對得住個主角呀!
個戰鬥始終差少少
蜘蛛俠既戰鬥好多人話似係Batman Arkham 系列照抄,但其實唔係.因為Spider-man 呢種叫閃避反擊,而Batman 係防守反擊.有玩過既朋友可以留意下Spider-man 係從未試過格擋敵人既任何攻擊,只會避開,而呢種設計係因PS2 既Spider-man 2 搬到而家,係Spider-man 遊戲原創架.係遊戲設計上佢跳過左Batman 既框框,佢唔會再守係有人打佢,佢格開必定會lock 死左係格擋動畫呢個套路上面,反而佢可以閃完再自己跳來跳去,係連技方面比起Batman 會冇咁公式化同埋多更多機會用道具.
相反地,就少左好多規則帶比大家既快感.點解Batman 個戰鬥系列咁多人想抄?而只要你抄得足,你隻Game 整任何題材,都唔會差.實際上佢由按鍵,到使出招式既瞬間,到格擋既動畫,到打向另一個人既判定,到敵人既反應動畫.每一格,係每一格,都要精心設計同量度過.你玩完會有一種前所未有既快感,因為每一拳你都覺得好有打擊感,而每一下格擋都令你覺得你就係Batman 你真係好勁,而每一次格唔到都一定係你自己撳錯而唔係遊戲有問題,每一個敵人都有相應既打法,公平得來有滿足感………..
而Spider-man 呢………佢個自框係鎖住左我前面果個人,但Spider-man 係打緊佢自己前面即係係鏡頭睇唔到果個人……..我唔知係BUG 定係設計時既忽略, 我有時會對打鬥中既Spider-man 失去控制,有啲有移動能力既連技仲有時會連到我跌左出大廈天台……..
無論你打左幾個人,有幾熟習,最後你都唔能夠保證你可以根據敵人既種類同埋自身既能力,好順利咁解決一場戰鬥.唔係個技能玩你,就係個敵人玩你或者個地型玩你.每一場戰鬥既完結,你都會鬆一口氣,今次好彩冇比佢玩到,又過一關……係好彩地你脫離左令人煩躁既戰鬥,咁唔係一件好事.
太 多 BUGS 喇!
遊戲就已經推出左成個月,可能好多BUG 已經修正左,但係我都只能夠用我玩果段時間見過既BUG 來做評論.圖同片相信已經outdate 就算了,我亦相信製作組都連夜趕工整返更新比大家,冇人想有BUG 既.
追車但架車冇開過,架車行行下成部消失,Spider-man 自己變哂形諸如此類.係一個PS4 獨佔既遊戲入面,有咁多嚴重既失誤的確非常令人反感.
總結︰下次繼續努力啦
遊戲基礎分︰95
除左 Rock Steady 既 Batman Arkham 系列之外,呢個 Insomnic Games 既Spider-man 可以話係超級英雄遊戲界既唯一曙光.整體上令人感覺到真係做緊蜘蛛俠,只係差少少技術上既問題就可以上神枱.
- +音樂,建築物,敵人同道具等等細節位又有真實參考又有漫畫元素,真係令人置身在一個可信既蜘蛛俠世界一樣
- -打鬥可以處理得更好
- -下次整好D BUGS 先出街
最終評分︰89
蜘蛛仔我睇好你架!


text:
我更加係好佩服佢地冇俾身邊既人拉落坑
佢地既定力真係非我能想象
不過要講個原因出黎
我諗佢地都講唔出點解可以唔落坑
拉返開
其實作為一個前攝影專業人士
我一度認為佢地點解叫生寫
就係傳說中直接菲林,相紙落顯影液出黎既相
可惜,我太天真啦
諗諗下都係冇可能
其一,邊有可能咁大量生產
其二,邊有人仲用菲林作藝術攝影以外既專業用途
不過,其實以好耐之前生寫真既質素而言
佢係真既"生寫真"都有d機會
一黎產量少,二黎個畫像質素真係.....
其實用菲林都係有後製既可能
而家photoshop既layer概念其實都係黎自菲林
而張相既發色,亮度微調,其實都可以用唔同既顯影液做到
我諗,如果生寫真真係真既生寫真,我會比而家更瘋狂
之後講下1830m既生寫
我諗好多大家都睇過啦
不過我決定今次唔買啦
而1830m既生寫出左張"錯版"
佢唔係印刷上有問題
係ゆきりん將佢條裙前後調轉左著
將拉鏈放前面應該係男士獨有既觀念
女士既拉鏈應該有前有後
而且前後cutting相近
女士著起上黎應該會更加注意前後先係
至於呢條裙既出處就係俾人起左出黎
佢先會俾人發現左佢調轉左著
有圖有計傾
最重要既係
1830m今次係私服生寫
即係平時佢出街都係.............
ゆきりん既私服果然__呀下!


text:
一星期前約定舅父今日會上黎馬鞍山郊野公園燒烤場BBQ,心急的舅父11點幾已到馬鞍山,再車婆婆上山先,佢地早D 去霸位,我地就要等埋大女學完跳舞先搭的士上去,一朝早都忙過不停,我主要預備兩個女的外套,水,玩具同戶外裝備,帶左兩支光管燈上去以備不時之需,不過未叉好電,連忙趕住叉左去先.最後決定帶埋個行山背囊去,放兩個爐同埋防蚊裝備,電筒同頭燈.
老婆帶大女返黎,都差唔多一點,我地都執好晒野,立即同大女換衫就閃人,今次都有一車野加兩大袋野,行出巴士站截的士上山.好快就到,大約一點半鐘到燒烤場,D 車都已經泊出外邊馬路,裏面更加人頭湧湧,好多一家大小,好多小朋友,舅父霸左較入的位置,燒烤爐同枱的距離有點遠,因為近果個爐比較曬,我就開始放好防潮墊,擺好個沙灘營,放好D 野壓住野餐墊同防潮墊.
舅父佢地未食午餐,急急透爐開始燒野食,大女要做功課,細女就開餐,我就燒下野食先.
星期五六都去左玩,無時間做功課,唯有上黎郊野公園做功課.
無帶火槍,唯有用古法透爐
太陽猛烈,婆婆坐在太陽傘下乘涼.
沙灘帳篷好耐未出動過喇~
接近爆滿,好多人,不過手機鏡頭唔夠WIDE
黎個全景圖
另一角度,依然人山人海
努力中的大女,在媽咪篤促下,幸得叔叔們都幫拖~
有好多字要寫.
呢個燒烤場隔離有個休憩樂園,大女結識到兩位姐姐同一位妹妹.
小朋友就係容易識到新朋友.
大女不斷跟住人地玩,玩到老豆姓乜都唔知~
到我灘抖下~
仰望視角~
三位叔叔十分唔話得,幫手睇住大細女.
為食細女又食野~
係出面跑左咁耐,叫佢地係度打羽毛球.
細妹都想玩,不過太細,都係叫佢玩第二樣野.


text:
「熱話」
其實究竟大家認識「古天樂」有幾多呢?我相信大部份人會因為多年前嘅處境劇「餐餐有宋家」而認識佢.如果係年輕嘅一輩或者係因為佢所演出嘅電影!當然好多人都會因為佢嘅普通話同以前佢出過嘅歌而取笑佢.不過重點係就算佢名成利就,佢做咗好多公益嘢其實無人知,直至近年有傳媒報道先知道佢原來做咗咁多嘢.有時做善事真係唔需要大鑼大鼓,公告天下!
「佩服」
作為一個咁忙嘅藝人,竟然過去十幾年都堅持每日寫文,真係佩服佢嘅毅力.真係唔講又係唔知.自己過去亦都試過連續寫文三年,直至上年因為真係太攰所以無繼續寫.當然希望將上年嘅文都補返,不過相信都需要一啲時間.雖然每篇文章唔係太長,但係日日寫真係有難度,真係拍馬都追唔上佢嗰份堅持!試問現今有邊個藝人做到佢咁?我唸真係無!
「事業」
如果講到佢做過嘅電視劇,我唸最記得嘅就一定係「尋秦記」,至於電影就真係有好多都好好睇.當然期待電影版嘅「尋秦記」啦,事關項少龍嚟個角色真係太深入民心啦.而作為現屆香港演藝人協會會長,佢應該係第一個藝人成為香港娛樂圈史上首位大滿貫.仲有就係原來上年楊光宇先生以古天樂命名一顆小行星,表揚他的演藝成就及低調慈善捐獻.真係勁到一個點呢...
Also published on Medium.


text:
呢部係三年前生日朋友送嘅禮物,直至最近先至完成晒36張.
仲記得收到嘅時候,係懷住好期待嘅心情去試呢部機,因為2017年的時候這部機剛剛推出,
係富士同柯達即棄相機以外嘅一個新選擇,所以唔知究竟影到啲咩效果.
但係換個角度諗收到呢類禮物亦都會覺得好似有啲交行貨咁,就好似遇到識影相嘅人就會送呢類野俾佢.
慶幸,唔係嗰啲相機形狀鎖匙扣,同埋鏡頭杯.哈哈哈......
不過,最近沖左出嚟睇到之後,我即刻對佢改觀.
改觀並唔係因為佢有啲咩特別驚人嘅效果,雖然我都好滿意.
而係發現,即棄相機嘅局限,每每就係激發起創意攝影嘅源頭.當出嚟見到係咁局限嘅工具上面,都留低到一啲回憶,最後睇到實在係幾開心.
喺拍攝主題上面嘅影響係,以往用菲林黎影相,因為好似覺得好貴,所以淨係捨得用嚟影人或者影下合照.而當唔使錢,或者自己用錢買都係百零蚊就有一部菲林相機連買菲林喺手嘅時候,我就會一啲前設都冇,眼睛就會好自然去發掘一啲平時唔會留意嘅嘢去影低佢.
而喺拍攝頻密程度上嘅影響係,當你知道手上就係得36張菲林,自自然然會花時間去慢慢觀察究竟有啲咩值得留低,甚至乎會慢慢左度右度究竟可以點去影好嗰張相先捨得咁㩒落去.
而係操作上面嘅影響係,通常呢類相機嘅光圈同快門速度都係固定嘅,換言之可以改變嘅就係利用光線.所以好多時候會揀見到一啲好靚嘅光先去影.又或者開咗盞閃光燈.
正午陽光↑
下午陽光↑
上午陽光多雲↑
上午陽光↑


text:
維也納系個音樂之都,話哂出過唔少名人,一直都好想黎玩下. 今次就跟我呢個行程玩轉維也納啦!
第一站
創立於1447年,Griechenbeisl系奧地利最古老既餐廳.無論D野食好唔好食都要黎番轉,因為Griechenbeisl雖然系一間小小的餐廳,但系維也納幾百年既歷史見證,牆上有好多名人簽名,包括貝多芬,華格納......
乘搭電車 21,N,1,2 號至 Schwedenplatz 落.
第二站
Hundertwasser KrawinaHaus
景點資料
起香港D公屋一系就Y 字型,一系就井字型,差唔多單色系.相反,起維也納,就繽紛得多,將藝術融入生活.
以曲線貫穿成個設計,又用上繽紛既顏色,令成棟大樓都充滿活力.
地址:Kegelgasse 34-38 / Löwengasse 41-43, 1030 Vienna
第三站
睇完Hundertwasser KrawinaHaus之後,一定要黎Kunst Haus Wien睇下呢個同樣出自百水之水既Museum.外型同樣玩味十足,令人有種遠望就想入去既感覺.
第四站
免費入場,但D遊戲設施就逐一收費,好多種類既遊戲設施香港都冇,要試試.
Prater 坐落起多瑙河隔離,夜晚坐上摩天輪,睇住成個維也納夜景,同情人黎浪漫到痺~~
第五站
話明系音樂之都,當然有好多關於音樂既設計.呢個Stadtpark入面有好多雕像系音樂家,另外地方大而寧靜,卑人有種啦典雅既感覺,又有個音樂廳 Kursalon,每晚都有音樂會上演.
第一站
平時起香港已經好鐘意坐電車遊港島,今次見維也納有,當然要坐坐啦!
第二站
呢座大教堂融合左多種唔同既建築,算得上系維也納既地標.登上佢個南塔,就可以包覽全景,值得一睇!
第三站
音樂神童莫札特留下左好多動人既樂章,好似就系我地既童年回憶.
呢間莫札特紀念館有好多莫札特用過小提琴,寫過既樂譜,值得一睇!
第一站
位於Naschmarkt隔離,每逢周六都有好多寶物淘,唔可以錯過!
第一站
呢個系奧地利既地底湖,搭船起地底湖,帶點神秘.
由南站Wien Südtiroler Platz都可以搭乘R2309抵達Mödling火車站,然後由Mödling 搭Bus365到Hinterbrühl 小鎮,再步行約15分鐘就可抵達地底湖入口.


text: 平時放假除咗想抖下輕鬆下之外,梗係都要留返D時間同閨蜜好姐妹chill下!無論係出去出面嘅定自製嘅Ladies Night,咁難得約齊班好姐妹,梗係想用相機留低最靚嘅一面啦~既然係咁,事前準備功夫一定唔少得,即刻睇下小編3間推介啦~ Levo Spa 位於中環,裝修用白色做主色調,簡潔明亮,佢哋同唔少大公司都有合作,絕對係信心嘅保證.佢哋嘅按摩都有好多選擇,例如芳香療法按摩,四手按摩,孕期按摩同足部按摩等~想Ladies Night前釋放一下壓力,或者紓緩疲勞玩得開心暢快D,嚟呢度一定冇問題啦~ BloomMe推介療程:王牌Levo按摩 $698 Impressive Nail 位置喺尖沙咀,非常方便.佢哋無論氣質,可愛定玩味嘅指甲款式都做到~佢哋仲非常注重客人嘅指甲健康,特別引入咗加拿大嘅純天然修護指甲膜護理,幫助解決指甲軟薄,乾裂等問題~識玩嘅,一定係同成班姐妹整返對啱主題嘅美甲啦~ BloomMe推介服務:可卸式樹脂甲修甲(單色)(60分鐘) $320 Emmanuel F Salon 位於上環,裝修型格,佢哋除咗係一間髮型屋之外,同時仲係一間SPA同美容中心,所以除咗頭髮造型之外都有按摩同美容服務提供架~佢哋嘅服務深受外藉客人歡迎,亦都同唔少外國品牌合作,精心挑選100%天然嘅產品,例如ncLA,Bio Seaweed Gel等等,唔使驚產品質素冇保證~Ladies Night前嚟剪個靚髮,心情都舒爽D! BloomMe推介服務:剪髮及造型(包括頭部按摩)(60分鐘) $490 想Ladies Night可以同成班好姐妹一齊以最佳狀態輕輕鬆鬆玩返晚,不妨考慮下小編以上3間推介啦~ 如果第一次經 BloomMe預約,申請帳戶時入返優惠碼 TALK88,首次預約可以即減 $88! ****👓 想睇多啲 👓**** BloomMe創辦人不私藏推介 超值40% off Spa全公開 2018 BloomMe 最人氣之選 嚴選全港5間最正泰式按摩


text:
呢排喺屋企真係少咗開電視,因為一開電視,如果俾阿囡見到啲新聞,又會有好多嘢要解釋.所以而家史高治要睇新聞,都係夜晚匿喺房自己用pad睇.啱啱過去星期日下午,阿囡話想睇吓而家有咩卡通片播,所以先開咗一陣電視嚟睇,一開,就見到一個幾舊嘅廣告.
一望個畫質,起碼係有10年歷史啦,拍廣告嗰間餐廳好似都執咗幾年.再加上一望影片中個主角──葉童,明顯比而家後生,而最最最令人覺得舊嘅一定係廣告裡面部fax機,而家應該無咩人用fax機,就算仲用fax,都唔用fax機收件,總之,成件事覺得好唔update啦.
呢個通訊事務管理局嘅廣告係2008年開始播,係講「拒收訊息登記冊」,場景係侍應問葉童加唔加糖醬,跟住佢話「咪住,要唔要,由我揀」嗰個呢,相信大家都睇N咁多過.想當年,呢個「拒收訊息登記冊」對唔少公司同公眾都算係一個福音,一下子阻止咗唔少宣傳電話同fax.不過,十幾年過去,係咪應該要與時並進呢?講真,我諗我個女都真係未見過嗰款fax機,而家要用fax都會用email收.
其實垃圾訊息早就唔用fax,我自己為例,日日打開個email,都要花十幾分鐘清走廣告電郵,都幾嘥時間.原來睇番《06第二季消費者電子郵件推廣問卷調查》,香港市民每日接收嘅email,有46%係垃圾郵件!喺2007年通過嘅《非應邀電子訊息條例》中嘅電子訊息,已經包括email.不過,根本無辦法杜絕垃圾郵件,因為只要係來自海外嘅email,咁就管都唔到.即刻諗起之前facebook上大量流傳用咗譚詠麟相片,到最近又輪到用郭富城相片去sell投資比特幣嘅廣告,呢啲侵犯肖像權嘅疑似騙局通常都係喺外國發出,當地監管機構亦無插手處理.
相信通訊事務管理局都幾難管到海外發回嘅email,不過都期望可以研究一啲方法減少垃圾郵件.另外,呢個播咗十多年嘅廣告,都有需要重新再拍過,因為萬一俾外國人見到香港原來咁老土,真係會誤會香港科技好落後.其實個廣告都用咗十幾年,咩都抵番哂.政府大把錢去俾唔同嘅部門拍廣告,不如俾通訊事務管理局製作返個啱年代嘅廣告啦.
作者:史高治叔叔(facebook專頁按此)
後生嗰陣,大學一畢業就入咗大銀行商業部做Sales,跟一班有名有利嘅客人打交道,有時可以跟埋一齊飲飲食食,花天酒地,燈紅酒綠嘅生活,造就今日呢個身經百戰又識玩識食嘅叔叔.不過自從做咗老竇之後,史高治叔叔修心養性,決定將行內鮮為人知嘅見聞,喺專欄裡面一一公開.
圖片來源:影片截圖


text:
鐵甲威龍
《鐵甲威龍》(Robocop)係美國美高梅電影公司(Metro Goldwyn Mayer)及獵戶座電影公司(An Orion Picture)聯合出品嘅英語電影,屬於科幻式嘅警匪片.全個電影系列共有三集,另外亦有推出電視單元劇同埋卡通片,而以下所介紹嘅只係關於電影方面.
電影資料[編輯]
制作[編輯]
出品機構:
- 美高梅電影公司(Metro Goldwyn Mayer)
- 獵戶座電影公司(An Orion Picture)
導演:Pual Verhoevan
編劇:Edward Neumeier,Michael Miner
主演:彼德.韋拿(Peter Weller),南西.愛倫(Nancy Allen)……等.
簡介[編輯]
第一集劇情主要講述鐵甲威龍誕生嘅前後同埋遭遇,而第二集同第三集都係講述鐵甲威龍所遇到嘅事同埋本身人性嘅心路歷程.
呢套戲入面其實隱伏咗好多社會問題,畀觀眾好多討論空間,比如:人死後其實重有冇可能變成機械咁嘅方式而繼續生存呢?經過死亡變成咗另一種存在方式之後,又會唔會重有前身嘅記憶?劇中嘅私營大財團 OCP 一直以接管底特律市為目標而千方百計,導致社區遭到蠶食,現實會唔會發生?又會有咩後果?……等.除此之外,戲裏面重會時不時穿插住一啲似真還假嘅新聞報導同埋廣告,其中嘅訊息好多都關乎我哋週圍發生緊嘅環境,好似臭氧層出現減退,汽車排放廢氣問題,太空戰略計劃嘅問題……等,睇吓睇過嘅人有幾多領會.
第一集劇情大綱[編輯]
梅菲(Murphy)係一位新調任到底特律市(Detroit City)嘅機動警察,之不過喺佢第一次同拍檔露薏絲(Lewis)出勤時就出咗意外,俾一班控制區內罪惡,以卡雲斯(Clarence)為首嘅壞蛋幫殺死咗,至於露薏絲就俾人打暈跌咗落倉底逃過一劫.
喺之前,擁有當地規劃兼有警隊管理權嘅大財團 OCP 公司正研究緊發展機械警察,因為當中總裁迪.鍾斯(Jones)嘅全機械設計ED-209喺示範操作時失控殺死咗其中一個與會主任,財團主席感到非常失望,於是選用咗另一位技術主管波比(Bobby)嘅人類改造鐵甲戰士嘅計劃.因為咁,死咗嘅梅菲即刻被送到手術台,經過工程師嘅一輪改造之後,新一代擁有鐵甲身軀,但仍保有部份人類器官嘅半機械超級警察---鐵甲威龍(ROBOCOP)正式誕生.
鐵甲威龍嘅程式設定裏面,有三個佢一定要遵守嘅主要法則:
- 為公眾服務
- 保護無辜嘅市民
- 維持法紀
但係原來設定其實重隱藏咗第四項嘅保密法則,只有少數 OCP 高層先知道.因為經過洗腦嘅關係,鐵甲威龍嘅記憶庫裏面只有電腦輸入嘅資料,至於所有關於梅菲前身嘅記憶基本上已經冇晒,之但係工程師意料唔到嘅係,威龍居然會發夢,重夢見到梅菲記憶中嘅點滴同埋被殺嘅一刻,加上露薏絲從威龍無意識嘅慣性動作之中認得佢就係梅菲,於是威龍覺得非常困惑.後來喺出勤任務嘅時候,威龍遇返先前殺過梅菲嗰班人嘅其中一個,而呢個叫艾繆(Emil)嘅惡匪因為聽到威龍嘅口頭禪 「係生係死我都照拉」(Dead or alive, you're coming with me)同之前梅菲同佢講過嘅一樣,衝口而出話認得佢,呢一吓令威龍更加震憾,為求搵出原因,於是威龍返去警察總部翻查電腦檔案,終於搵出殉職警員梅菲嘅資料,後來更從點點湧出嚟嘅記憶之中知道自己就係梅菲.
威龍因為被殺變咗改造人而扯火,於是誓要搵出卡雲斯班人渣出嚟繩之於法.期間,提出改造人計劃嘅波比因為一時得意不知收歛而成為咗鍾斯嘅眼中釘,結果俾鍾斯收買咗嘅卡雲斯殺死;及後當威龍搗破製毒工場時當場捉到卡雲斯,不過卡雲斯為求自保,於是爆咗喺背後操控犯罪嘅其實係鍾斯.威龍捉咗卡雲斯返差館之後就隻身前往 OCP 大樓要拉鍾斯,但係鍾斯已經胸有成竹,佢除咗擁有威龍嘅行動追蹤器知道威龍會嚟之外,重有一樣秘密殺着,就係佢預先加咗喺威龍程式裏面嘅第四項法則;當威龍入到鍾斯嘅辦公室想進行逮捕嘅時候,突然第四法則啟動令到機件癱瘓控制唔到行動,原來呢項法則係用嚟限制威龍唔可以作出對抗 OCP 高層嘅行為.鍾斯一心要毀滅鐵甲威龍,希望財團主席會重用佢嘅全機械警衛計劃,於是派出佢嗰隻全機械警衛ED-209向威龍襲擊,威龍本身已經癱瘓緊,重俾隻機械怪嘅重型炮火猛打,唯有且戰且退咁走到停車場,好彩遇到駕車嚟營救嘅露薏絲,最後逃離咗追捕,去到一個荒廢工場暫避.
OCP 嘅副總裁辦公室入面,鍾斯將個追縱器交咗畀保釋出嚟嘅卡雲斯,重供應咗最新式嘅重型炮畀佢嚟對付威龍,於是卡雲斯拿拿林召集佢嗰幾個手下,一齊去到荒廢工場夾擊威龍,不過威龍亦都早有準備,經過一輪游擊戰之後,呢班匪幫最終都俾威龍消滅晒.
威龍負傷返去 OCP 大樓,直闖入會議室,當時包括鍾斯嘅一眾高層正喺度開緊會,威龍因為受到第四法則限制唔可以對鍾斯作出逮捕行動,於是向財團主席同一眾官員展示鍾斯曾經親口承認派人殺死波比嘅錄影片段,鍾斯知道自己仆咗街,於是掹鎗狹持財團主席要求畀直升機佢走佬,財團主席一嬲之下即時宣佈炒咗鍾斯,而威龍程式第四項法則嘅限制即時解除,就地將鍾斯正法.
財團主席安全脫險,隨口就問正要離開嘅威龍:「靚仔鎗法唔錯吖,你叫咩名?」
威龍回頭一笑:「梅菲.」
第二集劇情大綱[編輯]
底特律市(Detroit City)嘅警察因為唔滿意管理佢哋嘅大財團 OCP 公司削減咗四成嘅警員福利而進行罷工,減薪背後嘅原因其實係之前 OCP 公司自願巨額貸款咗畀底特律市政府,而佢哋睇準市政府係冇可能喺限期內清還欠款,咁就可以引用借貸合約中其中一項「合約期滿後市政府如仍未清還欠債,可接收底特律市管理權及資產」嘅抵償條款;為咗達成將底特律市私有化嚟重新改造賺更多嘅錢,OCP 公司甚至利用警員罷工嚟製造市內治安混亂,等將來有藉口話要清理區內嘅罪惡,可以名正言順咁接收底特律市.
同時間,一種稱為「核靈」(NUKE)嘅毒品已經充斥整個城市,毒品集團直頭無法無天到公然喺記者會刺殺反核靈嘅衛生局長,而被通緝嘅集團首腦兼核靈教派領袖簡恩(Cain)更囂張到喺電視公開發表錄影聲明,話只要邊個想繼續快樂佢一定會滿足大家.
市內有差唔多九成警察罷緊工,所以市內嘅罪案幾乎冇人理,啲道友要搵錢買毒品就趁亂週圍搶嘢搵錢,就連啲賊仔呢頭走去搶人嘢嗰頭可以即刻俾另一個賊仔打劫返;雖然係咁,但仍然有一個好特別嘅警察,佢唔理咩警員福利咩係 OCP,一於盡忠職守繼續打擊罪惡,佢就係半機械身體但擁有人類心腸嘅鐵甲威龍,當然重有佢喺第一集時一齊出勤嘅好拍檔露薏思(Lewis).
威龍喺毒品拆家嘅口中知道咗核靈製造工場嘅位置,於是隻身前去展開拘捕行動.工場裏面除咗好多守衛同埋黑市勞工喺度做緊嘢之外,核靈集團嘅首腦簡恩同埋佢嘅幾個頭號馬仔都喺度,威龍衝入工場鎮壓晒所有抵抗,但就俾簡恩佢哋趁亂走甩咗;當威龍巡視犯罪現場嘅時候,見到一個大約十零歲嘅細路拎住鎗指住佢,呢個叫賀寶(Hob)嘅細路原來亦都係簡恩嘅馬仔之一,佢因為一時走唔甩所以暱咗喺度,不過威龍嘅偵緝程裏面係唔容許佢傷害婦孺同埋細路,賀寶睇穿咗呢點,所以對威龍開咗一鎗之後乘機走埋,威龍當場呆咗喺度,而威龍嘅記憶庫裏面就勾起咗佢前身梅菲對個仔嘅回憶.
因為威龍重有梅菲生前嘅記憶,所以佢間唔中會揸車去到梅菲遺孀嘅住所度遠遠咁偷望梅菲太太同埋個仔,搞到梅菲太太愛倫(Ellen)成日覺得梅菲重在生,重用不人道理由入稟法院控告 OCP 公司改造咗佢老公;受到 OCP 公司嘅壓力,亦為咗要令愛倫死心,威龍忍住心痛咁向梅菲太太否認自己係梅菲,話自己只係一件機器,而呢個身體係用嚟悼念梅菲嘅英勇.
喺一次跟踪嘅行動之中,威龍見到一個叫達菲(Duffy)嘅警員竟然同賀寶仔有接觸,佢除咗收黑錢提供警察嘅行動線報畀核靈集團之外,原來亦俾核靈毒癮控制住,威龍展開拘捕嘅時候向達菲進行迫供,於是爆出咗簡恩嘅大本營係喺一個荒廢工場;威龍隻身去到呢個工場,點知原來簡恩佢哋一早有埋伏,最後俾簡恩同佢班手下肢解拆散,重將威龍嘅散件掉喺警局門口示威.威龍嘅電路受到嚴重破壞,生物系統陷入癱瘓,生命危在旦夕,而 OCP 為咗要令社區嘅壞治安得到持續,達到接收嘅目標,希望救威龍嘅同時,亦令威龍減低打擊罪案嘅效率,於是由 OCP 新嚟嘅女技術支援主任茱莉安費絲(Juliette Faxx)出馬,將好多好多九唔搭八嘅指令硬塞入威龍個命令區入面,例如:講嘢唔准有警官口吻,如果唔係親切嘅說話就唔好講,要有親善形象,遵守交通規則,唔准衝紅燈…等一大堆,企圖令威龍變成一個親善大使.當親善威龍孖住露薏絲出勤去到搶劫案嘅犯罪現場時,明明個賊佬向佢哋開鎗想逃走,威龍重慢慢同人講道理,但係有個人喺禁煙區食煙佢就開鎗嚇人,重俾啲細路喺佢後面噴油整蠱;威龍潛意識都覺得自己好唔妥,於是氣沖沖咁去到警局門口嘅發電站度打開閘門,冒險伸手將幾萬伏特嘅電力傳入自己身體,想將所有指令刪除;喺警局門口罷工遊行嘅警察見到威龍嘅自殺式行為,即刻掉底晒啲標語去幫佢脫離險境,威龍解釋自己係執法者而唔係親善大使,而眼下嘅痛處就係核靈,呢番言論令到班警察非常慚愧,於是由威龍帶領下大舉出動去搗破核靈集團,行動令到簡恩重傷被捕,重喺一架運金車入面搜出咗幾億元嘅毒品錢,之但係賀寶同埋另一個女爪牙安琪(Angie)就趁亂開住另一架運金車走甩咗;本來安琪諗住去劫犯,但賀寶仔竟然用核靈威脅叫佢唔好理簡恩,想自立門戶.
喺之前一段時間,OCP 老總裁對於新升職嘅技術主管莊臣(Johnson)發展新一代半鐵械警察嘅進度好唔滿意,原因係其他殉職嘅警員都唔願意再生成為機械人,搞到一啟動就唔受控制咁自毀,新技術主任費絲為咗搏上位,於是就乘機獻計,老總裁見個舊嘅計劃冇乜進展就畀個機會佢去嘗試;費絲初步計劃係要搵出邊類人會願意同埋適合成為機械人,最後目標喺死囚嘅身上,佢認為班死囚橫掂都係要死,畀個機會佢哋重生成為不死嘅機械人一定唔會抗拒,於是喺上述嗰次嘅搗破核靈行動之後,被捕嘅簡恩就係成為咗費絲嘅理想對象,而且佢知道簡恩毒癮好深,係可以用毒品嚟控制佢聽話.
因為搗破核靈行動之中搜出嘅係犯罪嘅贓款,市政府係冇權動用成為政府資金,底特律市長古錫(Kuzak)為咗搵錢喺限期前要還畀 OCP 公司,無厘頭就搞咗個籌款晚會,目標係還款額三千八百萬美元,之不過市民嘅反應都好冷淡,做咗大半晚都只係籌到四千元左右;突然古錫接到安琪電話,話會捐出一大筆錢足夠市政府還債,重安排古錫同賀寶會面,商討捐款條件.當古錫同助手兩個人去到一個舊貨倉同賀寶傾生意嘅時候,外面忽然來咗架大貨車,重走咗個機械人落嚟,佢扯開貨倉門係咁搜索市長古錫嘅位置,目的係要暗殺古錫唔畀佢得到呢大筆資金;核靈爪牙見勢色唔對就即刻向呢個機械人開鎗,而佢亦以重火力還擊,最後啲爪牙瓜晒老襯,個場亦都炸到亂七八糟,好彩古錫無意中發現個排水窿,於是即刻捐入去沖咗出海灣逃走咗;隻機械人繼續搜嚟搜去始終搵唔到古錫,但就畀佢見到安琪正喺度注射核靈頂癮,安琪開頭嚇一嚇,但個機械人慢慢伸出機械臂,個面部顯示器重模擬出簡恩生前嘅樣貌對住佢笑,原來呢個就係由簡恩改造而成嘅 OCP 新一代機械警察.安琪因為見返簡恩覺得好開心,不過呢個機械簡恩突然反面無情,一出手就將安琪擊殺,而喺一邊偷睇嘅賀寶見到咁就即刻逃走,諗住匿喺架運金車裏面,點知俾機械簡恩發現咗,重亂鎗向住架車狂掃;當威龍接報嚟到鎗擊現場時,發現賀寶喺架運金車裏面俺俺一息,當賀寶話咗畀威龍知係邊個搞成咁之後就死埋.
OCP 老總裁喺新落成嘅 OCP 大廈舉行新市鎮規劃記者招待會,市長古錫逃過大難後嚟到會場,當見到老總裁為大家介紹新一代機械警察時成個人嚇咗一大跳,因為呢個機械人佢已經見過,發現暗殺嘅幕後真兇原來就係 OCP,但因為佢同賀寶嗰單交易其實係唔見得光,所以唯有忍住唔敢出聲.演講時,老總裁拎咗好大支核靈出嚟向記者宣佈要剷除毒害嚟迎接新市鎮,點知Robocain突然有反應想搶支核靈,呢個時候威龍拎住支大炮鎗嚟到會場向機械簡恩挑釁,機械簡恩即刻解除自己嘅武器限制嚟向威龍開火,重射傷在場好多人;不過經過一輪戰鬥之後,威龍再一次贏得勝利.
事後老總裁俾記者圍住問今次嘅死傷事件點負責,但佢一於闊佬懶理上車走人;露薏絲問威龍:「就咁畀佢甩身?」,威龍答:「有咩辦法,我哋只不過係普通人類嚟.」
第三集劇情大綱[編輯]
OCP 同日本一間大企業想喺底特律市重建,但啲居民唔肯走,重用武力反抗.OCP 叫鐵甲威龍去捉班地下反抗組織,但佢冇捉到,重幫班市民反抗.而威龍個拍擋就俾OCP射死咗.但因為第四條法則,佢唔可以殺死嗰個OCP高層,所以機件開始癱瘓,嗰個OCP高層重攞支鎦彈射去鐵甲威龍度.之後班地下反抗組織就救咗鐵甲威龍走,重揾人整返好鐵甲威龍個心口同胸甲,而且刪除咗第四條法則.
當鐵甲威龍出去揾OCP啲人打完返嚟之後,發覺啲人唔見晒.突然有一個由日本送嚟嘅忍者機械人出現咗,重斬咗佢隻手臂.鐵甲威龍嘅能源因此流失,鐵甲威龍即刻裝番個武器打爆個忍者機械人.鐵甲威龍揾到個叉得電嘅飛天裝備之後,就飛去OCP救人.呢個時候,OCP 因為唔夠人手而將啲犯人攞出嚟做兵力,反抗組織面對咁強烈嘅火力而節節敗退.鐵甲威龍就過咗嚟幫反抗組織,然後再去救人.鐵甲威龍飛去OCP之後,見到嗰兩個俾人捉走嘅女人,同兩個忍者機械人.其中一個女仔控制咗嗰兩個忍者機械人,令佢哋斬爆對方.救完人之後,日本企業嘅總裁就向佢鞠躬.
主要出場人物同埋演出者[編輯]
- 梅菲/鐵甲威龍(第一,二集):彼德.韋拿(Peter Weller)
- 安妮.露薏絲:南西.愛倫(Nancy Allen)
- 鐵甲威龍(第三集):羅拔.巴奇(Robert Burke)


text:
南昌市高中畢業證樣本及學校名單:
南昌市第一中學,進賢縣第一中學,南昌市南鋼學校,南昌市八一中學,南昌縣蓮塘一中南昌縣蓮塘二中南昌縣蓮塘一中實驗學校,新建縣第一中學,新建縣第二中學,江西省進賢縣第一中學,進賢縣第二中學,安義中學,江西師范大學附屬中學,南昌大學附屬中學,南昌第二中學,南昌第三中學,南昌第十中學,南昌市第十九中學,南昌市第五中學,南昌市鐵路第一中學,南昌外國語學校,南昌市第十中學,南昌市第八中學,南昌市鐵路第二中學,南昌市第十八中學,南昌市第二十一中學,南昌市實驗中學,南昌市豫章中學,南昌市第十三中學,南昌市第十二中學,南昌市洪都中學,南昌市第十五中學,南昌市第二十六中學,南昌市第十四中學,南昌市第十六中學,南昌市第十七中學,南昌市第二十中學,南昌市第二十三中學,南昌市第三十中學,安義縣第二中學,進賢縣第三中學,進賢縣李渡中學,進賢縣前坊中學,新建縣第三中學,新建縣恒湖中學,南昌縣蓮塘三中南昌縣蔣巷中學,南昌縣向塘中學,南昌縣三江中學.
九江市高中畢業證樣本及學校名單:
九江市第一中學,九江縣第一中學,九江縣第二中學,瑞昌市第一中學,瑞昌市第二中學,武寧縣第一中學,武寧縣外國語學校,修水縣第一中學,修水縣英才高級中學,修水縣琴海學校,修水縣第四中學,永修縣第一中學,永修縣第二中學,德安縣第一中學,共青城中學,星子中學,都昌縣第一中學,都昌縣第二中學,都昌縣第三中學,都昌縣慈濟中學,都昌縣三汊港中學,湖口中學,湖口縣第二中學,彭澤縣第一中學,彭澤縣第二中學,九江廬山區中學,九江市同文中學,九江市第三中學,九江市外國語中學.
景德鎮市高中畢業證樣本及學校名單:
樂平中學,樂平市第三中學,浮梁縣第一中學,景德鎮第一中學,昌河中學,天翼中學,景德鎮第二中學,景德鎮太白園實驗中學,景德鎮昌江一中江西蓮花中學,景德鎮市第十九中學,景德鎮市第二十六中學,景德鎮市第七中學,景德鎮第三中學,浮梁縣蛟潭中學,景德鎮市田家炳外國語學校.
鷹潭市高中畢業證樣本及學校名單:
鷹潭市第一中學,貴溪市第一中學,余江縣第一中學,新鋼中學,鷹潭市田家炳中學,鷹潭市實驗中學,貴溪市第四中學,余江縣第三中學,余江縣第二中學.
新余市高中畢業證樣本及學校名單:
分宜中學,新余渝水一中新余市第一中學,新余市第四中學,新余市第九中學,新余市第二中學,新余市第三中學,新余市第五中學,新余市第六中學,羅坊中學.
萍鄉市高中畢業證樣本及學校名單:
萍鄉中學,萍鄉市第三中學,安源中學,湘東中學,萍鄉市蘆溪中學,上栗中學,萍鄉市第二中學,萍鄉市第七中學,萍鄉市麻山中學,萍鄉市第九中學,復禮中學,蓮花中學,蓮花縣明珠中學.
贛州市高中畢業證樣本及學校名單:
贛州市第一中學,瑞金第一中學,尋烏縣第一中學,贛州市第三中學,贛南師范學院附屬中學,贛縣中學,南康中學,南康市第二中學,南康市唐江中學,江西省信豐中學,信豐縣第二中學,大余中學,上猶中學,上猶縣第三中學,崇義中學,安遠縣第一中學,龍南中學,定南中學,定南縣第二中學,全南中學,寧都中學,寧都縣第三中學,于都中學,于都縣第二中學,于都縣第三中學,于都縣第五中學,于都實驗中學,興國縣第一中學,興國縣平川中學,興國縣第三中學,興國縣將軍中學,瑞金第二中學,瑞金第三中學,會昌中學,尋烏中學,石城中學,石城縣第五中學.
上饒市高中畢業證樣本及學校名單:
上饒市第一中學,上饒市第二中學,橫峰中學,萬年中學,萬年縣華杰私立學校,萬年縣華興私立學校,萬年縣博仁學校,德興市第一中學,德興市銅礦中學,江西省婺源縣天佑中學,婺源縣紫陽中學,弋陽縣第一中學,鉛山縣第一中學,鉛山縣致遠中學,玉山縣第一中學,玉山縣第二中學,玉山縣樟村中學,廣豐中學,廣豐縣第一中學,廣豐縣私立康橋中學,廣豐縣新實中學,廣豐縣私立締一中學,余干中學,余干縣第二中學,余干縣新時代學校,余干縣藍天中學,余干縣清華中學,余干縣中英文學校,余干縣藍天實驗學校,上饒縣中學,上饒縣第二中學,鄱陽中學,鄱陽縣第一中學,鄱陽縣私立饒州中學,鄱陽縣實驗中學,鄱陽縣私立博文中學,撫州市撫州市第一中學,臨川第三中學,臨川第一中學,臨川第二中學,臨川第十中學,崇仁縣第一中學,崇仁縣第二中學,宜黃縣第一中學,樂安縣第一中學,樂安縣第二中學,江西省南城一中南豐縣第一中學,黎川縣第一中學,黎川縣第二中學,廣昌縣第一中學,金溪縣第一中學,東鄉縣第一中學,東鄉縣實驗中學.
宜春市高中畢業證樣本及學校名單:
江西省宜豐中學,宜春中學,宜春市第三中學,樟樹中學,江西省清江中學,樟樹第三中學,樟樹國星中學,豐城中學,豐城拖船中學,豐城市第二中學,靖安中學,奉新縣第一中學,高安中學,高安灰埠中學,高安市第二中學,高安石腦中學,上高第二中學,銅鼓中學,萬載中學.
吉安市高中畢業證樣本及學校名單:
吉安市第一中學,吉安市第三中學,白鷺洲中學,井岡山大學附屬中學,吉安縣縣立中學,吉安縣第二中學,吉水中學,吉水縣第二中學,峽江中學,新干中學,新干縣第二中學,永豐中學,永豐縣第二中學,泰和中學,泰和縣第二中學,遂川中學,遂川縣第二中學,遂川縣三合中學,萬安中學,萬安縣實驗中學,安福中學,安福縣第二中學,永新縣任弼時中學,永新縣第二中學,永新縣禾川中學.


text:
歡迎為我的影片提供字幕
令我既影片可以有更多人認識
我會萬分感謝的
cnstores.info_video?ref=share&v=EPkeDukjlqU
◎Instagram: Iam.manson
◎Eamil:manson_yee@yahoo.com.hk
◎Facebook Page: m. Iammanson-1463381420592597/
要大家久等咁耐真係唔好意思,啱啱先發現原來我已經兩個月冇同大家分享過旅行影片,唔知大家會唔會唔記得咗我嘅笑聲呢,今次一連兩集「輕輕鬆鬆韓國吃貨遊」係我嘅假期第一個嘅旅行,因為想放鬆下,所以將覺得好食嘅地方同埋想拍嘅回憶記錄低,唔同以往介紹得咁詳盡希望大家唔好介意,本身諗住一個人去韓國放鬆下,後尾計劃行程嘅時候發現全部食嘢嘅都冇可能一個人搞掂,所以臨時搵多個朋友陪我玩,韓國真係好難自己一個人去嘢食嘅份量真係太多,第一站由韓國當地嘅觀眾帶我地食去新村玩,今次係我第一次去新村原來有好多唔同嘅餐廳,第一站食嘅嘢就係芝士安東燉雞,呢一間遊客方便就唔係話好多,味道我都覺得唔錯,如果鍾意食鐵板雞或者燉雞嘅不妨可以試吓,下一站就去一間當地韓國人經常去幾多間食雪冰嘅鋪頭,呢一間既選擇並唔多唔同我哋以往食嘅雪冰咁多選擇,但係真係十分之地道,平時可能旅遊地區好少會接觸,如果平時食雪冰食到厭不妨可以去試吓,酒店方便今次搵咗唔係喺明洞東大門而係係市廳站, 當初都會擔心會唔會唔係好方便,但住落覺得其實行去明洞雖然15分鐘但係都幾好住,因為酒店房比較闊落,兩至四個朋友仔都可以住到,晚餐就去咗弘大食一間炸雞,今次就冇去到食好出名嘅炸雞店,冇諗過呢一間嘅炸雞店都有驚喜,價錢亦都唔係好貴如果有興趣嘅大家可以試吓,到最後去到韓國大家一定會食將油蝦將油蟹,今次係我第一次體驗感覺都唔錯,而且佢係收凌晨嘅時間,所以大家唔需要將個行程擺到密密麻麻,玩完晒成個行程慢慢去都唔遲,希望大家會鍾意我第一集嘅分享,唔知會唔會悶親大家,聽日準時七點半內容會精彩更多,大家著韓穿去唔同嘅市場,同埋食炸雞,希望大家可以將睇完嘅感覺留言講聲比我知,將個留言永久保存係呢段影片裏邊,記得留意聽日「輕輕鬆鬆韓國吃貨遊」聽日七點半再見👋
輕輕鬆鬆韓國吃貨遊「第一集」起司安東燉雞,醬油蝦,Homilbat,EggDrop,柳氏家鐵板雞,樂chicken
歡迎為我的影片提供字幕


text:
芭蕾舞軟鞋
芭蕾舞軟鞋(粵拼:baa1 leoi4 mou5 jyun5 haai4;英文:ballet shoes,又有叫「ballet slipper」或者「soft shoes」)係一種輕身而且柔軟嘅鞋,鞋底會有一定彈性,專門設計嚟俾人喺跳芭蕾舞嗰陣著住嘅.一般嚟講,跳芭蕾舞嘅人喺芭蕾舞班嘅時候基本上實會著住芭蕾舞軟鞋,而女舞蹈員喺要上舞台表演嗰時好多時會改著足尖鞋(pointe shoes)[1].
普遍嚟講,揀芭蕾舞鞋要跟以下嘅原則:對鞋要有返噉上下緊,如果唔係好容易會喺跳舞嗰陣撠親;喺款式同色水上,女舞蹈員通常會著粉色嘅軟鞋,男芭蕾舞蹈員就通常會著白色或者黑色嘅,而啲芭蕾舞蹈員揀緊身褲嗰時興揀一啲同自己對鞋一樣色水嘅,等自己可以做到望落好似冇著鞋跳舞噉嘅視覺效果,順帶一提,廿世紀中興起嘅現代芭蕾舞(modern ballet)好多時唔著緊身褲跳,所以令到多咗人用肉色嘅芭蕾舞軟鞋[1].
構造[編輯]
芭蕾舞鞋鞋底多數用皮革造,但浸皮革通常唔會一路延伸到去隻鞋嘅邊邊.鞋底可以係一舊過嘅,但又有所謂嘅分開鞋底(split sole),即係鞋底分兩舊,一舊喺腳踭下面,一舊喺腳掌前下面,等對鞋大啲彈性.芭蕾舞軟鞋嘅材質由軟皮革,帆布,以至綢緞都有.帆布平啲,但比較易爛[2].
芭蕾舞鞋多數會有條帶喺腳掌上方,等對鞋唔會甩出嚟.好多芭蕾舞鞋會用兩條噉嘅帶,而跳芭蕾舞嘅人會將兩條帶以 X 字噉嘅形式打交叉.
睇埋[編輯]
攷[編輯]
- ↑ 1.0 1.1 Adult Ballet. ThoughtCo.
- ↑ How to Make Ballet Slippers.


text:
個個CV都話有 “Excellent Communication Skills”, 唔通人人都係溝通達人?
啲人成日話要喺事業上要成功,良好嘅溝通能力好重要.咁究竟何謂良好嘅溝通能力?
唔通講野有eye contact, 對client態度客客氣氣,有口才同說服力就叫做好嘅溝通技巧?大-錯-特-錯!一個Good communicator 當然不止於此!
- 對內外一樣圓滑
一個好嘅溝通者,要同BB仔pat pat一樣,又圓又滑.例如做IT Sales,若果你夾喺老細同個客中間,一方面你要諗下點樣穾顯你嘅親和力同個客present,令佢好舒服咁繼續同你傾落去.你雙耳都需要大派用場,用心聆聽同了解個客嘅要求,而唔係得你講,無佢講.
同時,反映俾你上司聽都要有技巧,除左要清晰地傳遞個客嘅要求同難處,仲要設身處地為對方著想,例如老細嘅target係咩?而你有無解決方法提供俾你老細?一個好嘅溝通者有input,亦要有output !
- 對下屬顯大將之風
唔好以為同下屬無野嗲 ,就唔駛溝通.
上頭有咩指示,你都要分派俾啲下屬做㗎?好嘅溝通能力需要你分工鮮明,清楚咁表達你想佢地完成嘅task,令下屬樂意聽你支笛.好嘅溝通者要推動士氣,定期update 下公司黎緊方向,鼓勵到下屬繼續為公司向前.
一個好嘅溝通者其實同咩人都會work到,上至大老細到下屬都對你信任十足,咁你喺成間公司做野都得心應手!


text:
今次我哋去到上水鐵路站坐UBS提供的穿梭巴士,唔駛5分鐘就到達香港哥爾夫球會,今年亦設有中環IFC同九龍塘鐵路站穿梭巴士,供入場朋友往來香港哥爾夫球會
今次於十二月舉行(上年係十月真係熱到死),天氣真係好到不得了!
我哋大約2:00去到現場,準備好哂要玩番夠本,今年仲多咗好多嘢玩
我哋行行吓見到一個膠樽造型的回收箱,好得意呀!兩個好奇望到實一實
首先我哋嚟到Information Centre,只要裝咗UBS Engage in Hong Kong個App同authorize埋就可以得到一頂官方帽,今日咁好太陽,戴帽遮一遮就最適合不過
一望無際嘅Golf場景真係好正
比賽進行中,我哋在附近只係睇咗一陣,跟住就急急腳去咗Kids Zone玩
邊行邊感受這個環境,覺得自己好似去咗外國咁!
仲有好多POPS俾我哋拎住嚟影靚相!
然後我哋嚟到Junior Art Hub,今年多咗好多嘢玩,唔單止沙畫DIY同彩繪,今次仲有部單車畫玩,不過實在太多人參與,所以我哋先登記,到4點再番過嚟玩!
然後同上年一樣,有個Golf Zone可以俾小朋友體驗一下打哥爾夫球,分別3種唔同打法
芊芊就冇咩興趣,走咗去玩沙池!
真係識得扭身喎!
最後一個小遊戲就係要將球打入去5尺前面的呼拉圈
算係最難最難玩的一個,每個小朋友打完都要自己去執番個波俾下一個小朋友
唔好以為剩係得Golf玩,吹氣遊樂區點少得...小朋友又可以喺度放吓電
玩到差唔多,喺去Junior Art Hub之前都要醫醫個肚,我哋要咗個四人份量嘅野餐禮籃 Picnic Hamper
呢個野餐禮籃真係超豐呀,全部食物由酒店提供㗎,真材實料冇得頂!我哋拎咗出去後面的大草地慢慢嘆
一望無際嘅大草地,真係超寫意!
兩個一邊食嘢一邊跑嚟跑去,自由自在地周圍玩.
其實小朋友爬嚟爬去跑嚟跑去,從來都唔係錯,只不過係香港居住地方太細,結果造成俾大人日日鬧,甚至整親撞親好危險!你睇吓哥哥跑到草地中心,好似變咗隻蟻咁!
其實望過去更遠嘅地方,真係非常大!但係成個地方得我哋幾個人喺度,好似包咗個場咁,簡直就皇帝級享受!
呢度仲有好多款啤酒飲,真係爽呀!
跟住我哋番到去Junior Art Hub一齊製作沙畫,同埋面部彩繪!沙畫的製作方法,原來只要將預先製作好的圖畫,撕開貼紙再選擇你想要的顏色嘅沙,用匙筆起倒落去上面,沙就會自動黏貼咗喺上面,原來出到嚟個效果都幾靚喎!
仲記得哥哥由細到大都唔鍾意俾人彩繪,直到上年嚟過UBS之後,姐姐幫佢畫咗隻靚靚金魚喺塊面度,又畫過番尋味!所以今年嚟到已經諗定想畫咩...
相反妹妹唔知頭唔知路,第一次彩繪喺塊面上面,佢同人哋講話Spiderman,佢諗住姐姐只係畫喺手(因為上次佢去澳都畫咗兩隻Elsa & Anna喺手度)
點知呢個姐姐好快手咁落咗手喺佢塊面度
實在太利害畫得太似!我唔敢俾太大反應,同埋我拎走咗枱上面塊鏡,因為我驚芊芊見到自己個樣就唔肯再俾姐姐畫
最後畫完佢自己照鏡望到都有D怕醜但係又有D開心,估唔到佢第一次彩繪就咁夠膽
跟住哥哥就走咗去玩另外一樣嘢「單車繪畫」,個原理就係唧少少顏色落去單車前面個盤度,跟住坐上單車準備踩,每踩一下前面個轉盤就會高速旋轉,D顏色就會周圍咁飛,最後做成一張藝術畫
估唔到佢哋兩個揀嘅顏色都係一樣!
係「白兵」呀!不過唔講以為係熊貓Hahaha
白兵同Spiderman一齊嚟張世紀大合照先
今次球賽唔單止有親子區,仲有Band表演,我哋都喺度欣賞咗一陣
超輕鬆的表演!唱嘅聽嘅都一樣咁Relax
大家都好隨意坐喺草地上面,有D拎住杯啤酒邊吹水邊聽歌
總結今次旅程真係玩得好開心,地方超大,人又唔多!又可以當野餐活動,決定每年都要嚟!
番到屋企,發現跟野餐禮籃的幾個哥爾夫球,原來係白朱古力嚟㗎!嚇咗一跳,一心都以為係玩具紀念品...多謝UBS
3626 8604
搜尋
近期文章
文章分類
舊文重溫
- 2020
- 2019
- 2018
- 2017
- 2016
- 2015
- 2014
- 2013
- 2012


text:
影帝黃秋生原定今日出席港台《視點31》節目,與何君堯就「論良知.談正義」進行討論,但秋生臨陣向港台表示未能出席,因為秋生外父過身及自己切傷手指要入院縫針,故未能赴會.最後節目由主持利君雅及何君堯繼續進行.
而港台則派記者彭德章到醫院找秋生,並進行直播,見一身便服的秋生,戴上口罩受訪,見其左手拇指包紮着,他眼泛淚光地表示:「今日真係踢晒腳喇,呢啲真係天意嚟嘅,差唔多時間……你話早啲發生呢,都仲可以做晒所有嘢,啱啱趕得切,佢啱啱就係呢個5點幾,6點嗰段時間.首先就係我外父哮喘,氣喘,就要入醫院,call救傷車,跟住我諗住煮啲嘢食,點知隻手剷落把刀度,差唔多切咗半隻手指咁滯,縫咗5針喇.咁我流血就去咗第二間醫院,啱啱個護士同我洗完傷口之後,就收到個工人話(外父情況)危急喇,咁我就要未縫針即刻嚟呢間醫院喇.嚟到,佢就已經離開咗,醫生見到我隻手指咁樣樣,就叫我不如登記埋縫針,所以縫埋針,登記埋,認埋屍,我而家就要等個舅仔趕緊過嚟,咁所以就冇可能去得到.」
秋生不忘向期待今晚「黃何大戰」的觀眾及特地到現場的人士致歉,他說:「令到大家失望就唔好意思喇,尤其係門口嗰幾百人嚟歡迎我,咁我嚟唔到,大家都可以收隊,早啲返屋企瞓覺喇.」
講到今日討論的題目「正義和良知」,秋生表示:「正義同良知吖嘛,都係一個哲學問題嚟嘅,我諗都諗唔到會開一個咁大嘅題目,呢兩個題目其實都可以寫一篇論文嘅.」秋生問主持人節目有多長,當他知道節目只得15至45分鐘時間之後就表示:「半個鐘頭9個字(30至45分鐘),其實講一樣都講唔完!因為正義同良知係每一個人唔同,每一個地方唔同嘅東西嚟㗎,你唔可以話我嘅正義我嘅良知,就係你嘅正義你嘅良知,我相信阿何佢都有佢嘅正義同良知,即係有啲人呢,我所謂嘅飯就係佢嘅糞便,你所謂嘅糞便就係佢嘅飯,嗰一樣嘢係調返轉㗎,所以大家嘅理解同認知唔同嘅時候,好難用9個字去討論呢啲問題.」
講到執法及大眾關注的7.21問題,秋生說:「7.21基本上係大家一個好大嘅疑慮同埋恐慌㗎喇,呢樣嘢好明顯……就算你話警方冇參與都好啦,都會懷疑緊警方係唔係縱容呢一件事發生呢?咁當大家咁多人去懷疑嘅時候,其實政府係有必要去調查嘅,我唔夠膽敢講話所有嘅警察,全香港嘅警察都係壞人.嗱!我頭先入到去入面(醫院),警察非常之有禮貌,非常好,我唔鍾意戴口罩嘅,亦都唔戴口罩嘅,不過警察畀我我先戴,(警察)非常之好禮貌,唔係個個都係咁樣嘅,正因為唔係個個係咁樣,大家見到咁多警察嘅暴力同異常行徑,所以更加有咁嘅必要去進行調查,睇吓究竟有啲乜嘢人係超越咗佢應該嘅職責.」
被問到警員操守有落差,秋生即說:「呢個唔係人嘅問題,係制度嘅問題,所以好明顯見得到,唔係個個係咁嘅時候,就唔係人嘅問題,呢個係一個制度迫使,有某一啲人容許某一啲人去做某一啲嘢,越軌嘅行為.咁你明顯㗎嘛,有啲好具體嘅例子㗎喇,有啲畫面你係會見到㗎嘛,不停大聲喺人哋咁近嘅範圍問人哋『你係咪襲警呀?你係咪襲警呀?』即係基本上佢好似問緊人哋『我係咪一個人呀?我係咪一個人呀?』咁上下,係行為異常吖嘛,人哋係唔係襲警你唔知㗎咩?你仲要問人哋?有好多異常嘅行徑,係失常㗎嘛,咁你呢啲仲唔需要調查?佢冇咁嘅能力去執行職務㗎呢啲,咁呢啲會影響到其他正常嘅同袍㗎嘛!」
記者再問到秋生外界覺得好像無論在哪一個陣營,香港人都感到難捱,秋生說:「我成日都諗起二次大戰時嘅英國大轟炸,大家每日都準備去被德軍轟炸,但係英國人每一日都會如常咁過自己嘅生活,應該返工嘅就返工,應該湊仔返學上學嘅就上學,應該有咁樣嘅胸襟,同埋我哋展望嘅係將來,覺得有人嘅地方就有希望!我對香港嘅巿民好有信心,所以其實每一個人睇同一件事都有唔同嘅反差,咁所以黑同埋白中間仲有好多灰色嘅地方帶,呢個世界唔係淨係黑同白咁簡單,有好多時候有啲人好刻意咁樣睇唔到某一啲嘢,有啲人又以為自己睇到某一啲嘢,但其實佢又唔係睇得咁清晰,所以我覺得係應該做學問嘅做學問,應該創作嘅就繼續去創作,總言之大家喺個心入面知道我哋守護緊一個香港人一路以嚟嘅價值.」


text:
又介紹多一樣我哋預備嘅baby gear--Moby Wrap揹帶﹗
回想起我哋細個時街上見嘅多數都係布質揹帶,可能只係簡單方形布有幾條長帶子左縛右縛就可以揹起嬰兒,到最近十年八年見嘅多數係實淨啲3D設計嘅揹帶,近三兩年我諗係香港最常見嘅應該係hip seat揹帶了~有hip seat嗰啲揹帶好處係BB坐得舒服,爸爸媽媽嘅support又夠,BB可以向前坐又可以望下嘢,不過壞處係要到頭仔有力,起碼四五個月先可以開始用,而且條揹帶比較bulky,唔用時都要帶個大袋子拎住~
我上網睇下有咩揹帶時,發現呢個美國出品嘅Moby Wrap,我好喜歡呢﹗﹗設計非常單純,就只係長長嘅一條彈性布料,你可以想像係比披肩長同埋闊嘅大大塊布,所以摺起嚟好細,而且相對地比較輕~用法係對摺Moby Wrap成更窄嘅布條之後圍係腰上,背脊打交叉兩條帶子係膊頭翻落嚟,胸前再打交叉,圍過腰部去後面,兜一圈返嚟前面打結,完成﹗呢個basic裝置方法可以for初生嬰兒至三歲都適用﹗小baby的話就放係前面交叉肩帶嘅pocket入面,好似斑海豹示範咁,而大baby的話就成個座係交叉帶上面,腳仔係下面走出嚟~仲有幾款唔同包法,第時BB呱出世再可以慢慢試~
Moby Wrap嘅賣點係布料柔軟貼服,整個包住BB令佢有安全感,特別係初生嬰兒,可以有返回子宮緊緊包圍嘅感覺,早產B都可以用,幫助同父母skin-to-skin contact添~另一方面因為係用闊闊嘅布料support BB嘅重量,而且交叉方式令雙肩分擔重量,理論上應該冇咁易攰﹗Moby Wrap唔用捲細時只係好似一罐奶粉咁大,收係背包入面都比較輕鬆~
睇落覺得唔錯﹗試下圍上身初次用都有少少論盡,我諗到時放BB入去之前我哋都要多多練習至得﹗第時主要都係我自己湊BB,要一個人都可以裝置到丫~
Moby Wrap官方網站:
前往其他懷孕扎記blog


text: 鍾意游水同出海嘅Sis請注意!成日著比堅尼,脫毛梗係非常重要嘅一環,但原來脫毛都有D事項需要注意,唔係亂咁脫㗎,如果唔係隨時越脫越衰,即刻睇下有咩需要注意啦~ 脫毛前 大家都知脫毛有好多種方法,例如剃刀脫毛,用脫毛膏或者用蜜蠟脫毛等等,甚至而家仲有家用嘅激光脫毛機,自己可以DIY埋激光脫毛添!不過無論係邊種方法脫毛,脫毛前一星期記得唔好用果酸或者磨砂產品喺需要脫毛嘅位置上面,因為咁樣會令脫毛嘅部位更加敏感,更加容易受傷㗎! 脫毛時 如果用比較傳統嘅方法脫毛,例如剃刀,脫毛膏同蜜蠟等,都有唔同嘅必知事項!如果用剃刀脫毛,記得用專用剃刀,唔好同人共用,每次用之前同用完之後都要清洗乾淨~用脫毛膏同蜜蠟脫毛,記得留意自己會唔會對產品敏感,最好就係喺細細嘅區域試一試會唔會有敏感反應先!蜜蠟脫毛記得唔好搽得過厚,同埋係逆向撕開,如果唔係就冇效果㗎啦~而無論用邊種脫毛方法,都係夜晚脫會比朝早脫更好,因為朝早比較容易出現水腫,夜晚脫就會更乾淨啦~ 脫毛後 脫完毛之後當然都要保養下,最好就係幫脫毛嘅部位定時補下濕,亦都喺一星期內唔好用果酸產品,想游水嘅話,為免細小嘅傷口受到感染,最好都係脫完毛幾日之後先開始去游水~而出到戶外,當然都唔好忘記最重要嘅防曬步驟啦! 如果想試下專業脫毛,以下小編就有2間推介,不妨睇睇有冇邊間有興趣啦~ 康和堂中醫診所 Harmonic Health Complex 今次介紹嘅係位於尖沙咀嘅分店,估唔到中醫診所都咁與時並進,唔止有傳統中醫服務,仲有埋彩光脫毛護理,鍾意中醫服務嘅Sis喺呢度一定會有好新鮮但又一樣咁專業嘅體驗!佢哋而家所有彩光脫毛仲做緊買1送1嘅優惠,有興趣嘅話就去分店問下詳情啦~ BloomMe推介療程:IPL 彩光脫毛護理 – 小腿(買1送1)(60分鐘) $730 Waxnmore 位於中環,裝修係以黑白色做主色調,畀到人型格嘅感覺.佢哋嘅蜜蠟脫毛係用荷里活式嘅蜜蠟脫毛,可以將毛囊拔除,唔止唔會痛,之後生出嚟嘅毛髮仲會幼返唔少,唔使驚越脫D毛越粗壯啦~ BloomMe推介療程:全腿蜜蠟脫毛(45分鐘) $560 想游水出海玩得輕鬆同開心,記得清理好礙眼嘅毛毛啦~ 如果第一次經 BloomMe預約,申請帳戶時入返優惠碼 TALK88,首次預約可以即減 $88! ****👓 想睇多啲 👓**** BloomMe創辦人不私藏推介 超值40% off Spa全公開 2018 BloomMe 最人氣之選 嚴選全港5間最正泰式按摩


text:
孤疑
今次電影公司絕對絕對要多謝《殺人犯》 .作為2009年度最具爭議性最cult最奇港產片,其聊過《聊齋》局中局加香港編劇史上空前絕後之冒險精神及創意,為數個月後《孤疑》帶來間接宣傳效益,相信好多人同我一樣,入場睇《孤疑》全因睇過「原作」,想知道呢套遲兩個月上畫之「鬼佬《殺人犯》」,會唔會好似「原作」咁勁上幾耐畫俾人小幾耐,非此曲線宣傳,好多人根本唔會睇甚至唔會留意.
「其實電影公司係咪見《殺人犯》上左咁哄動,先決定上《孤疑》加襯潮退前極速上畫食埋浸水?我成日型住.」
兩套戲都用不老奇人殺到主角家破人亡做主線,除左好奇,仲抱住民族意識入場:「翻版」能否敵過「正版」?大家同一條橋,港方以夢幻組合迎擊西方大片,誰勝誰負?我當然知兩者除左「不老症」根本完全唔同,可能《殺人犯》實在太驚為天戲,一心希望會有人/有戲e.g.《孤疑》「糾正」番,加上三級有點吸引力,諗一輪結果搵左個禮拜二同白告到奧海城睇,後感係果真非事前因素影響我絕對唔會加唔應該入場,同電影公司要多謝《殺人犯》仝人幫手呃我果四十蚊戲飛落袋.
單睇劇情介紹同預告片,《孤疑》其實十分old-school:兩公婆領養左個細路女,原來係殺人狂,橋段似曾相識硬覺得好熟口面,如果你同劉Sir一樣,是八九十年代舊片爛片死忠迷的話.有段時期好興呢種家庭式恐怖片,屋企某個家人或外來新成員突然有古怪,笑裏藏刀慢慢危害其他人拆散家庭殺完又殺,嚇在成家人表面冇野兇手突然變樣殺人,同觀眾知道黎緊會發生咩事,但劇中角色當然唔知臨死仲要笑騎騎,睇住佢慘死又救唔到灰到爆,加上處境切身,從最初明珠930起,之後無線「政治正確化」買戲盡量避開暴力血腥甚至改播外購劇大幅減少電影,到而家國際930接棒,此類恐怖電影仍是重播常客.正正《孤疑》上畫個幾月前,國際台就播左套劇情十分相近之舊戲,講個殺人為樂變態褓姆,為勾引男戶主不斷離間甚至殺死女主角家人同鄰居,所以論故事編排《孤疑》在我全無特別,前車多到塞車,亦難以避免同類電影之大小cliche,好似第一單「大野」殺雀,發生時魔女未正式顯露邪惡真面目時,在場的阿哥細妹見到知道魔女心理變態,又唔會話番俾老豆老母聽,而且例牌地一定講到阿哥同佢關係唔好,照計實會篤爆(但冇);去公園推個靚妹落滑梯,個靚妹明顯知道有人吊緊佢尾,又要照走去冇人加成層樓高的滑梯俾機會人害佢,蠢加抵死;住左孤兒院咁耐,居然一直冇牙科同醫療報告,到主角一家領養左先叫養父母帶佢去睇醫生補番,而且佢個檔案成本電話簿咁厚,孤兒院院長同養父母竟然睇都冇睇過,發生好多事後女主角問起,「查番紀錄先知原來個靚妹好有問題」,跟住份檔案仲要神奇地不翼而飛(全套戲最似《殺人犯》居然係呢樣,呵呵);冇乜特別深入描寫過雙方人際發展,但縱使發生無數怪事命案,老豆一定相信個女無辜,甚至會為佢同老母反面;開估後全屋開拖,一定係正派求祈打一打撞一撞,反派訓低左,就當佢已經死左之後唔理佢走左去;死剩女主角同親生女走出屋外後園,警察(先)趕到,畫面睇到警車去到兩個人面前冇幾遠,差佬入埋屋搜,跟住自然魔女再現身最終死戰,兩個人打到九彩開埋槍都冇人出現,打完場交差佬至姍姍來遲,而且屋內窗口望出去就見到後園,打得咁揚咁嘈屋入面班警察冇可能唔發覺.
「可能套戲冇錯,編劇冇錯,導演冇錯.係阿媽由細鬧到大果樣:錯在我成日睇咁多電視.」
橋舊唔緊要 - 我地稱之為「tribute」 - 弊在導演功力未夠高.睇開呢類戲都知,就算一早知道誰是真兇,大家享受是氣氛同殺戮過程,《孤疑》唔知點解完全冇晒,頭四分一講背景有點拖,到魔女入屋立即好似唔夠時間係噉去,全套戲成兩個鐘長唔叫短,照計要舖排時間空間絕對充裕?大把枝節情節其實頗多餘.而且所有事故都係一發生就大單,而非傳統式陰d陰d,次次去到幾盡令觀眾唔覺得魔女越來越恐怖,反而因為嚇人程度一直冇乜大上落搞到見怪不怪,最失敗冇乜大場面夠迫力,好似推靚妹落滑梯全段好長卻冇恐怖感,最後大戰無論畫面定過程亦完全唔驚險刺激,整體導演加剪接十分平淡,睇到片尾字幕先知原來里安納度狄卡比奧做監製,何解出到黎咁失水準?講劇本失望可能更大,因為八十年代同類笑裏藏刀B片追求官能震撼,劇本可以好平淡,以過程同氣氛取勝,大反派背景往往非常輕輕帶過,通常「因佢本性邪惡」或「原來邪靈附體」甚至「外星人???」搞掂,觀眾亦普遍接受因明白無大痛癢,《孤疑》卻有《殺人犯》「催谷」加明顯想嘗試扭橋,電影重點從「原來係個細路搞事」轉移至「個細路到底咩來頭」,但早有港產強片搶先登場,傳媒再作比較大家入場前已道路晒咩一回事,連最後一著都冇埋.
睇完覺得幾唔對路,套戲有幾三級?血腥暴力程度遠比想像中輕微,就連一d國際台出到街之西片都可以勁過佢,反而《殺人犯》場面激烈得多殺得更性起意識更極端只俾2B,如果話因為一開始已經魔女出手,即使最後先解釋已夠教壞細路就冇得駁啦,定還是港產片批鬆手d幫自己友?全套戲其實我覺得好悶,睇得太多爛片卦,而家想爛又爛唔晒新又新唔到,不過要好過《殺人犯》的確唔難,唔係外國人拍係西片一定好,港產片就肯定垃圾之拜高踩低心態,除左兩個細路演技同邪惡度冇得比,《孤疑》整體佈局了冇驚喜起碼合情估理,就如講強片時討論過之「玩得安全」,有d戲編劇同導演太自作聰明/自以為聰明是死因.
相信最需要談論,係魔女想引誘醉酒老豆一幕,結果老豆回頭是岸,搞到乖女心碎插十幾刀殺左佢.相信大家會覺得一路冇乜大場面,而家仲要搞唔成值唔番張戲飛,反正都三級啦,有乜野唔可以去盡佢?套戲掂唔掂唔緊要,大家最緊要明白呢幕箇中寓言:好醜老嫩都係肉,煮到埋黎一定要食,否則後悔一回事,分分鐘累死自己呀!


text:
河國榮開舖嘅成本大約萬幾蚊,連 display櫃都係自己整,非常慳.
Ads by Google
媽咪姐
「外國勢力」發圍 河國榮擺檔變開舖
呢排成日聽 689同啲建制派話「雨傘運動」有外國勢力介入,真係笑死媽咪姐!佢哋無真憑實據,求其搵啲膠理由,唔該就學吓真係愛香港嘅「外國勢力」河國榮啦.人哋真正植根香港,努力學廣東話拍劇,後來無續約大台,就同老婆一齊擺檔賣首飾,腳踏實地.
咁努力係有回報嘅!最近兩公婆終於開舖嘞.雖然係同 9位設計師喺九龍城廣場合開一間舖,但總算有個落腳點,客人想買嘢都方便啲嘛!河國榮話:「我主要負責勞力嘅工作,好似太太唔滿意個 display櫃,我就再整過.」而河太除咗設計首飾,遲啲仲會搞吓興趣班,「佢(指老公)都有學,整啲簡單嘢.」不過講到單獨開舖,河國榮就話:「無諗過,租金太貴嘞!」
呢位「外國勢力」仲好勇敢,喺微博留言撐學生,話香港嘅領導人無為普通人民着想,搞到民不聊生.呢啲,咪人話囉!
微博論港情
河國榮早前喺微博留言,話敬佩爭取民主嘅學生,引嚟網民留言問佢依家對香港失唔失望?佢回應話係香港領導人令佢失望,搞到乜都貴,生活艱難!
河國榮化身技工搞 display,太太就全力做設計工作.「我哋成日都會喺度睇舖,希望帶旺個場」.
河太設計嘅首飾,賣幾百至千幾蚊不等,全人手製造,唔貴啦.
藝人女友多諗頭
除咗河國榮幫太太手搞首飾生意,其實圈中不少男藝人嘅另一半都做生意,可以靠男友嘅知名度開拓市場,又可以做男友嘅經濟後盾,雙贏呀!
吳國敬女友美甲
吳國敬女友 Elaine喺天后開美甲店,幾年前仲有意喺尖沙嘴開分店,兩個人一齊睇舖,可惜最終睇唔啱.
黃德斌女友賣衫
黃德斌同女友黃美恩( Joyce)拍拖 13年, Joyce幾年前喺尖沙嘴利時商場開時裝店,鍾舒漫同佘詩曼都係捧場客!


text:
2H - 人生下半場 - 健康生命
按摩工具實太多,輕巧易用唯有Myoballs
講到按摩嘅工具,相信每個人屋企都起碼有三至五款唔同嘅用具,今次特別要介紹一款既輕巧又易用嘅工具俾大家認識.
Myoballs, 唔單止體積輕巧,全家人都用得着,無論係媽媽手,腕管綜合症即係俗稱嘅Keyboard手,網球找,哥爾夫球手,前臂上臂酸痛,五十肩都用得着.
除咗上肢唔同嘅痛症,我哋都會面對腳部唔同嘅酸痛,例如:腳板痛,腳前掌痛,足底筋膜炎,腳外側腳內側酸痛,小腿水腫疼痛,膝蓋痛以及四頭肌酸軟等.
Myoballs總共有四個唔同嘅款式,首先講顏色,佢有綠色同埋黑色,黑色係硬度比較適合運動員或肌肉型嘅朋友使用,綠色比較適合一般人士使用,長者亦都可以使用.
另外亦有五個按摩球和七個按摩球嘅款式,五個按摩球主要針對小肌肉,如果需要做到四頭及膊頭位置,就比較適合用七個按摩球嘅款式.
使用Myoballs方法十分簡單,可以利用中間橡筋位置用手拉,令到圓形按摩球直接在疼痛或酸痛位置上滾動,作出按摩效果.
另外亦都可以將按摩球放在酸痛肌肉位置上,邊用手加以力度按摩,效果十分顯著. 至於清洗方法亦十分容易,當然我哋大部份時間都係自用,所以每次清洗時候,可以放按摩球在一盆水中,用少許鹼液稀釋了便可,可以用手清洗一下,然後自然風乾.


text:
(珍惜香港)
續 4/F
不過,我仍然希望自己喺睇錯,所以我會將我前日果篇長嘢
响度抄多一次,順便改啲嘢同加啲料:
所有曾經真心挺過梁
嘅人,都有一個共通點,就喺遇人不淑
.遇人不淑
呢樣嘢,唔一定會致命,有啲成功人士都有呢個問題,其中一個典型嘅例子,就喺又搞平價航空又搞數碼電台果個電子工業家,喺邊個就唔咁直接講啦.我自去年九月底開始响度留言,對博士嘅文章都好欣賞,不過我可能要贈你一句:切忌遇人不淑矣!真正嘅大師,喺可以 sense 到宏觀裡面嘅決定性因素,去判定今日同未來一啲重要嘅事實.
乜嘢喺宏觀裡面嘅決定性因素
?仲記唔記得响特首選舉初期,庸梁落區拉票,有市民大讚佢嘅八萬五
,佢點答人地?佢話喎:你讚我鬧我都好,實事求是啫!
其實,八萬五
喺咪真喺佢搞出嚟嘅,已經唔再重要,因為單睇佢呢個答案,就已經好肯定,呢個人絕對唔可以做特首!
後嚟佢見勢色唔對,又改口話:八萬五
喺彭定康
留落嚟芝嘛!一個咁冇承擔
嘅人,你對佢可以有乜期望?之後好多嘢,包括星島「一鋪清袋」論,夢熊飯局等等,都一一引証咗對佢嘅呢個結論:有功自居,有錯不認;好大喜功,漠視協商;心胸狹窄,拒納意見;惡者奉之,賢者拒之.
佢呢啲特點,特首選舉果陣我以署名珍惜
响 i-cable 嘅留言都講唔少(參考:1
,2
).我只喺一個蟻民
,一個物業長線投資者
,唔喺乜嘢大師,我亦唔認為佢呢啲嘢要去到大師級至睇得穿.咁點解當時咁多香港人睇唔出,就連博士响果陣都睇唔出?原因可能就如當日我响 i-cable 咁話
:「活在繁榮的大樹下,看不順眼一點枯枝就要換掉整棵大樹;港人如夢初醒,實還在夢中」.後嚟庸梁
上咗任,就被篤爆佢响選舉果陣用幅牆封咗個僭建喎;原來佢呢個特首運,喺一個橫運嚟!咁香港仲點會有運行?
跟住個元旦遊行,阿婆嘅說話
,一針見血:一個咁嘅人,幾好都喺假!
阿婆都可以喺神級,點解?呢啲就喺所謂睇穿咗宏觀裡面嘅決定性因素
!
其實選委投票前香港人仲有一個改變命運嘅機會,呢個就喺我响 i-cable 另一段留言度提到嘅最後機會
:理大全民投票
.响百忙之中,我都要帶埋屋企人去理大投唐英年
,就喺因為我知道呢個投票喺好關鍵
,如果我唔投呢一票,對唔住自己良心.果陣選委倒戈投梁本嚟已成大局,不過如果理大嘅結果喺唐英年
跑出,咁阿爺唔單止唔會逆港人嘅意願,反而仲會對我地另眼相看
,結果選委一定回軚投唐.港人自發投票成功改變選舉結果,意義何其重大!唔單止將會改寫香港嘅歷史,甚至會成為香港普選歷程嘅一個重要里程碑
!
真喺發夢冇咁早,原來大部分人遠道而嚟竟然只喺去投一張白票
,以為咁就代表乜嘢反小圈子喎!如果我喺阿爺,就真喺睇唔起你地呢班香港人,俾埋你都唔識揀,仲成個細路咁搞反叛,究竟你地夠成熟去玩普選未?一個人要有資格去揀,就先要識得响有限嘅嘢裡面揀
,呢個根本就喺大人教細路仔嘅幼稚園道理!唔知大家當日有冇去投票?投咗邊個?定喺投咗白票?唔使話我知,自己反思.
記得果陣响 i-cable 同挺梁者辯論
,佢地講嘅嘢,不外乎喺話經濟好果陣,啲富商處處賺到盡,覺得曾班子
向大地產商傾斜,庸梁
就以民生為主,唔會同大地產商妥協等等.其實呢樣對地產霸權
嘅不滿,有時亦出現响博士嘅文章度.博士文章對曾蔭權
嘅批評,主要喺兩方面:一為政策傾斜大地產商,增加土地供應乏力;二為推出 SSD 等打擊樓市政策,成庸梁辣招嘅始作俑者
.對於呢兩樣嘢,我嘅睇法好唔同.曾蔭權
接手老懵董
嘅爛攤子果陣,只喺一句「做好呢份工」
.呢個人謙卑正面,能者必擁之
,所以一開始我就睇好佢;有人話佢只喺好彩喎,就算真喺好彩又點?一個有運行嘅人做咗特首,香港都會有運行,有乜唔好?況且治港唔喺玩泥沙,唔掂嘅話點會有運行,呢啲叫因果關係,睇庸梁就知
.我雖然唔信教,但見曾氏作為一個虔誠嘅教徒,處事一定唔會逆天而行,後嚟得以証實,此人嘅作風,果然喺順住大勢走,唔會逆市
.
我從來都唔認為有乜嘢地產霸權
,就算有,都只不過喺香港經濟結構衍生嘅一個大勢所趨.所謂大勢,只能順,不能逆,因為冇經濟,就冇民生
;試問如果冇咗所謂嘅地產霸權,最低工資又點可能會 WORK?曾班子唔喺向大地產商傾斜,只喺順大勢而行,以協商而唔喺對著幹嘅手法對人
.如果土地供應真喺曾班子失職,咁庸梁大鑼大鼓咁搞又點解會搞唔掂?依家庸梁搞到要盲目搶地去破壞香港嘅配套
,博士先至知道,曾蔭權喺為咗唔想犧牲啲乜嘢?
至於話佢將樓價飆升嘅問題歸咎於物業投資者,何以見得?因為佢 SSD
等嘅政策?咁博士有冇諗過,一個作風咁順勢嘅虔誠教徒,點會响金融海嘯
啱啱過咗之後,大膽搞埋啲咁逆市
嘅嘢?原因好簡單,曾班子出招,根本就唔喺為咗要打擊樓價
,呢個只不個喺為出招護航嘅借口.我响另一篇留
言提過,以前嘅樓市喺以炒賣主導
,所謂嘅供不應求其實只喺假象
.果陣啲地代,會特別優待啲炒家,佢地甚至將用家拒之門外.同一個吉盤,可以响短期內成交 N 次,呢啲所謂嘅成交量,同埋衍生出嚟嘅乜乜指數,根本冇代表性.
咁乜嘢先至喺真正嘅供求?當物業嘅一個成交,喺會導致一個有需要住嘅人或家庭可以攞嚟住嘅,咁呢一個成交,先至算喺 fulfill 咗市場上嘅一個需求.
博士究竟有冇研究過,八萬五
真正嘅教訓喺乜嘢?八萬五
只喺果,真正嘅因,喺老懵董
同埋佢果隻頭馬,即喺依家呢個庸梁
,完全睇錯哂個樓市,將當時嘅供過於求當成喺唔夠供應!
記得金融海嘯
之後,任總
曾經警告過會有第二甚至第三波
嘅風險.曾班子
揀果個時刻出招,唔喺為咗滿足响乜嘢電台講過乜嘢嘅人,而喺因為果陣正喺樓市應金融海嘯調整後反彈嘅時刻
,响呢個 timing 順勢出招,對個市影響最細
.真正嘅目的,唔喺要打擊樓價,而喺要清除摩貨及短炒
,令到以上所講嘅真正供求實況透明化
,再加埋優化樓按質素及透明度,嚟避免重滔當年八萬五
嘅覆辙!所以我將佢取名為曾任改革
,呢樣嘢,其實唔喺淨喺用嚟保護本港金融體系嘅.曾任改革,喺要樓市導入供求主導嘅正軌;真正嘅目的,其實喺要長遠保護樓市!
博士講過好多次,曾班子
出招後,樓價應聲下跌
,政府沾沾自喜
,但勢估唔到後嚟會回升得咁快喎.不過我見到嘅事實同博士講嘅好唔同;樓價應聲下跌,喺因應炒家離場
,市場自我平衡至供求主導嘅結果,後嚟回升,亦只喺因為市場開始進入真正嘅供不應求
.呢啲嘢,曾班子已經預咗
,响供求實況透明化之後,再重訂房屋政策,可惜果陣已經供應乏術.如果曾任改革
早响董政時代
執行,供求透明化之後,老懵董就唔會睇錯市,亦唔會有八萬五,而香港嘅樓市亦會避過咗果一劫.
所以曾任改革,絕對唔喺庸梁辣招嘅始作俑者,庸梁自已先至喺自作俑者
,佢嘅好大喜功,將曾班子嘅心血完全搞喎哂!如果當日喺唐英年
當選,果啲乜乜辣招,打私院,打水貸,限奶令,廢教育產業等等嘅消極廢策
,一定唔會出現,因為唐氏同曾氏一樣,作風都喺順住大勢走,唔會逆市
!而唐氏會更勝一籌,點解?因為佢冇曾氏果種打工仔心態
!不過有人笑佢喺豬喎,而我就覺得,一個諗得出公私院互補呢種雙贏概念
嘅人,喺唔會差得去邊;況且,一個特首自已有幾叻,唔喺最重要,能者擁之
,先至喺最重要!
最後提埋呢次:如果挺梁,只喺為咗不滿前朝嘅一啲現狀,而寧願去信埋哂啲咁嘅人
,期望一個咁嘅人
可以帶嚟一啲改變,咁好抱歉,你呢個期望,喺永遠唔會實現;如果一個轉軚,只喺為咗有人達唔到自己嘅期望,而唔喺對自己嘅一貫理念作出過基礎上嘅修正,咁呢個轉軚,喺全無意義.博士解唔開呢個結,恐怕我就只可以贈你一句:切忌遇人不淑矣!主宰命運嘅,喺人,唔喺數字.所以我重點睇嘅,喺人,唔喺數字.


text:
更多
2020-01-02 12 瀏覽
今日同公司同事去傾生意,傾完同事話不如去happyhour,佢介紹左我黎佢聲稱呢個係佢近期最常去既秘點.見到bar門口叫Monte Carlo whisky club,就知道呢一間係行比較高檔路線嘅威士忌酒吧.果然一入到去就見到有一張poker枱,相信都係俾啲酒客一路飲酒一路玩.酒吧入面有唔少客人但係都好靜,相信大家嚟得呢度都係想靜靜地享受下高級嘅酒精.因為我哋會食煙,同事就介紹不如我哋上天台坐.呢度嘅景係跑馬地馬場景,立刻有一種好豪華嘅感覺.配上枱面嘅燭光,即刻慨嘆呢一刻點解唔係同男朋友一齊(笑)同事係一個識飲酒嘅人,佢叫咗一杯old fashioned.侍應將酒杯擺低之後亦都好細心介紹cocktail入面嘅每一個layer,同埋揀咗嘅酒嘅種類.佢用嘅冰係正統嘅球狀冰,唔會好快溶.杯底加咗糖,令杯嘢飲飲到尾會有幾個唔同嘅layer.至於我呢一杯呢,係Menu上面冇嘅.侍應話如果你搵唔到你想飲嘅cocktail,你可以將你嘅喜好講俾佢聽,佢再幫你調.我今晚揀咗嘅呢一杯係比較似whisky sour.但係佢就用咗少少frozen margarita既做法,令杯酒更清新.細細杯幾啱女仔飲嘅
見到bar門口叫Monte Carlo whisky club,就知道呢一間係行比較高檔路線嘅威士忌酒吧.果然一入到去就見到有一張poker枱,相信都係俾啲酒客一路飲酒一路玩.酒吧入面有唔少客人但係都好靜,相信大家嚟得呢度都係想靜靜地享受下高級嘅酒精.
因為我哋會食煙,同事就介紹不如我哋上天台坐.呢度嘅景係跑馬地馬場景,立刻有一種好豪華嘅感覺.配上枱面嘅燭光,即刻慨嘆呢一刻點解唔係同男朋友一齊(笑)
同事係一個識飲酒嘅人,佢叫咗一杯old fashioned.侍應將酒杯擺低之後亦都好細心介紹cocktail入面嘅每一個layer,同埋揀咗嘅酒嘅種類.佢用嘅冰係正統嘅球狀冰,唔會好快溶.杯底加咗糖,令杯嘢飲飲到尾會有幾個唔同嘅layer.
至於我呢一杯呢,係Menu上面冇嘅.侍應話如果你搵唔到你想飲嘅cocktail,你可以將你嘅喜好講俾佢聽,佢再幫你調.我今晚揀咗嘅呢一杯係比較似whisky sour.但係佢就用咗少少frozen margarita既做法,令杯酒更清新.細細杯幾啱女仔飲嘅.
飲到口痕我哋叫咗一碟nachos.Nachos就正正常常啦!芝士夠多,基本上就係飲酒食一定覺得啱胃口嘅finger food.
總括來講呢度服務好好,係一間專業嘅酒吧.每一杯酒嘅價位係大約$150內,我覺得買佢呢一個景色同埋氣氛係絕對值得.而且喺銅鑼灣呢個地段,呢度亦都好適合小型朋友談心聚會同埋情侶拍拖,絕對會有下次.
張貼


text:
原來食白鳳丸真係有啲用
-
bihut last edited by
以前每逢M到都好痛好辛苦,後尾朋友話食白鳳丸有用,就試下食,食左一個月已經有改善,好後悔冇早啲試
-
bonnielau24 last edited by
我都有食開,食左period到係真係冇咁痛嘅
-
cheungtom last edited by
係咪起碼要食番一排先至有效,我食左一星期好似未見到效果
-
fhosdihf last edited by
食完係咪period都無咁痛??我每次都痛到想死..聽人講話可以食黑朱古力,但我試過都無用
-
jwan123 last edited by
@fhosdihf 我唔敢食白鳳丸>.< 驚有副作用
-
flowerslove last edited by
@jwan123 其實唔會,好多人都食,如果你經期好痛睇中醫好多時都係叫你食白鳳丸
-
flyuphigh last edited by
白鳳丸我都有食開,真係有效,不過都要食番一兩個月先見到個效果,黎m果陣都冇咁痛
-
keely_ngng last edited by
白鳳丸邊隻牌子好??我見好多種,唔知邊隻會好啲??
-
kakalei last edited by
我之前都有食過白鳳丸,食咗之後覺得唔係幾舒服,可能佢有好多中藥成份唔係咁啱我啦.跟住我試吓一隻叫'女之元氣'的日本天然食品,覺得嚟M時舒服左好多...皮膚都靚咗哩 !
Happy Sharing^^
-
flyuphigh last edited by
@keely_ngng 我就買開同仁堂果款,萬0果D地方都有嫁啦,價錢大牌子黎講算好底,係之前睇果個中醫叫我食呢隻
-
konganna last edited by
@kakalei 你講呢隻之前有朋友食過,佢食完爆瘡勁左,仲要冇乜效,所以我聽佢講完都唔係好敢試
-
yumic19 last edited by
白鳳丸我就食同仁堂果隻~貪佢唔貴
-
tracy last edited by
m痛如果係屋企我多數會用暖水袋
不過係街就麻煩d
-
tracy last edited by
@fhosdihf said:
食完係咪period都無咁痛??我每次都痛到想死..聽人講話可以食黑朱古力,但我試過都無用
朱古力作用唔大,個人覺得
-
BOWIE last edited by
@fhosdihf said:
食完係咪period都無咁痛??我每次都痛到想死..聽人講話可以食黑朱古力,但我試過都無用
我會喪飲熱朱古力 但都係唔痛一陣咋


text:
Plantronics 推出頭戴式無線藍牙耳機 BackBeat Sense,小編試過真係好舒服,而且貼耳式不嬲俾我嘅印象都係唔好,唔夠密封隔音差,但依隻 Plantronics 音質真係拍得住罩耳式,最貼心的設計就係可以讓用家戴上或放下耳機時直覺式地操控音樂播放,想知多啲即刻睇下以下BackBeat Sense嘅介紹.
耳墊超滑唔焗耳
BackBeat Sense 有咖啡黑或簡雅白褐色兩款顏色,有別於早前推出罩耳式嘅 BackBeat Pro,BackBeat Sense 係貼耳式設計,相對上一定冇咁焗,加上耳墊高品質嘅記憶海綿,小編戴過覺得好軟熟而且都夠透氣,而包住記憶海綿嘅係蛋白質皮耳墊,真係冇呃人,名符其實係蛋咁滑,戴落係比其他耳機舒服好多.另外,我籮文花名係「大頭文」,戴其他耳機戴一陣就會有緊箍咒一樣,戴到頭痛,而 BackBeat Sense 寛窄度可以有9個刻度嘅調節,加上頭箍位彈性亦唔錯,BackBeat Sense 冇對我唸緊箍咒.
▲頭箍位彈性唔錯
跟機耳機袋好靚
耳機重量只有大約140克,拎上手好輕身,拎出街唔會係負擔.美中不足係 BackBeat Sense 冇得摺埋,比較阻掟,只有耳罩位可以擰平,好在附送嘅收納袋有好靚嘅簡約設計,對於我黎講,佢靚嘅程度真係可以凌駕佢嘅阻掟.收納袋除左放到個耳機,仲有多一格放自己野,雖然唔大,但要放得晒八達通,散紙,鎖匙絕對無難度,就咁拎個收納袋連耳機就出得街,怕咩阻掟呀!
▲BackBeat Sense 冇得摺埋,比較阻掟,只有耳罩位可以擰平,好在附送嘅收納袋有好靚嘅簡約設計,靚嘅程度可以凌駕佢嘅阻掟.
▲會場中放置左一個鎊,證明 BackBeat Sense 重量真係只有大約144克
▲只要將粒掣推到藍芽標誌嘅位 Hold 住1,2秒,就可以喺手機上見到 BackBeat Sense 並進行配對
一除耳機自動暫停播放
只要喺右面耳罩位置就可以搵到所有播放嘅控制,包括上一首下一首播放同暫停,而音量操控就係以旋轉嘅方式調教.今次 BackBeat Sense 最突破的功能就是智能的動作操控 Smart Sensor,當用家需要與其他人對話或者有其他事情要做時,放下耳機BackBeat Sense 就會發送暫停播放的指令到手機,相反,用家戴上耳機,音樂就會隨即播放,有電話打入時,戴上耳機亦可以即時接通.小編就即場試過用 BackBeat Sense 配合 Spotify 聽歌,每一下放低同戴上都好準確地暫停同播放,冇 Sense 錯嘅情況.另外 BackBeat Sense 可以同時連接2部藍牙裝置,並隨時於2部裝置之間切換.
▲只要喺右面耳罩位置就可以搵到所有播放嘅控制,包括上一首下一首播放同暫停,而音量操控就係以旋轉嘅方式調教.
帶住耳機「偷聽」..
「睇車呀!~」,政府宣傳片都有教,過馬路唔好掛住聽歌,但係又除又戴都幾煩,BackBeat Sense 有一個 OpenMic 功能,只要㩒咗耳罩底既掣,就可以啟動 OpenMic,唔需要又除又戴都可以透過耳機聽到由麥克風接收嘅外界聲音,小編試過 OpenMic 功能,唔只聽到,仲要好清,幾乎比就咁肉耳聽得更清楚,所以以後見到仇人戴住 BackBeat Sense 千其唔好以為佢聽唔到就講佢壞話呀,可能佢開左 OpenMic.另外,小編一向都對貼耳式耳機有偏見,貼耳式一向俾人嘅印象就係隔音差,會漏聲,而驚喜嘅係 BackBeat Sense 因為採用嘅記憶海綿夠軟熟,戴起嘅時候海綿有包住對耳仔嘅感覺,一戴上耳都未播歌就 Feel 到隔音效果比想像中好好多,絕對拍得住罩耳式耳機.
▲大會請黎現場觀眾示範 OpenMic 功能
試聽感:
▲貼耳式一向俾人嘅印象就係隔音差和低頻唔夠力,但我用 BackBeat Sense 聽 Hip Hop 音樂如 O.T Genasis 嘅 CoCo ,就可以聽到 BackBeat Sense 嘅低頻比一般貼耳式耳機都要強而有力
▲中頻人聲表現驚奇地好,聽 As One 嘅 Candy Ball 時人聲好近,好似喺你耳邊唱咁滯.
▲在聽 Armin ban Buuren 嘅 Intense 時前奏嘅小提琴可以聽 BackBeat Sense 高頻延展清?,惟到歌曲中段多種樂器共奏時聲音的空間感略遜.
售價:$1,398
查詢: LRT 2395-3913


text:
幼稚園發通告係侮辱自己嘅腦袋同人格葉一知
2019/10/9 — 15:23
相信好多小孩仍就讀幼稚園的家長,都收到那份教育局有關蒙面法的通告,據知,好多人都很憤怒,拒絕簽署拒絕交回.
我完全唔明白,呢份通告點解要派畀幼稚園.首先係家長都知,幼稚園係傳染病爆發嘅高危場所,香港人係由沙士呢個慘痛教訓開始,先識得戴口罩保護自己,而大部分幼稚園一向喺流感高峰期時都會提醒學童戴口罩甚至派口罩,呢個係行之有效嘅預防傳染病習慣,依家為咗林鄭一個癲婆同一班魔警,立條咁嘅法例已夠賤格,仲要燒到去幼稚園,究竟係咩意思?
最好笑係,有間幼稚園,上星期先有通告話爆發手足口病,叫學童戴口罩,昨天就出張通造話戴口罩小心誤墮法網,唔好戴,咁係咩意思?政治大過幼童嘅健康安危呀?
另一個離譜之處,係叫人病咗喺屋企休息.好多幼童病完好返,好精神可以上堂,但仲有少少病徵如流鼻水同咳,即係其實仲帶有病毒,戴口罩就係唔想傳畀其他學童,依家你叫佢唔好返學,咁佢唔使學習呀?明明行之有效就係有發燒病完精神就戴返個口罩保障自己保障人哋,咁依家你話唔好,犯法呀,留喺屋企休息.你係咪痴線呀?有啲學校寫明請病假要醫生紙,咁要等病徵冇哂,隨時七至十日,咁我係咪叫醫生寫七至十日假期畀我?邊個醫生會寫畀我?就算寫,我點解要犧牲我孩子嘅學習時間?莫講話有啲家長要白交學費添啦.
再者,我真係想問吓啲幼兒教育工作者,你哋其實係咪真係驚到要放棄常識放棄思考,甘心配合政權去殘害幼兒?一個幼稚園生,點樣去做示威者?如果你發現佢自己蒙住面喺條街,咁已經係疏忽照顧兒童啦,試問有邊個家長會咁做?而根據我粗淺嘅法律常識,幼稚園生咁嘅年紀肯定係被界定為「無能力犯罪」,不用負任何刑責,咁佢哋會因為蒙面被入罪咩?各位幼兒教育工作者又不妨問吓自己嘅良知,你見到自己嘅幼稚園學生因為戴口罩畀警察拉,你係咪唔覺得有問題?係咪覺得好合情合理?
你收到教育局張咁嘅通告,竟然覺得要發畀幼稚園學生,你即係覺得呢啲學生有機會去做示威者去做激烈抗爭可以告嘅,你唔係侮辱緊呢啲學生,你係侮辱緊自己嘅腦袋同人格.
喺無理規管同幼兒安危兩者當中,任何家長諗都唔使諗都會揀幼兒嘅安危,為人父母者當明此心.呢啲派通告嘅幼稚園校長係咪人哋父母?唔該唔好成日話自己好愛惜學校嘅小朋友,你們不配啊!


text:
話咁快又就嚟聖誕節啦~喺一個咁有曖昧氣氛嘅節日,一定想將自己最靚嘅一面畀心儀對象或者另一半睇~唔知點做好?跟住小編嘅攻略,一齊扮靚過聖誕啦!
畀肌膚叉電
冇靚靚嘅肌膚嘅話又點化靚妝引死人呢?嚟到聖誕節呢D咁重要嘅節日,梗係要去做返個facial,令個妝又貼又自然啦!
想畀肌膚叉足電,不妨去呢間位於中環嘅 Le Spa Caudalie
今年三月先以全新裝修示人,有四間獨立護理房,嚟到可以好寧靜又舒適咁享受護理~呢度亦唔會hard sell,等你可以安心選擇適合自己嘅療程,加上專業美容師一流嘅手勢,做完真係由內靚到外呀~
除此之外,仲可以揀去位於星街嘅 Spa L’Occitane
係L’Occitane品牌嘅延續,裝潢係低調嘅南法風情,加上傳統嘅普羅旺斯療程,令你好似置身於普羅旺斯咁舒適~喺呢個繁忙嘅都市都可以等你肌膚得到真正嘅放鬆.唔少客人試完佢哋嘅服務之後都話非常值得一試!
必備迷人電眼!
好多男仔第一眼望女仔都係望對眼,所以眼睫毛絕對係令雙眼吸引度倍升嘅要素!覺得痴假眼睫毛太假?又驚用睫毛膏化到曱甴腳咁太恐怖?咁就可以揀植睫毛啦,又自然又唔使日日落妝咁麻煩.就好似呢間位於中環嘅Fiori Eyelash Extensions
佢哋所有睫毛師都有日本JECA(前JLA)認可嘅專業資格,呢度仲有專利嘅睫毛卷翹技術,加埋嘅美睫師手勢,植植下隨時舒服到瞓著咗都唔知~效果自然,將真假睫毛完美融合,唔會覺得雙眼唔舒服,輕鬆令你有迷人大眼~
同樣位於中環嘅Canary Nail & Eyelash
亦都好受BloomMe用戶歡迎~簡單嘅裝修配上灰色同藍色嘅家具,營造到一種柔和嘅感覺,喺度做植睫毛夠晒relax~佢哋主打日式美甲同眼睫毛,有多種睫毛款式,長度同卷翹度揀,包你搵到一款滿意嘅睫毛款式!
完美髮型打造
完美嘅妝容當然要配搭上合適嘅髮型,等你可以從人群中突圍而出,想留意唔到你都幾難啦~呢間位於灣仔嘅Amour Hair Spa & Salon
曾經為2017年國際小姐香港代表王詠珩設計髮型,唔單止有專業嘅剪髮,染髮,造型服務,仲有專業嘅頭髮護理療程,做完treatment想擁有柔順嘅秀髮話咁易~佢哋仲周不時為公公婆婆義剪,為社會出一分力,咁有社會責任嘅店鋪非常值得支持!
而呢間位於上環嘅Emmanuel F Salon
好特別,係香港第一間環保salon,佢哋用100%有機同冇化學物質護髮美髮產品,咁就唔怕燙髮染髮而令到髮質受損啦!專業嘅髮型師再加上有機嘅頭髮護理療程,咁把秀髮就唔止靚咁簡單,仲好健康添!
指甲都要扮靚!
講到扮靚,點可以放過指甲!一對充滿聖誕特色或者配襯自己個性嘅美甲,絕對可以令你嘅氣質提升!呢間位於中環嘅Beauteous
主打手部同足部美甲,仲有特別畀孕婦同小朋友嘅美甲服務.呢度嘅裝修用上淺色家具配以花紋嘅牆紙,畀到人好安穩嘅感覺.客人可以自由配搭自己想要甲款,所以選擇非常之多!有唔少藝人,包括Stephy同Ella都成日去幫襯架~
一樣位中環嘅Nailone
有柔和嘅黑白灰及米色為主嘅裝修.美甲材料由日本,韓國及美國製造,不含化學成份嘅甲油令大家可以安心使用.而家仲有聖誕特別抽獎活動,去到不妨試下運氣!而且連謝安琪同Lisa S.都係佢哋嘅客人嚟架~
距離聖誕節仲有唔夠兩個星期,快D去做好準備,一齊扮靚過聖誕,將自己嘅氣質提升啦~
如果第一次經 BloomMe預約,申請帳戶時入返優惠碼 TALK88,首次預約可以即減 $88!
****👓 想睇多啲 👓****
BloomMe創辦人不私藏推介 超值40% off Spa全公開
BloomMe嚴選15間人氣好評Spa
2018 BloomMe 最人氣之選
話咁快又就嚟聖誕節啦~喺一個咁有曖昧氣氛嘅節日,一定想將自己最靚嘅一面畀心儀對象或者另一半睇~唔知點做好?跟住小編嘅攻略,一齊扮靚過聖誕啦!


text:
早排網絡上有好多人都傳一篇野叫「窮養兒富養女」,大約係講男仔呢就要自細過下克苦耐勞嘅日子,要佢地受下挫折,唔好比太好嘅物質生活佢地,總之就係苦過dee dee,從而培養男仔嘅責任感,培養堅強嘅意志同埋唔怕失敗嘅鬥志.原因係男仔長大後因為要養妻活兒,孭起頭家,如果唔捱得嘅話就好快比社會淘汰.相反呢,女仔就要自細培養佢地嘅氣質修養,送佢地去學下琴棋書畫,學下點養打扮自己嘅儀容,要比佢地出去見識多啲,等佢地將來嫁左人之後做一個體面嘅好老婆,所以女仔細個除左要投放多少少資源喺佢地身上,父母無時無刻都要喺佢地身邊多鼓勵佢地,等佢地可以建立自信等等,呢個叫做富養.
睇完篇野,我想話:咩年代呀家陣?窮養兒富養女?黐線!Out 啦!
當屋企無個男人喺度嘅時候;當一個女仔未嫁人甚至唔諗住會嫁人嘅時候;當一個女人嫁錯人嘅時候;當一個女人擁有所有野嘅時候,我想問一句寫呢篇野嘅人:「女人,難道唔洗撐起半邊天呀?」嗰撐起半邊天嘅能力從何而來呀咁?現今社會好多夫婦兩人都要工作,富養女只適合著古裝嘅人架咋!女人出黎工作或喺屋企湊仔,少一滴責任感,堅強嘅意志或唔怕失敗嘅鬥志都唔得!而家講男女平等架啦,仔又好女又好,應該都一齊要窮養富養,咁先適合喺呢個世代生存.我真係唔明,湊細路點解要因唔同性別而用唔同方法去湊,乜唔係應該因應個細路嘅性格同特質黎揀適合佢嘅方法去照顧佢架咩?
如果真係想養一個唔怕失敗,有責任感,有堅強鬥志嘅人出黎,唔需要特登要佢過啲苦過dee dee 嘅生活嘅,其中一個方法就係從細開始送佢去參加一樣運動,而嗰樣運動又會有比賽嘅,假以時日,就算養唔出個世界冠軍出黎,你都至少會有個擁有以上條件嘅仔女.就算唔方便運動嘅人都可以參加其他靜態嘅活動,一樣都可以磨練自己,培養鬥志同責任感.
喺我嘅童年時代,培養仔女做運動員絕對唔流行,嗰陣時小朋友聽到最流行嘅「鼓勵性」說話就係你唔讀書,大個就去做乞E!可能而家都重係咁樣,讀書係小朋友嘅所有,讀唔到書,你就玩完架啦!但喺美國,讀唔到書都重有好多出路嘅,其中一條路咪係去做運動員囉.當然,你可能會話:「車!成功出左名嗰啲先有得名成利就架啫,你睇下嗰啲做左幾廿年運動員嘅邊有運動明星搵咁多錢呀?」每場比賽都只有一個冠軍,但即使得唔到冠軍嘅其他人,我相信都總有啲得著嘅,最起碼會有個健康樂觀嘅人生觀啩!
幾年前,口水禧開始有氣喘嘅問題,當時醫生話如果七歲前都攪唔掂,咁佢就好大機會有哮喘.因為我有屋企人有哮喘,我見過佢病發時嘅痛苦,所以知道口水禧有可能會有哮喘之後,萬事都要小心.mimi我就100%唔會放棄架啦,咁點算好呢?當時想起我以前有個學生細個身子好弱,佢媽媽送左佢去泳隊,之後越黎越壯,我亦聽好多人講過話游水對有哮喘嘅人好好,所以三年前就送左口水禧入泳隊,希望佢可以同氣喘講bye bye.
記得初入泳隊嘅時候係四月底,天氣都重係有啲凍凍地.游慣室內池嘅口水禧頭幾日一落水就喊,佢話室外池啲水好凍,唔想游.但為左要佢游多啲等身體好啲,泳隊一個星期練四日水,我都堅持帶佢去.喊都要落水,打冷震都要上水企喺度聽教練講野.其實我見住自己個仔濕晒身企喺池邊震到我眼都花咁濟,我何嘗唔心痛呢?但想起哮喘病發作時個人會喘到震嘅情景,我寧願睇住個仔游水震好過喘到震.其實室外池水溫有華氏80度,喺水裡面應該無問題嘅,係上水嗰下攞膽啲.當時禧婆婆都喺度,平時個孫熱到出汗佢都唔比佢除外套,當佢見到佢個寶貝孫企喺池邊凍到震,佢都曾經勸過話不如等夏天先比口水禧去游啦,不過最後佢都無堅持,因為當時口水禧都就黎五歲,離開七歲個限期唔係好遠,見過屋企人搣左好多年先搣得甩哮喘,呀婆都唔敢阻個孫游水.就係咁樣,口水禧就開始左佢加入泳隊嘅生涯啦.
唔經唔覺已經加入左泳隊三年,一年除左冬天四個月嘅「休游期」之外,每星期都要練三或四日水.攝氏幾度又好;四十度又好;落雨又好;行雷又好;打風又好,係除左閃電,地震或病之外,夠鐘就落水,練完先上水,無人有例外.有啲泳隊甚至連冬天都要游,有時重會去落雪嘅地方游室外,問你怕未!
而我地當初嘅目標只係想口水禧練壯啲個身體,游冬泳嘅事完全無諗過,直到而家佢都未試過去落雪嘅地方游室外,我覺得呢個就隨佢自己想啦,因為游左大半年嘅水,我就比佢自己揀冬天想玩嘅野,所以多數會上左雪山.(咪一樣係喺落雪嘅地方喺室外玩,睇黎係我慘咋喎!)
本來為左驚佢有哮喘而去游,後來發現佢除左身體無咁「鐵布衫入冬即變底衫之金玉其外,豆腐其中」之外,加入泳隊對佢嘅心智發展原來都有好大嘅幫助.無論你喺屋企有幾多個人服侍你,你係何其大爺都好,黎到泳隊,你都要服從教練所有嘅指示,叫你跳一百下你就算覺得戇居都要跳.比人丙或罰你游多幾次都要游,喺泳池,教練係大晒的,即使你呀媽都要企埋一邊唔准插手,睇住個仔比教練罰都唔出得聲,心裡暗鬧就適隨尊便啦.運動員服從教練係必須嘅,你叻到曉飛都要遵守.
運動員除左要服從教練之外,堅強嘅意志力係唔少得嘅.郁下就放棄,永遠都唔會成功.隊入面有四,五歲嘅小朋友,細細粒肥嘟嘟好得意!即使你再得意可愛,一樣要堅強.好多比賽入面,我見過唔少咁細年紀嘅小朋友邊游邊喊,有啲游極都撞到兩邊嘅繩,有啲點郁個身都唔見佢有前進嘅意途,有啲一跳落水會驚到游返轉頭添.但佢地係唔可以放棄,喺起點上返水嘅,一定點都要捱到終點先比上水.佢地會盡力游,望見佢地喊到面容扭曲,但佢地都會游到終點為止.上水後,教練會好勁讚佢地無放棄,堅持游完為止,無論佢地得獎與否.
有啲大型嘅比賽係唔比父母陪個小朋友排隊落水,啲細路要喺一個地方集合,然後就自己入去場地等比賽.父母最多可以喺池邊禁區外睇同等候個小朋友游完上水離開泳池時遞毛巾比佢.
禧婆婆以前每逢聽到教練話練水完畢後就好似貼身丫環咁揸住條毛巾棟喺池邊恭候佢個孫上水.我地試過為左呢件事意見分歧互頂幾句.佢覺得我唔應該坐喺池邊啲凳等口水禧上水後自己凍到震咁行埋黎,佢話咁樣會凍親佢個孫.我話教練唔鍾意啲家長咁樣,呀婆話其他呀媽都係咁行埋去池邊啦,點解我唔肯.但試諗下,喺啲大型比賽入面,我未必時時都可以等口水禧游完即飛撲埋去遞毛巾架喎,佢一樣要捱凍咁行出黎搵我先有毛巾,平時唔習慣下,到突然要咁樣做嘅時候,佢咪重辛苦,係咪先?其實佢而家習慣左之後,天冷時都無咁怕凍,有時坐佢隔離重會感覺到佢個身有啲暖氣滲出黎添.
比賽嘅時候,有時會甩泳鏡或者有啲突發狀況,通常教練平時都有教佢地無論發生咩事都好,聽到嘟一聲之後蛇咬都要跳落去游架啦,唔理係中途撞到野又好,甩左假眼睫毛又好,繼續游就係應對嘅唯一方法.咁樣訓練到佢地就算面對困難都處變不驚,臨危不亂,勇往直前,唔會因為少少野而阻礙自己前進.差唔多等如「唔理咁多,總之你自己死掂佢呀!」
最重要嘅係訓練小朋友嘅同理心.口水禧係獨生子,除左同父母之外,學校同泳隊就係佢學習同理心同社交嘅地方.但學校都未必成日有機會比佢學咩叫同理心,只有喺泳隊先有機會學.原因係每次比賽中,泳手之間雖然會存在兢爭嘅心態,但大家比賽之餘都會同其他人打氣.尤其係當泳池中有啲泳手游得比較慢少少,其他人都上晒水,但池中間重有人爭扎緊咁游,呢個時候,在場嘅人都會一齊幫嗰個游緊水嘅人打氣,不論游嗰個係自己隊定係人地嗰隊都好.當嗰個人到達終點時,大家都會為佢歡呼拍手,令到嗰個上水嘅人知道大家都為佢無放棄,堅持游完個比賽而高興.有啲選手會喺游完之後同隔離左右兩條線嘅選手握手或擁抱,一句” good job”互相鼓勵,我覺得呢個先係比賽真正嘅意義,小朋友唔好一尾淨係知道輸贏,體育精神遠比獎項重要.
重有一樣野我覺得都好重要嘅就係培養小朋友對自己泳隊或國家嘅忠誠.每一次比賽開始之前,各隊嘅教練都會集合所有隊員一齊嗌口號,之後全場就會肅靜企起身面向支美國旗唱國歌.唱完之後,比賽就正式開始.
曾經,口水禧因為自己泳隊唔夠其他泳隊砌而嫌棄自己嘅泳隊,重夠膽當眾話想加入人地泳隊添!但咁嘅年紀真係又唔知咩叫忠誠,見到邊到好玩就梗係一支箭飆去玩,邊度有好野食就飛撲去猛食,邊個多玩具就同佢做朋友架啦,細路仔就係因為無大人咁多顧慮,呢個又話要比面,嗰個又話唔得罪得人咁,細路係睬你都傻,自己鍾意嘅就去馬.結果有兩次因為佢咁「大逆不道」踩自己泳隊兼話要去人地嗰隊,我叫左佢離開個池,唔好再黎參加我地泳隊攪嘅比賽.如非必要或人地趕我走的話,我從來都係一個加入左一個團隊就諗住唔走嘅人(揸車換線嗰陣除外).我覺得忠於你自己嘅隊伍係必須嘅,無論佢係好係壞.所以我覺得係時候要教導口水禧咩野係忠誠,我知道呢樣野好抽象,小朋友好難明,唔通真係要喺佢背脊紋住「精忠報國」同喺腳板底紋低「反清復明」咩!(又唔知我講乜呀呢?哈哈!「反清復明」喺星爺做韋小寶嗰陣喺腳板底寫架嘛)但都要從細就開始教佢,因為忠誠係做好人其中一樣基本要素,大個唔會出賣自己人,知心嘅朋友先會多.
於是我地不停灌輸「教練咁比心機教你訓練你,你就要游好啲,砌低其他隊,幫自己隊攞多啲獎牌返黎.自己做好自己嗰份先,自己人游嗰陣幫佢地打氣,支持自己嘅隊友」.而家雖則佢重未知咩叫歸屬感,但至少聽到其他隊友話自己隊游得慢嗰陣,口水禧都會即刻叫佢啲隊友唔好咁講自己隊,我覺得叫做有進步架啦.
正如上面講過,每場比賽都只有一個冠軍,有人甚至一個獎都無添.但係,你好少見有運動員因為輸左一場比賽就走去自殺,因為佢地訓練有素,輸贏喺佢地做運動員嘅生涯入面幾時都要面對架啦,無人可以真係永遠都世界第一,宇宙最強.天外有天,一山還有一山高,呢場唔得最多咪下次比心機努力啲囉,就算到最後最後都無獎,人生就係咁架啦,自己技不如人,對手太強,人地天生異稟,呢啲係無得怨嘅,唯有接受同享受個過程架咋.將呢個態度用喺平時嘅生活,面對挫折嘅時候,你就唔會被打倒,睇得同失就唔會咁重囉,係咪?
講咁多無非都係覺得「窮養富養」呢種傳統諗法已經過時啦,無論係男仔又好,女仔又好,都應該一視同仁,因為到佢地長大之後都一樣要面對困難同挑戰,挫折呢家野係唔會專揀男人而避開女人嘅,煮到埋黎話之你係王子定公主,一樣要硬食,各人都有自己嘅煩惱架啦,啱唔啱先?
之前禧爸重喺香港嘅時候,口水禧每個禮拜都有兩場比賽.週日係黃昏,週末就晨早.老公唔喺度嘅時候,真係女人都要當男人咁用!比賽前兩粒鐘要先去霸好位開好帳蓬,重要幫另一個隊友霸埋佢成家個位,因為泳隊規定我要去做義工,我只可以求人幫我睇住口水禧,咁我霸開位唔通唔幫人霸咩?咁樣亦都方便人幫我睇仔啦.
帳蓬,兩張凳,幾條大毛巾,游水用品,佢一大袋玩具,「林林嬸嬸」,加加埋埋重到乜咁,搬落車搬上車真係攞命!朝早趕頭趕命,夜晚又趕頭趕命,唔好講笑,而家萬一要著草走佬,啲行裝一立就走得人,真係來無影去無蹤呀!我自覺可以同無牌小販有得鍊添!
中型比賽嘅呢啲場面,上千個家庭喺度,成個難民營咁款,啲無太陽曬嘅位都係要霸返黎嘅.你可以唔霸……如果頂得順喺攝氏40度嘅太陽底下坐幾粒鐘嘅話.我就算坐喺無陽光嘅地方對格肋底都未乾過,自問真係頂唔到烈日當空咁坐幾粒鐘.得我一個人湊住口水禧,我唔中得暑架大佬,我病左就無人理佢架啦.
呢,早前提過我一雙紋左人字拖嘅腳呀.經已特登縮細張相,費事大家見到唔開胃!
我通常都係比賽最後兩粒鐘先要去開工做義工,於是之前嗰幾粒鐘裡面,就會猛灌呢條友食野同去厠所,事關呢條友係唔會自動波嘅,特別係佢成堆friend黎同佢玩嘅時候就更加唔洗旨意佢會識得提早去定交水費.佢試過已經企喺跳台準備游接力,前面嗰棒已經游緊過黎,呢位人兄突然轉頭話要去交水費,咁嘅緊急關頭教練梗係蛇咬都唔會放你走啦大佬,結果有人咪夾住對腳,「太監游蛙式」咁囉,真係比佢激死!
由於有玩具嘅關係,我地個帳蓬長期都好似托兒所咁坐左幾個細路喺度.無論係家長或教練,搵親6至8歲嘅都會先黎我度搵.其實我應該收錢……
我最開心就係有人帶狗黎,咁我就有娛樂啦.
準備紋精忠報國
以前會自己整野食帶去,但而家覺得好麻煩,一來凍晒唔好食,二來無時間準備,喺現場買,熱辣辣重好.
香港返黎第二日就有比賽,禧爸比時差打倒,訓到隻野咁.有太陽訓到太陽落山.
教練比每個隊員嘅卡 ,算係咁啦係咪先!
三場個人加兩場接力,而家囂啦,要寫eat my bubble 叫人食佢啲泡喎.
除左姣屎凳篤,我再諗唔到其他形容詞啦.
夏季最後一場比賽終於收工
喺訓練佢嘅同時,其實我都被訓練緊.我要學「面對,接受,放下」.面對佢比賽落敗;接受佢能力有限;放下輸贏得失.池邊人生百態,父母打氣打到現青筋,上水鬧仔女點解唔游好啲,輸贏得失太誘惑.舊年,我曾經都會覺得口水禧無盡力游,人地比賽博老命,佢大哥當自己喺渡假酒店休哉游哉慢慢游,有時真係會好慶,雖則未破口大罵,但心裡面都不禁火起.細想之下,與其怪佢,倒不如諗下點樣幫佢,於是搵教練每個禮拜私人同佢上一兩堂,執好佢啲手勢,我同禧爸係負責在旁鼓勵嘅角色,游得好唔好,贏唔贏都只講鼓勵嘅說話,其他嘅廢話唔洗講.我覺得養細路就係咁樣,窮或富都唔重要,最緊要有愛.


text:
各位到左日本會食啲咩呢?到左日本除左食生猛嘅海鮮,壽司同生魚片之外,仲可以食乜野熟食呢?我諗各位都有聽過大阪燒,但係相信好多人都分唔到大阪燒,廣島燒,文字燒,都相信喺香港可能冇乜人食過廣島燒同文字燒,如果你以為日本嘅燒物只不過係一灘漿同涵撈埋一齊,煎一煎之後再加啲燒汁上去嘅話,你未免太過睇小日本燒物呢門學問. 所以而家就等小編黎介紹下幾種日本著名嘅鐵板美食,佢地嘅做法同特色都唔一樣架.
首先講下大阪燒啦!廢話都要講句,大阪燒係源自大阪嘅.大阪燒係將低筋麵粉,蛋,炸麵花(將麵漿當天婦羅咁炸完再整碎,一般日本雜貨店都有賣),水或者鰹魚湯,椰菜同肉喺碗入面攪均,或者依自己嘅喜好再加啲蝦皮,蔥花等等去提升味道嘅層次.有啲人都會選擇將所有碗入面攪均左嘅食材放到鐵板上面之後先再將肉鋪喺上層,再加啲麵漿,煎4,5分鐘後再煎埋另外一面,最後搽埋醬汁,落啲木魚,紫菜上去,加多少少蛋黃醬就食得啦.
因為大阪燒係享受那鬆軟口感嘅,所以整嘅時候唔好壓扁佢呀!
大阪燒因為相對易整,所以對於鍾意小聚一下,大家一齊開開心心整野食嘅人實在係再適合不過架啦!
起源於廣島嘅廣島燒就唔似大阪燒咁將全部野埋一齊之後先落鐵板,而係一步一步慢慢咁將食材堆起.
先喺鐵板上整一塊圓形薄餅皮再放上一大把嘅椰菜絲,肉等食材,再一下翻面,把椰菜等食材蒸熟,但係難度會相對較高,所以通常都係由師傅負責.將椰菜蒸熟嘅同時,喺旁邊嘅鐵板上炒熟啲炒麵後,將椰菜同麵皮等移到炒麵上然後用力一壓,最後再煎個荷包蛋放上去, 加啲紫菜,木魚,蔥花就搞掂.
廣島燒同大阪燒最大嘅分別,就係廣島燒多左炒麵令到啲味道更有層次,製作步驟同用料亦都係三者當中最多嘅!而且因為製作難度比較高,通常就會由師傅負責幫手整,因此想要輕輕鬆鬆享受美食,但又唔想自己郁手做嘅懶人就最適合食廣島燒.
如果胃口比較大,嫌淨係食大阪燒或廣島燒唔夠飽嘅話,都可以嗌下大阪燒或廣島燒嘅定食.幾乎每一間大阪,廣島燒嘅店家都會有定食,所以唔怕食唔飽.
文字燒係起源於東京嘅燒物.佢嘅製作過程係將蔬菜,肉等食材炒完之後做成一個圓圈,再將用上湯稀釋左嘅麵漿分2-3次慢慢倒入圓圈入1面,等滾左之後再撈埋攪勻,煎成香脆鍋巴之後加啲紫菜就食得架啦.
雖然睇落就麻麻地開胃,但係那外邊果層焦脆鍋巴同入面濃濃杰杰嘅口感配埋一齊,簡直冇得輸,同朋友一路傾計一路食就最岩.
最後再介紹每個鍾意日本嘅人都一定有食過嘅章魚燒.雖然你行去旺角銅鑼灣都有一堆賣,但係喺大阪食嘅正常宗章魚燒絕對唔一樣! 做法唔同,口感亦完全唔同!大阪嘅係著重鬆軟口感,所以同香港果D懶係彈牙嘅口感係兩回事黎.小編推薦大家可以去試下就知.
再加上大阪有唔同種類嘅章魚燒,甚至仲有好適合寒冬時食嘅湯章魚燒,你喺香港係絕對唔會食到!所以去到大阪除左大阪燒之外記得都要食湯章魚燒呀!
▲認識KKday▲
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 54 個國家,174 個城市,為您搜羅超過 6,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往 KKday 網站,訂購心水行程!
▲訂閱 KKday電子報,獲取更多旅遊優惠!
關注KKday社交平台動向:
▲Facebook ▲Instagram ▲YouTube ▲旅友討論區


text:
Professional on :
- HK / Overseas Pre-wedding
- Wedding Day
- Event shooting
- Studio shooting
朋友推介波記攝影俾我地,話佢地好識搞氣氛.我地去到婚展度同佢地傾都係好投契,所以好快就決定咗搵佢地.其實我地本身無諗住影pre wedding,所以去到婚展就直接搵波記攝影for big day.點知過咗一兩個星期,佢就打俾我地話原來佢地搞錯咗個日期,嗰日已經有job,我地嗰陣都有D唔開心.但係佢地已經搵定另一個人去幫我地,就約我地同嗰位攝影師見下.我地見完都覺得OK,同埋佢地再送多個studio pre wedding俾我地,包哂化妝,set頭租衫.雖然佢地係搞錯咗D野,但係我地覺得佢地處理得好好,係好主動咁賠返俾我地,幫我地settle返個問題,所以我地都好滿意.
佢搵嗰個朋友影得好好!我地有睇過佢個profile,我地估我地俾嗰個價錢係請唔到佢.同埋佢當日帶到成個流程係好smooth,因為我地都好怕要好造作,擺好多動作俾攝影師影相,但係當日我基本上係無要特登擺D咩pose,但係佢都影到,so far我見到D相都係好靚好滿意!
- 火炭禾寮坑路安盛工業大廈3樓G室


text:
雷深如為同期好姐妹許靖韻”My25 Live”演唱會做嘉賓
日前,許靖韻於九龍灣國際展貿中心Music Zone舉行 “My25 Live” 演唱會2019.雷深如 J.Arie 出席支持擔任演出嘉賓. J.Arie說:我同Angela許靖韻同樣都係2013年既新人,通常新人都會有好多訪問係一齊做,同埋頒獎典禮都會一齊有表演.尤其係新人嗰年,我同Angela都會成日出嚟食飯,乜都會傾,包括愛情野,我可以話佢係圈中數一數二好真嘅人!
今次Angela第一次喺香港開show, 佢記得我呢位同佢一齊成長嘅朋友,邀請我做嘉賓,我覺得好驚喜好榮幸,我亦都好為佢而感到驕傲!因為我知道佢而家香港內地兩邊走好辛苦,但係發展得好好!我從來未唱過rock歌,第一次唱就係今次同Angela一齊唱左佢之前喺內地節目《歌手》入邊唱過嘅《我恨我癡心》中文版加英文版.
之後我就在唱左第一次live,我為ViuTv 10月電視劇《假設性無罪》創作嘅主題曲 《風雨花》,我見到台下面有觀眾竟然識唱晒全首歌,完show後有不少觀眾叫我”細V”呢個角色名,因為嗰套電視劇我都有份演.我真心覺得好驚訝:原來觀眾同埋聽眾一直都冇離開過,都知道我嘅動向!希望我12月不同場合嘅live shows,可以分享我創作嘅音樂俾大家,同埋今年繼續寫更多嘅歌,下年可以有不同感覺嘅作品面世!大家記住留意我唔同嘅新合作單位啊!


text:
護照
護照係一國政府發出嘅証書(証明文件),證明持有人身份及國籍,畀佢出國周遊之用.護照上通常有持有人姓名,出世日期,性別同出生地.亦可能會加相甚至生物識別資料.好多時國籍就等同於有公民身份.
有護照唔等於持有人可以入第二啲國,又唔等於有領使保護或其他特權,除非兩國有協議.之不過,有護照通常都表示持有人畀返去簽發國.領使保護權係國際協議,而返國權係簽發國法律所定.有護照唔等於可以響簽發國度住.
史[編輯]
護照喺中世紀歐洲嘅一啲文件可以由當地嘅統治力量頒發畀旅行者,而一般包括持有者可以通過嘅城鎮嘅名單.呢種制度延續到法國,例如,直到1860年.喺呢段時間入面,護照並唔係旅行到海港嘅必須品,呢樣嘢同自由貿易有關,但係需要護照從海港去內陸城填.早期嘅護照經常係咁,但唔係一直都係咁.呢啲護照包括持有者身體嘅描述,而相係直到20世紀前十年,先加埋上去嘅.
喺中國大陸嘅歷史入面,唔同歷史時期會有不同嘅稱呼,例如稱為符,傳,過所,公驗,度牒,路證,通關文牒,安全證書,通行證等.到咗清朝,會根據通行證件嘅證明身份,提請邊境關防檢查機關予以「保護」「關照」,給予通行嘅便利同埋必要嘅協助嘅功能,而將「PASSPORT」呢個詞,喺1845年首次譯做「護照」,重用到今日.
喺世界大戰之後,國際聯盟,聯合國同國際民間航空組織,頒佈咗護照嘅設計同埋特徵嘅指導標準,呢啲指導好大方面上形成現代嘅護照.近幾年就有MRP(Machine Readable passport,機器都讀到嘅護照)統一規定持照人嘅資料頁喺封面嘅內側頁,並有可利用掃描方式畀電腦可判讀嘅資料,節省喺海關驗證所需嘅時間.
近幾年,有一種形勢將生物信息引入護照入面,以改進身份嘅安全性.咁樣就提出咗一個疑問,係咪某啲技術都可以有效噉改進護照呢?由於缺乏可靠嘅結果,美國已經延遲咗引進這項技術.
護照嘅種類[編輯]
- 因為旅行目的嘅公民,頒發嘅係普通護照.
- 頒發畀外交人員嘅係外交護照,用來證明佢哋係所屬國家嘅外交代表.佢哋享受佢哋執行任務時嘅外交特權同豁免權(當所屬國家承認佢地係外交使團中嘅一份子)
- 服務護照發放畀外交使團入面嘅專業同行政人員,好似大使館同領事館嘅隨從人員,呢啲人擁有嘅外交特權同埋豁免權比外交人員少.維也納外交保護公約有詳細規定.
- 某啲國家向因為公務旅行目的嘅政府官員頒發公務護照,呢個取決於國家之間嘅協義,某啲例子入面,持有公務護照嘅外交送信人員可能需要簽證,但係,持有服務護照嘅外交送信人員唔需要簽證,某啲例子入面,公務護照持有者可能會得到免簽,正常護照持有者則需要簽證.
- 團體護照好似學校團體旅行咁,包括喺旅行期間嘅所有細路仔.
護照通常係國際旅遊中都必定要用到,通常係國與國之間嘅邊境時需要使用.但係有啲時候,某啲國家嘅公民出境到另外一個國家時,由於國與國訂立咗某啲契約(如歐盟),可能就唔需要出示護照,但又有可能會以其他身份證明文件來證明身份,如駕駛執照,個人身份證,護照上嘅簽證.
有啲國家為咗控制人口嘅流動,制定咗一種叫做“戶籍”嘅證件.舉個例,如:蘇聯嘅Propiska,所有公民都會擁有咁樣嘅一個證件去控制人口流動.Propiska喺蘇聯政變後嘅俄羅斯得到保留.
同常用身份證明文件一樣,護照好容易俾人盜竊以及偽造.
喺國土內需要護照先可以去第二個地區嘅例子[編輯]
- 英國 - 海外領土
- 中華人民共和國 - 香港同澳門特別行政區擁有自治領既嘅性質,會發行佢哋自己嘅護照同有自己嘅行政領域同入境規例,運作上同國家差唔多.有啲國家同地區對呢兩個地區採取免簽證政策,同時中國嘅居民都需要性質等同護照嘅通行證來往香港同澳門特別行政區.香港同澳門市民如果要進入中國境內,唔可以用香港同澳門簽發嘅護照入境,而須另行申請港澳居民來往內地通行證(回鄉卡).
- 蘇聯


text:
2018-09-10
港產片的未來就係只得合拍片?
喺八,九十年代嗰時,可以話係港產片最輝煌嘅時代,Jenny求其數都可以數到幾十套經典電影同人物;不過去到而家,大家對一上次睇嘅電影係港產片定係外語片呢?唔使話畀Jenny知喇!大家心照!
香港電影業還有多少「香港」?
到底點樣先可以令香港電影業重拾舊時嘅光輝呢?團結香港基金高級研究員水志偉(Kenny)就同Jenny講,話要透過政策倡議,令香港電影業再創高峰喎!
嗱!Kenny就話,其實香港電影嘅全球市場票房分布中,內地就佔咗其中嘅96%;而合拍片佔內地票房有成十幾至廿幾%,而港產片得零點幾%,所以拍中港合拍片比起純港產片更收得,為香港電影業帶嚟更多機遇,仲提議而家大灣區咁Hit,一於就同大陸聯手搞返個「華南電影製作中心」添!
「大灣區人」?「大灣區片」?
之但係,中港合拍片一直都有要求,就係要套戲入面要有三分之一以上嘅內地演員,同埋要包含內地元素等等.如果真係好似團結香港基金咁「面向大陸」,Jenny就覺得同純港產片都係有一段距離……到時唔通又係「我們都是大灣區人,港產片都是『大灣區片』」?
Kenny就話,佢哋都有喺建議度提到,希望政府幫拖向內地爭取放寬合拍片要求,而且合拍片先至可以有更多空間,向大陸輸入更多香港元素喎!不過,面對住內地咁大個市場,到底係我哋輸出到幾多香港元素出去呢?Jenny其實覺得有時好睇嘅電影唔需要大場面,大卡士,大製作,有心最重要!


text:
中秋節正常放工時間實迫餐死,所以一早請左TIME OFF,食完午飯過一陣就走得,聽老婆講呢個時間搭巴士唔會塞,不過等左好耐先有車,返到屋企四點左右,媽媽都仲未執好晒D 野,我就開始執拾要帶上去的裝備玩具等等... 執下執下都原來好多野帶上去,媽媽約埋爸爸同細佬,我地執晒D 野落樓等,諗住等佢地到左截的士入黎,點知佢地行埋入黎,大家都心急趕住上去霸位,又CALL唔到車,又截唔到的士,主要係無綠的,紅的唔肯載.
最後細佬出返去巴士總站截,等左一段時間,我都唔耐煩行埋出去,試左兩架紅的都拒載,最後去綠的站等,排頭位的細佬有車,我坐入去一齊入村,放埋D 野,我同婆婆媽媽同細女上去先,爸爸細佬同大女再搭下一架車上.
的士坐到去水庫轉彎位,隔離線見到細舅父架車,原來封左路唔俾私家車上,除左原居民之外,舅父放埋佢地D 野入架的士度,搞掂之後再直上燒烤場,佢地截第二架上黎,但都係得四個人上到黎,細舅父仍然係下面再等車上.
上到去只有三四個爐位俾人霸左,可以叫做冷冷清清,中秋佳節封路封到無人黎咁濟,唔封路又爆到七彩,封路又協調唔到,個燒烤場無乜人但個停車場就滿左8成,原居民真係好惡,明明個郊野公園係大眾,但就投訢到最好無人黎,警察又唔識得協調好D,個場冷清到得人驚,無左個節日氣氛.
D 野多到走難咁~
整好天幕,整好太陽傘同燈帶,大家可以安心咁燒野食.
家姐擺款
家姐擺款
細妹玩TAB
細妹玩TAB
今日帶左好耐燈籠上黎,但兩個女玩玩下唔玩,玩我支電筒.
家姐正餐食少少,之後就食零食.
細妹
一路都時晴時陰,不過都有不少時間睇到月亮.
古靈精怪的細妹
手機自動補光的自拍
手機自動補光的自拍


text:
沉睡5000年酵母焗麵包 係咪會香啲?
過期食物冇人掂,但係擺咗5000年嘅酵母,有人當係寶!
Seamus Blackley係一個奇人,有份開發Xbox遊戲機,
愛好研究古埃及文明﹐閒時亦鍾意焗吓餅.
三樣嘢點溝埋一齊?就好似佢焗嘅呢個麵包咁,
以佢嘅創意,加埋搵到古代埃及器皿入面嘅酵母,用嚟整包!
Seamus Blackley搵做人類學家同微生物學家嘅朋友幫手,
喺波士頓展出嘅古埃及啤酒及麵包製作器皿入面,
提取被「封印」嘅酵母.
Seamus將部份樣本拎返屋企,用嚟培植令麵包發酵嘅酸種.
為咗保存最古早味,佢參照古人方法,用大麥同古代小麥「餵飼」酸種.
未出爐,淨係發酵,Seamus 已經話聞到陣味好唔同!
其實空氣本身就有酵母菌,點先確保個包係用古代酵母整成,
冇「現代元素」?
Seamus pro到用基因技術確保原汁原味!
講咁多,直接跳去食評啦好嘛?
呢批包焗出嚟有種甜香,咬落質地亦同一般麵包唔同.
為咗再貼近古人方法,Seamus考慮搵陶藝專家整個麵包專用鍋,
因為古埃及人係咁樣焗包嘅.
玩得夠認真之餘,佢亦睇到商機,
考慮收集各式古代酵母用嚟整麵包推出市場.
聽落都想食呀~


text:
自從上次旅行後發現糯米雞都會有硬屎出現,我哋同佢通咗便之後就更加留意佢嘅便便.因為佢返到嚟之後,好似對原先食開嘅罐頭冇咩興趣,反而對其他貓食剩嘅乾糧更感興趣.於是我哋由得佢食乾糧了~
初初執阿雞返嚟嗰時,佢個原主人寫嘅信交帶落阿雞只可以飲奶,如果唔係會便秘.嗰時睇咗幾位醫生都一樣有同樣嘅建議,話佢消化系統神經係有缺憾,一世都唔會有正常便便,亦會一世反反覆覆沒完沒了咁便秘或屙爛屎.我哋就係咁度過咗十個月.最近,糯米雞啲屎成型了!而且可以完整一條條咁推出嚟~我哋嗰刻真係歡呼咗出嚟.由只會屙水泥啫喱糊仔狀屎變成可以完整一條條,真係一個好大好大嘅進步.亦代表住『糯米雞的爆屎年代』已劃上句號了!
回望過去嗰十個月,由寵物尿片到BB尿片,由不停漏屎滲屎屙爆片到只有少量尿滲嘅尿片,由每日洗幾次籠拖十幾次地到個籠已經收埋咗,由當初日日壓大力到喊怕會整死佢害死佢到而家我日日俾佢煩到死.呢一切,我哋捱過了,終於成為過去.不過我哋仍然係邊養邊學,睇嚟呢個學堂,我哋仲可以上多十幾年了.
『存謙卑感恩的心學習能擁有更多.』呢句我唔記得喺邊聽返嚟,但係我一直都有袋穩.幫過我嘅人我一直牢記,至於叉過我嘅人記嚟都蒙嘉慧啦~


text:
太古,鰂魚涌呢兩個地方雖然寫字樓多,舖租貴,一直以嚟區內嘅食肆大多數係連鎖餐廳.不過,最近就變天喇!因為呢兩個地方都有個好吸引嘅 Food Court!我呢位 CLASSES 最為食嘅小編就梗係唔可以錯過啦,跟我嚟啦!
第一站:7號美食共和國
長過手掌鰻魚漢堡!
鰻魚飯,鰻魚手卷,鰻魚壽司就食唔少,但鰻魚漢堡就真係第一次見!咁創新嘅嘢食,小編我都係第一次聽,咁就梗係要試喇!去拎食物嗰時,見到條鰻魚咁長咁大條,真係嚇一跳!你睇,仲長過小編隻手呢~
鰻魚同包夾唔夾架?食之前,同事話驚好乾,又驚中伏,食完一啖之後,佢仲食得快過小編囉.鰻魚好長,好厚身;雖然唔係好貴嗰啲,不過勝在夠軟,皮唔韌,而且無骨,已經好過好多鰻魚飯嘅鰻魚.除咗鰻魚,中間仲有蛋同醬汁,所以食落一啲都唔覺乾.個包仲要係竹炭包,感覺又矜貴咗.
Za爺煮意 Master Za's Kitchen
地址:7號美食共和國I舖
足料特色壽司長龍卷
呢間餐廳最吸睛嘅就係特色壽司卷,除咗啲名特別之外,好似「日本之活火山」,「午夜牛郎」,「忘不了你」同「煙花之夜」……連上檯時個樣都好型格!呢個「金龍卷」真係擺到「S」形,好似條龍尾咁!
金龍卷外面有生的三文魚,上面有啲芝士,而中間就捲有炸蝦,芝士同紫菜.炸蝦一啲都唔稔,爽口,炸過嘅皮同紫菜一樣咁脆,.而三文魚雖然唔係一大片,但配埋啲飯同蝦一齊食,感覺清新啲!除咗卷物,呢度仲有拉麵,刺身,定食同好多日式小食,絕對係唔錯嘅選擇!
古今二
地址:鰂魚涌英皇道971號英皇大樓2樓F舖
「勁拉芝」鐵板芝士烤雞+鐵板芝士炒年糕
小編無諗過呢度嘅韓式餐廳會咁潮,竟然有新派嘅韓國嘢食,唔單止有炸雞,仲有芝士炒年糕,芝士雞蛋卷,芝士烤雞同芝士泡菜炒飯.嘩,真係潮到不得了喇!平時嗰啲 CANTEEN 最叻都係有炒粉絲同石鍋飯,真係估唔到可以遇上芝士食物,仲可以拉芝!
你睇下個鐵板芝士烤雞,上面舖滿勁多芝士,見到都狂吞口水.撈勻嚟食,一定唔可以錯過呢個難得嘅「拉芝」效果!除咗芝士多,味道都好好架!雞肉嫩滑,一啖一件,啱啱好.韓式辣醬好惹味,唔會過鹹,味道恰當.雖然食到出汗,但就係好味到令人停唔到口!
藝餐
地址:鰂魚涌英皇道971號英皇大樓2樓H舖
7號美食共和國其實係乜?
「7號美食共和國」係一個集合咗9間唔同菜式嘅餐廳嘅 Food Court,除咗頭先介紹嘅日式,西式同韓式之外,仲有星馬越,台式,印巴菜,米線同港式美食.呢個 Food Court 有位於鰂魚涌電車路,坐地鐵之後出 A 出口過對面馬路就到,超方便!上到去有個大 MENU 可以一次過睇曬有啲咩食,就可以去落單.之後將飛仔交到你點嘅食物所屬嘅餐廳,就可以等熱辣辣嘅食物出爐喇.
地址:鰂魚涌英皇道971號英皇大樓2樓
往太古方向行5-10分鐘,就會去到另一個食好嘢嘅天堂!
第二站:Aeon Style
搶鏡爆靚果撻
一入 Aeon,就見到麵包店同呢個賣果撻嘅餅店.原來呢間係 Italian Tomatoes 嘅品牌,今次首次由東京引入!玻璃櫃擺放咗唔同款式唔同大細嘅法式果撻,真係超吸引.當日就有提子撻,香橙撻,朱古力紅桑子撻同士多啤梨撻等等.睇見啲提子咁大粒,加上宜家係食提子嘅季節,就揀咗提子撻.
唔係講笑,啲提子唔單止大粒,仲好清甜,又爽口彈牙,真係好正!其他果撻都勁足料,又用時令水果,賣相又靚爆鏡!撻底同撻皮都好味,唔會好膩.聽講遲啲會有其他味嘅果撻,亦都會有鹹批!
Fari-Beurre
地址:太古康山道1-2號康怡廣場南座 AEON 地下G09-10號舖
即點即做大阪燒章魚燒
呢度真係好「日本」!點解咁講,因為呢間小食店竟然好傳統咁同時提供大阪燒同廣島燒,跟足日本.廣島燒比較複雜,又要加麵同豬肉,所以平時唔多地方有得食.不過小編當日都係揀咗「大阪燒」同「章灸燒」.兩款都係用日本入口嘅專用麵粉製作,喺大家面前即叫即整,齋係企喺度睇都令人流曬口水!食落好足料,中間大大粒章魚,正呀!
Cona Cona
地址:太古康山道1-2號康怡廣場南座AEON地下
相機食先呃Like必食花花甜品
估唔到喺呢度見到呢間喺銅鑼灣由韓國人開嘅花花甜品店!餐廳一邊係賣乾花鮮花,另一邊就賣花花甜品,有唧花蛋糕同沙冰!無論係蛋糕或刨冰,上面都有一朵朵用豆蓉唧成嘅鮮花,睇得又食得,唔怪得吸引到咁多女仔入去啦!
圖:missishyuen & noelhahababa @Openrice
Flori Flower & Korean Dessert Cafe
地址:太古康山道1-2號康怡廣場南座 AEON 地下 G01-G02 號舖
除咗呢幾間食店之外,其實嗰度仲有其他食店,食魚生飯,鐵板燒,上海菜……同樣好似個大食堂!隔離就係超級市場,可以食完再買嘢返屋企再食,好方便!
第三站:康怡廣場MOS Café
爆漿!Super Food 牛油果漢堡
MOS Burger 喺香港引進 MOS Café 之後,食物都開始變得創新!好似呢個「牛油果漢堡」,真係夠曬新意同誠意!包勁大個,塊漢堡扒又厚,望上去肉汁都多!重點係啲牛油果!餐廳將牛油果打到蓉,之後放到餡料同麵包中間.你睇,啲蓉滿到「咇」曬出嚟,一咬個包就好似爆漿一樣!漢堡扒唔單止 juicy,而且肉味濃!
MOS Cafe
太古康山道1-2號康怡廣場北座1樓F20號舖
係咪無諗過呢兩個地方宜家有咁多嘢食呢?梗係啦,每個人最開心嘅時刻就係可以同鍾意嘅人一齊食好嘢嘛,無好嘢食,無好去處,點講得通喎?快啲嚟睇下有咩其他好去處啦!
延伸閱讀:
(香港好去處)元朗搵食Trip 邊走邊食12個好介紹
(香港好去處)沙田大圍-新舊美食11個好介紹
(香港好去處)走進西灣河 太安樓 冷氣叮叮一日遊
(香港好去處)上環10間必食小店
(香港好去處)走入大埔密密食
(香港好去處)美孚荔枝角邊走邊食
大家支持一下CLASSES KITCHEN 嘅煮食教學啦!
Edited by CLASSES


text:
唔知大家有冇試過考考下試個腦突然諗起啲歌,之後成個腦都會不停狂loop個一首歌,専心唔到做測驗卷😭萬一前個晚唔夠訓,神智不清嘅時候甚至寫埋啲歌詞落份卷度...
考考下試個腦不斷loop一首歌係咪病黎㗎?
依一種現象叫耳蟲,將腦中嘅音樂比喻成一隻蟲.一位喺美國辛辛那提大學做教授嘅James Kellaris,提出咗一套認知搔癢(cognitive itch)嘅理論黎解釋耳蟲嘅現象,就好似你身上某一個地方俾蚊叮而紅腫,越癢就越抓.耳蟲現象亦都一樣,當你嘅大腦被某段音樂旋律洗咗腦,喺你嘅記憶入面都會開始發腫並發癢.
認知搔癢?係咪所有音樂都會引致㗎?
根據Kellaris嘅研究,有以下特質嘅音樂特別容易造成認知搔癢:
1. 反覆嘅旋律
當一首歌好聽,好記,好唱,旋律和歌詞都好有魔性,就會對我們嘅認知產生刺激,聽完之後個腦就會開始不停狂loop,有時真係想停都停唔到.就好似早一排好興嘅sas sss,ppap咁.(小編表示:都幾早吓....)
2. 簡單嘅音樂
簡單嘅音樂相比起編曲複雜嘅歌更加容易記喺腦到,例如一啲兒歌通常相比起一啲古典音樂更加容易引發依一種現象嫁.
有咩解決方法?
最簡單嘅方法就喺考試唔好聽啲節奏強勁嘅歌,尤其喺睡覺前.
如果真係想聽歌,建議聽一啲冇歌詞,或者一啲旋律舒緩節奏緩慢可以令到成個人放鬆心情嘅純音樂,千其唔好聽一啲洗腦歌或者一啲考試禁歌呀!
(Reference)


text:
Read full review
2017-07-12 8342 views
由於大部份冰室都系好早關門,所以想試華X冰室同埋呢間都冇機會,每一日番工都夾吾到時間去,冇幾耐之前放假又去開荃灣終於有機會試喇果然如我所料,去到已經有條人龍系度,始終呢度都出名嘛,明解既,如果以我吾系好肚餓黎講,等一個中以內都系可以接受,最後等左半個中就入到,算系快架喇.基本上呢家好多人去人氣食店都系食戈度既招牌菜,當然我都吾例外啦,先後叫左豉油皇雞翼,炸雲吞,阿華田奶昔,好立克奶昔,鮮牛肉治,火腿小奄列.第一味食既就系豉油皇雞翼,啲豉油完全滲曬落雞翼入面,好好味呀本身雞翼都吾系難整,入面系全熟冇紅色基本上已經合格.酥炸鮮蝦雲吞就似乎遜色少少,感覺上同平時食既炸雲吞冇乜分別,外皮吾夠脆身.平時飲阿華田同埋好立克就飲得多,但點都估吾到可以做到奶昔,都幾新穎既仲要系極度巨型阿華田味同埋好立克味我會覺得好立克味好飲啲,味道較濃.鮮牛肉治都幾好食!大大份之餘入面既牛肉味道都吾錯,系沙嗲牛肉呀不過如果冇埋啲筋位就更加perfect池.聽聞系必食既火腿奄列,其實冇咩特別,只在份量取勝,勁多既蛋仲有勁多既火腿,蛋並冇真正好食既奄列既滑,更加離譜既系竟然有蛋殻系入面火腿雖然又多又大條但真心鹹 搞乜,完
果然如我所料,去到已經有條人龍系度,始終呢度都出名嘛,明解既,如果以我吾系好肚餓黎講,等一個中以內都系可以接受,最後等左半個中就入到,算系快架喇.
基本上呢家好多人去人氣食店都系食戈度既招牌菜,當然我都吾例外啦,先後叫左豉油皇雞翼,炸雲吞,阿華田奶昔,好立克奶昔,鮮牛肉治,火腿小奄列.
第一味食既就系豉油皇雞翼,啲豉油完全滲曬落雞翼入面,好好味呀
本身雞翼都吾系難整,入面系全熟冇紅色基本上已經合格.
$35
108 views
0 likes
0 comments
酥炸鮮蝦雲吞就似乎遜色少少,感覺上同平時食既炸雲吞冇乜分別,外皮吾夠脆身.
$35
114 views
0 likes
0 comments
平時飲阿華田同埋好立克就飲得多,但點都估吾到可以做到奶昔,都幾新穎既仲要系極度巨型
阿華田味同埋好立克味我會覺得好立克味好飲啲,味道較濃.
$28
114 views
0 likes
0 comments
$28
72 views
0 likes
0 comments
鮮牛肉治都幾好食!大大份之餘入面既牛肉味道都吾錯,系沙嗲牛肉呀不過如果冇埋啲筋位就更加perfect池.
$28
301 views
1 likes
0 comments
聽聞系必食既火腿奄列,其實冇咩特別,只在份量取勝,勁多既蛋仲有勁多既火腿,蛋並冇真正好食既奄列既滑,更加離譜既系竟然有蛋殻系入面火腿雖然又多又大條但真心鹹 搞乜,完全覺得中左伏
$31
129 views
0 likes
0 comments
Post


text:
華麗得黎又好食既翻糖蛋糕
係歐美流行落黎既翻糖蛋糕(fondant cake)屬於糖霜(Icing)的一種,佢既質感同可食用粘土好相似,憑住糖霜極好既延展性佢可以做出各式各樣既造型.宜家既婚禮蛋糕,卡通蛋糕,多層蛋糕同埋立體(3D)蛋糕好多時候都會用佢黎作裝飾.咁樣就可以擁有獨一無二既蛋糕.但係由於工序繁複,好多連鎖蛋糕店都唔會有埋翻糖蛋糕.所以想要揾獨特或者兩至三層既蛋糕就唯有上網一間間蛋糕店瀏覽,睇下有無啱心水既翻糖蛋糕.
為左令大家可以一次過瀏覽曬多款翻糖蛋糕既資訊,我地ReUbird推出左訂購翻糖蛋糕服務.只要一瀏覽我地ReUbird既網站,大家就可以一目了然.揾到心目中既雙層卡通翻糖蛋糕,特別立體蛋糕等.比起大家要一間一間蛋糕店咁詢問方便好多㗎.由宜家起買翻糖蛋糕就變得容易好多,係屋企開一個平台就有足夠既資訊,咁幾個制就搞點.我地平台會列明所有翻糖蛋糕既款式同價錢,亦都可以自由配搭餡料,例如熱帶雜果,黑加侖子,栗子......除左外表華麗,內餡都要合口味嘛.揀好口味,填好送貨資料然後付款,就可以留係屋企舒舒服服咁等蛋糕送過黎.唔洗再一間一間蛋糕店咁揾啦,件事變得輕鬆曬~
到底翻糖蛋糕係點樣黎既呢?係17世紀既時候,婚禮蛋糕通常係一個簡單既磅蛋糕,出面用白色糖霜包住,因為係當時白色是代表住貞操同純潔.由於當時砂糖非常昂貴,所以淨係得富裕家先有能力負擔得到白色糖霜蛋糕,同埋係蛋糕上面加朵白色既糖霜花.自此之後,翻糖蛋糕就變得好出名,除左可以好華麗咁裝飾個蛋糕之外,仲代表住富裕.
翻糖蛋糕既可塑性好高,係依到就同大家介紹下翻糖蛋糕可以整到咩造型啦.基本上黎款糖霜可以整到任何物品.例如卡通公仔,花,手袋,汽車......所有想擺落蛋糕個到做裝飾既物品都可以做到.所以想要客制一款蛋糕既話翻糖蛋糕就好適合大家啦.
ReUbird 平台畀你可以方便比較唔同既卡通蛋糕,選擇一個最適合自己同朋友既卡通蛋糕黎慶祝重要時刻,同時亦可以重拾童真,每個頁面都會仔細提供每個蛋糕嘅價錢,餡料,圖案, 附加收費等等. ReUbird 更提供額外協助,當發生任何問題,可能係你聯絡唔到送貨人員或者蛋糕同店主有爭執,ReUbird 也可介入幫忙.透過 ReUbird 預約,你可以食得安心又放心!


text:
無綫賀歲新劇《大醬園》以豉油為題材,主要講述一個民初時期大醬油家族嘅恩怨情仇,同埋一個身份卑微嘅女人點樣喺男權當道嘅世代下闖出一片天.劇集喺前晚首播,等我哋一齊睇下網民有咩反應啦.
劇集類型吸引
金牌監製梁材遠告別作《大醬園》主要係圍繞住醬油業百年老字號「萬冠園」所發生嘅事件,呢類題材令到唔少人聯想起佢昔日嘅經典作品《茶是故鄉濃》及《酒是故鄉醇》.家族嘅恩怨情仇劇一向都係觀眾杯茶,以往唔少呢類題材嘅劇集收視同口碑都唔錯.另外,除咗家族鬥爭之外,劇集仲加入新元素,例如女性主義,神怪及奪寶等等.唔少網民都表示劇集類型吸引,同埋好期待.
搶鏡過男女一
今次劇集搵嚟何廣沛及朱晨麗擔正做男女一,雖然佢哋都係靚仔靚女,望落相當吸睛,不過就好似唔夠佢哋身邊嘅演員搶鏡,例如萬冠園嘅四大當家,大當家萬啟山(吳岱融飾),萬家二當家(鄭子誠飾),萬家三當家萬啟川(陳嘉輝飾)及萬家四當家萬啟江(徐榮飾).喺噚晚嗰集「御用奸人」鄭子誠已經跣醬油廠,劇情講到佢就不滿龔慈恩偏心,所以就算個天突然落大雨,佢都唔理會豉油被淋濕.淨係睇呢班中佬已經值回票價,所以唔少網民都話好期待吳岱融同鄭子誠嘅演出.
係唔係《丫鬟2》?
《丫鬟大聯盟》喺上星期大結果,不過今次《大醬園》都有唔少演員有份喺《丫鬟大聯盟》演出,例如鄭子誠,郭少芸及陳婉婷,連兩套劇嘅主題曲都係由譚嘉儀主場,難怪有網民笑問係唔係《丫鬟2》啦!
佢哋又做情侶
今次劇集搵嚟唔少大家喜愛嘅螢幕情侶演出,何廣沛及朱晨麗繼《超時空男臣》後再度飾演歡喜冤家,黃嘉樂及江嘉敏就繼《果欄中的江湖大佬》再次有感情線,而吳岱融及龔慈恩就仲犀利,佢哋今次已經係第三次(之前兩次分別係《牛下女高音》及《贏單傳奇》)飾演夫妻,令劇集吸引力大增.
演員連踩幾套劇(樊亦敏)
近年無綫鬧演員荒就係人都知,不過劇中有唔少演員連踩兩套,甚至三套劇集.兩套劇嘅有吳岱融,張達倫,陳嘉輝,楊卓娜,阮政峰及袁文傑等等,而連踩三線劇集嘅就有樊亦敏及甄穎珊.最搞笑嘅係樊亦敏喺三套劇都係飾演有錢太太,不過喺《大醬園》中飾演嘅四當家夫人嚴瑛,佢原本係上海上流社會嘅名媛,所以不時會以洋裝打扮示人,不過就滿口鄉音,雖然佢好努力扮呢啲鄉音,不過網民就唔係好受落,仲覺得有啲煩添呀!
龔嘉欣民初look好正
龔嘉欣喺劇中飾演葉細么,佢自細就同夏小滿(朱晨麗飾)相依為命,不過之後佢會為上位,壞事做盡,利用身邊嘅人,當中包括夏小滿.唔少網民睇咗兩集都紛紛大讚佢好靚及民初造型好得.


text:
更多
2019-05-16 1482 瀏覽
之前網上見到呢間釜飯一直想嚟食,今次嚟九龍灣專誠嚟食吓😬見到餐牌嘅相都幾吸引,而且佢午飯嘅選擇都算多,環境夠闊落,可以食得舒舒服服😇我哋就揀咗佢哋嘅人氣之選,包括五花叉燒盛釜同埋金魂釜飯~五花叉燒盛釜一上碟已經覺得好驚喜,叉燒份量極多,而且每片厚度適中,肥瘦均勻,食落醬汁鋪滿飯粒同埋叉燒片,而且叉燒之下仲有幾片南瓜,瓜片吸左燒肉精華覺得味道都幾濃幾好食,每一啖飯都食到粒粒熟透嘅珍珠奶同埋叉燒,非常滿足~覺得最神奇嘅係佢啲珍珠飯唔會黐底,而且有少少飯焦,令啲飯食落更加焦香,但又唔會有窿味,呢個飯抵讚👍令我更加驚喜嘅係佢個鰻魚飯,一想跌就已經見到鰻魚燒得好靚,有少少晶瑩剔透嘅感覺~請問預份量都算多,有三大塊厚切鰻魚,每一塊都充滿醬汁,而且食落去鰻魚冇骨,而且有入口即溶嘅感覺,令我非常驚喜😍佢個飯有三種層次,第一層鰻魚,第二層係充滿醬汁嘅飯粒,第三層就係粒粒飽滿嘅珍珠米,食落去好滿足~呢個飯真係要再食多次🤩因為係套餐,所以係定食,跟咗麵豉湯同埋嘢飲,嘢飲我揀咗蘋果蜜,同行朋友揀咗柚子蜜,見佢賣相都幾靚,而且唔會太甜,蘋果蜜有清新感覺~呢餐飯食物質素好高,食得好開心,估唔到喺九龍灣有平民高質日
$78
38 瀏覽
0 讚好
0 留言
$98
21 瀏覽
0 讚好
0 留言
8 瀏覽
0 讚好
0 留言
張貼


text:
好多人去到高中,先發現自己英文水平好似唔係幾夠應付DSE,後悔自己初中冇點努力學過英文,想係高中既時我候急起直追,但眼見坊間有咁多補習老師,真係唔知應該點揀,怕投資完一個老師回唔到本,怕佢教得太難,唔岩補底程度,咁究竟一個真係補底既英文老師應該係回架呢?
要補底同學,通常都有啲共通點,可能係grammar方面好有問題,生字量少,寫作缺乏變化同欠通順等等,而你需要邊個補習老師通常都係depends on你係邊方面比較弱而個位老師係個方面係較為突出.
常見香港學生係英文方面要改善既地方都係個幾味,聽說讀寫,生字,grammar,第一步要搵到令你英文舉步為艱既位,要知道自己死係邊,你先知道要點樣進步,如果剩係盲中中人地教乜比你,你就學乜.
清心直說總之就英文野,或者買本grammar書返黎操下佢自學,之後就可以搵下人地幫手,觀察下你身邊英文好既同學同佢取下經,再唔係搵你個英文老師問下,佢改左你咁多次作文,點都清楚你既英文能力,再問下有咩改善建議.其實唔洗下下都搵「名師」,學習自己解決問題同自學,係會慢慢令到自己成長,試下唔好每次都依賴其他人,自己掌握返自己既學習.
(原文: 英文補底補邊個)
此文章純屬 Tutor Circle Blogger 個人分享,並不代表本網誌立場.


text:
其實估唔到重有禁多人禁幼稚
北上開show/賺錢=奶共
用最近的例子 台灣有個youtuber訪問蔡英文
之後被中國要求佢 唔可以叫佢做總統
之後當然冇屈服
但如果照你d 傻的嗎 邏輯 佢係未奶共的人?
因為賺大陸錢就=奶共
主係係高登5毛多麻, 一定引導去錯方向.
明就明.
由96做[秋前算帳]已經明串9大陸啦.
搵大陸錢但立場保持到, 你估咁易做.
立場同發哥近似, 錢就照搵, 理西你佢有佢立場.
子華神正氣
奶呀
奶呀
96還96啦 96有冇而家大陸批鬥得咁勁
近呢十年先係精華呀 一講錯野就冇彎轉 大陸市場即刻封鎖 所以唔出聲繼續有大陸market其實唔係問題
但點解達哥唔出聲又要Hi呢?
呢個先係一直講緊既問題
定係kol就Hi 藝人就放生呀
個時幾多人因8964移民?
個時幾恐共?
那時唔係驚被FANS小, 係直頭驚人生安全, 真係乎後算帳.
只係, 共產黨恐佈野當年沒發生, 但發生在今天.
達哥佢問題就係佢班FANS係好後生, 隨時係前線激進及受緊個批.
本身先天上定位已唔同.
達哥佢身份基本係同藝人無分別, 佢廣告及代言多過好多藝人, 影嚮力亦贏一般藝人.
拆彈野, 就係睇關公.
如果黃子華換轉語氣好似達哥講咁會點? 本來就要沉住氣.
又等同上年劉華幫777賣填海廣告, 一樣會爆炸, 上咗神枱? 都會一野跌返落來. 譚校長幾廿年功力, 都係叫佢食屎.
藝人企錯位一樣係死, 無免死金牌.
唔好睇到對達哥咁唔公平, 其實佢錯過了一些拆彈時機.
你見到8964個陣譚永麟咁狗都表態就知個時邊有咁嚴
同埋個時互聯網邊有咁大影響力
劉華係抵死bo 但達哥係咪真係抵死呢?唔出聲你可以唔睇 但咁樣HiSeven佢法真係因為佢唔出聲咩 似係本身要做勁佢啦係咪
睇你點睇 唔公平就梗
佢真係有同大陸公司合作
所以揀唔出聲
唔出聲 得罪fans
出聲 得罪客
你話佢公關災難 Hifans 呢個係後話
但前部分 其實佢點做都死 一定要兩害取其一
拆彈野, 要沉住氣度下點拆, 佢就係沉住氣. 我咁講當然唔代表我好叻識得幫佢拆, 亦未必有一個方法拆得掂.
佢要自己度掂佢, 因為只有佢知道自己有乜野講得及唔講得,有乜野合約簽咗, 但沉唔住氣只會攪鍋件事.
其實你估黃子華係咪真係如佢新上片咁講? 拍部戲一闊三大, 係大陸拍野有無compromise一野講出來會爆的?
我係有保留. 佢張重點放啱位, 但係咪真係事實的重點呢?
佢結果係攪得掂.


text:
cheungchun28 2018-2-25 11:00 AM
我想追番你 我忘記唔到你阿敏
我依幾日不停諗我地既5年既回憶
我呢排日日訓唔到,又冇胃口食野
唔開心,喊喊喊
我不停反省,不停諗點cool煲
我知道我5年黎錯係邊,
第1 我冇真正關心過你
第2 我冇認真咁陪過你
第3 講過既野又做唔到
第4 成日做大少要你服侍 自己就懶過隻豬
第5 成日咩都覺得你錯曬 我岩曬
第6 對你忽冷忽熱 令你覺得唔好受
第7 從來冇用過咩心意去哄你開心
第8 對你講大話
第9 成日掉低你一個弧令令
第10 做咩都3分鐘熱度
依d都係我呢排係到反省到既錯誤
我知道你依家一定覺得我好煩
想攞粗口閙我但我真係唔想你忘記我
我知道你有健忘症 好快唔記得野
但我真係唔想比你唔記得,我地由2012年11月11號見面,11月17號正式拍拖到依家
我地足足5年多,去過4次旅行,我想有我地既第5次旅行
我知道我依5年時間,我有好多不足
你一直都好忍耐
我同你見面時間都唔係好多,係我冇好好珍惜
5年感情我真係唔想放低,我真係好掛住你
我知道我有好多缺點,都係你包容我
我真係好想同你從新開始過
我依排成日諗番我地第一次認識既野,我地成日鬥氣,嘈,一齊癲,我已經習慣左有你係我身邊,雖然我成日整喊你,但我地都有開心過,希望你唔好忘記我地依5年既回憶
到左依家我將所有野都反省過,好多野我都有改變,我知道你心累了,但希望你可以再比多個機會我,從新愛多我依一次,同埋今次最後一次
遇到你係我既幸運,雖然你成日都講我唔好好珍惜你,到走左果時,我一定後悔
我知道我同其他人一樣,失去左先覺得珍貴同會珍惜,我真係知道錯了
我會改番我曬我既壞習慣,我會擺你係第一位
我依排上網搵方法同你復合,所以我整左一條影片比你,希望你會回心轉意做番我女朋友
我唔敢講我比到最好既野比你,最起碼我對你真心,同埋我會盡我努力做好自己,我都用心思黎哄你開心
之前果5年係我無知係我傻,令到你咁傷心
對唔住!我知錯了
希望你同我從新開始好嗎復合好嗎
今次我真係會好好珍惜你~


text:
(著數優惠)掃家具用品喇! Francfranc減貨低至3折
抗疫時間,大家都少咗出街睇戲食飯,多咗留喺屋企,煮下飯仔,整下小食咁.最近,日本家具品牌Francfranc推出減價優惠,低至3折!多款廚具,杯碟都好抵,係時候搞搞屋企嘅擺設喇! 即睇以下(部分)減價款式! FrancFranc分店地址: 九龍奧海城2期地下G59-60號舖 中環南豐大廈1樓3-7號鋪 太古城中心 210號舖 銅鑼灣 Fashion Walk 京士頓街8號 B 舖地下及1樓 尖25 Feb
(抗疫生活)唔使煩點煮 足不出戶都食到住家菜
抗疫期間,唔少人都會寧願屋企煮飯多過出街食,感覺安全啲!有唔少餐廳都有外賣服務.不過食得多外賣都會厭,但又真係唔識煮?唔怕!其實市面上有唔少網購餸包服務,預先係網上落單,然後有專人將新鮮食材以及健康餸包直送你屋企.就算你唔出街買餸或者唔識煮食,都食到健康住家菜! Deliverz 餸上門 Deliverz 餸上門係一個網購餸包平台,提供多24 Feb
2020年 紅館演唱會 時間表
過咗好唔容易嘅一年,年尾嘅Eason,周董同軒仔嘅演唱會都取消咗;嚟到2020年,呢3個Show開唔開返係未知之數,當中周董比較大機會,因為唔係紅館,軒仔較少場次都唔太難,Eason成個月檔期,要開真係咁容易...到目前為止都冇邊位歌手係好確實2020年會開嘅,就係有補場嘅劉華同第一次開紅館嘅周國賢啦!大家要Bookmark呢條Link時時上嚟睇,咁就唔會漏咗啦22 Nov 2019


text:
雞定蛋
「數據」
好多時我都會話雞先定蛋先,因為數據就係咁.要利用數據就先要收集數據,要收集數據就先要有明確嘅目的,要有明確嘅目的先要知道點解要利用數據.無數據就無得分析,所以又係一個雞同雞蛋嘅問題.但係唔知點解而家係又大數據,唔係又大數據,個個都只係得個講字,而究竟有幾多人真係認識大數據嘅應用,真係好難講.究竟係學術層面,定係商業層面?講到尾係要解決到問題先至得!
「問題」
好多嘢都真係牽涉到雞同雞蛋嘅問題,今年除咗講大數據之外,大部份嘅人都會討論人工智能.但係如果無人類嘅智慧咁又點會有人工智能?所以問題就返去有雞先定蛋先嘅問題.人工智能係由海量嘅數據組成,而數據係由我哋衍生出嚟,所以如果無人去研發人工智能嘅話,咁就唔會有人工智能嘅出現.而家郁啲都掛數據係嘴邊,有時真係唔知啲人想點.
「雞蛋」
咁究竟係有雞先定有蛋先?嚟個係一個古老難題,而嚟個問題終於有個答案.一位英國科學家係超級電腦協助研究下,發現雞蛋殼嘅形成全靠一種只會存係母雞卵巢內嘅蛋白質!因此足以證明必須先有雞,然後先至有蛋.英國設菲爾德大學同沃里克大學嘅科學家,利用愛丁堡大學嘅超級電腦,仔細觀察了一隻雞蛋嘅形成過程,發現蛋白質對雞蛋殼結晶嘅初步形成階段,起着關鍵作用.所以係有雞先嘅!
Originally published at Kenneth Kwok (郭嘉俊).


text:
最近有個蚊型盤發展商,揚言高價開賣,仲話佢哋啲高層單位值過萬蚊一呎,市場都唔多睇好銷情,但咁啱附近一個幾十年樓嘅龍頭屋苑,當中一個複式戶突然有客用9000幾蚊一呎高價買入,令到呢個蚊型新盤嘅價錢,即刻變得唔算揦脷.
好多人會將呢樣嘢同新股上市前,啲影子股俾人炒到飛起嚟比較;但原來住宅樓出現影子樓嘅情況,十幾年前已經存在,只不過後嚟個樓市謝咗,發展商要減少賣樓,至漸漸俾人淡忘,勢估唔到喺樓市唔係咁好世界嘅今日,都有影子樓出現.
相關新聞:中原喺深圳自己打自己
前輩講嘅江湖傳聞
究竟乜人肯用9000幾蚊一呎,高價買入一個舊樓單位?認真耐人尋味.
華華聽前輩講,市場上多年嚟都有一個江湖傳聞,某啲大型發展商為咗谷高新盤定價,會喺同區高價掃入優質二手單位,製造樓價高處未算高嘅假象.
尤其係90年代樓市長升長有嘅繁華盛世時期,唔少大型新盤正式發售之前,同區焦點屋苑嘅二手呎價例必炒得火熱,咁新盤定價再高,都唔會令人覺得唔合理,自然可以吸引大批買家同投資者入市.
專人小組掃貨托市
更有傳聞話,某大發展商設有專人小組,專門從事掃貨托價工作,後嚟更因個市愈炒愈熱,呢個小組淨係一買一賣賺差價,都已經有可觀業績.當然,呢類傳聞多數都係一啲老行家之間嘅茶餘飯後話題,根本無法引證.
回歸以後,樓市俾老董震散晒,好多發展商要蝕住咁賣樓,仲邊有咁好心機玩手段谷樓價吖,有關傳聞已經成為純粹嘅趣聞逸事.不過,近排二手樓市突然間反彈,大型屋苑交投比上個月閒閒哋多一兩倍,好似某個龍頭屋苑一個複式單位,竟然賣9000幾蚊呎,咁啱同區就有個賣價高到唔合理嘅馬路邊新盤賣緊,咪即時令部份行家聯想起以上嘅傳聞囉.
相關新聞:東盟新協議世貿有壓力


text:
24
10
9
港鐵太和站 A 出口, 步行約6分鐘 繼續閱讀
電話號碼
55416824
營業時間
今日營業
07:00 - 17:00
星期一至六
07:00 - 17:00
星期日
全日休息
付款方式
其他資料
Wi-Fi
酒精飲品
自帶酒水
加一服務費
當面支付
食家推介
相關文章
本身都好少寫食評 平時大埔有好多好野食 見到好多人推介就試下 可想而之唔想其他外來中伏鋪頭唔大 應該專做街坊客 今次就試下佢既砵仔糕同腸粉首先,好既地方佢有幾款口味(原味,白色,紫米露)但一食真係唔得 個質感好麻麻 味道都幾差下新街市二樓個間真係冇得輸 見依間幾蚊試下 no harm:第二,腸粉話係潮式,仲差,完全冇特別,可能我唔識欣賞,不如食隔離紫竹林/行遠少少發記仲好食第三,價錢尚可,但無咩位比人坐味道不外如是 極失望 繼續閱讀
Shirleyx94 等級1 2019-11-23
197 瀏覽
今日路過本來想買涼茶,望望下先發現砵仔糕有好多種味道就買來試吓:很有米香,黑糖香氣的砵仔糕相信因為用石磨米漿,糕是很有彈性的👍🏻之前一直想試腸粉可是時間總係唔啱,期待下次可以食到腸粉😇 繼續閱讀
年紀有返咁上下,好懷念舊式腸粉粥店,大坑有間不過已光榮結業,為咗重溫以前一番風味,又知道老公鍾意飲豆漿,特登走過嚟幫襯呢間有返咁上下名氣既舖頭,嗌咗個石磨櫻花蝦腸粉,砵仔糕同豆漿等到啦,一望,心諗,好貴,食一舊之後唔見得特別好食喎,頂呀,點解話係石磨呢?食唔出石磨磨出嚟既米香味,而且更唔覺得滑囉最衰我無影相,影埋相仲可以助證等大半個鐘都算喇,態度仲要喝嚟喝去,又無欠你,點解我要受你氣?我唔會有下次,我更唔會推介呢間舖,因為我唔要俾錢買難受囉 繼續閱讀
Eddy0clng 等級1 2019-11-04
249 瀏覽
見發哥推介過,星期六經過咪試下蘿,首先腸粉又鞋又唔夠熱真係正炒腸,咁既野都比得客食,蝦腸的蝦細隻唔在話下,食落有的梅梅地既感覺,一定用O左O的唔生鮮既食材去整,而且只得幾隻,孤寒到一個點,如果覺得唔值既咪賣啦,仲要O的員工的面色勁難睇,睇返O的POST 先知係支撐POPO 垃圾藍店,見冇咩人食仲以為去O左A貨,原來比人杯葛罷食,攪,到要拍烏蠅減價,唔卦得之啦下次唔會再去呢間垃圾到不知所謂既小店食野 繼續閱讀
系香港吃腸粉,第一次感受何為「足料」, 幾滑, 果种滑系有啲凹凸感的, 但個鼓油欠一點, 咸吾够油香, 如果改善下個鼓油就滿分拉!好關愛, 長者有折, 不過就算無折, $22一碟可以吃飽的腸粉都好抵!😁 繼續閱讀


text:
今時唔同往日啦!
農曆新年係中式最傳統嘅節慶,亦都係華人必過嘅節日,喺呢段日子大家都會參加好多傳統活動去傳承呢個農曆新年嘅文化,例如以前大家都會燒炮仗,放煙花,又會自己寫春聯等等.不過隨住科技嘅日新月異時間嘅變遷,現代人已經唔再係跟足古時嘅一套做法嚟做節啦!今次就等DailyView帶大家睇睇宜家嘅香港人喺新年最鍾意做嘅十樣嘢喺咩啦!
DV小教室:網路溫度計透過《KEYPO大數據關鍵引擎》,觀測,爬梳港澳地區近萬個網站,頻道,其中包括新聞頻道,各大討論區,FB,IG以及Blog,從中取得資料樣本數,並以AI語意程式作數據分析.「網路熱度」為主題項目相關的網路posts和comments ,數值愈大代表主題項目的討論度愈高.
10. 香港式賭博-六合彩/賭馬
華人會認為「新年會行大運」,嚟到新一年,大家都會覺得黑仔運會離開自己~喺呢個時候就當然要試試手氣啦XD對於香港人嚟講,買返場六合彩同馬仔都係必做嘅,唔試又點知自己好唔好運喎~加上農曆新年期間六合彩會有新年金多寶,賽馬會亦都準備咗好多節慶活動同禮品畀大家,例如入場人士會派禮物,今年賽馬當日仲會發放1億2千萬巨賞!簡直見到都心動呀!
image source:hkjc
9. 轉轉轉轉走衰運-轉風車
香港人深信轉風車可以「轉出好運」,不過轉風車都有少少技巧,覺得上年運氣唔好嘅朋友,轉嗰陣記得順時針咁轉,祈求今年順風順水;相反覺得上一年都好好運嘅朋友仔,就要將風車逆時針咁轉啦!咁樣先至可以將好運保留落嚟㗎!至於求籤,香港人相信一支籤可以解答到心中嘅疑惑或者知道今年會過成點,好多人都去求個安心㗎!就連政府每年都會派代表去求籤!
image source:flickr
8. 夏蕙bb見面會-搶頭炷香
講到搶頭柱香,又點會少得香港人都識嘅夏蕙BB黃夏蕙喎!香港有好多善信同夏蕙bb一樣,每年嘅年三十晚都會去黃大仙祠到搶頭柱香㗎!善信們會認為頭柱香可以表示到佢哋對神明嘅虔誠,神明亦會因此而更聽善信嘅祈福~呢項活動持續咗咁多年都好旺盛,每年都會有各畀嘅媒體過嚟拍攝,就算係外地嚟嘅遊客,都會特登前往去感受一下現場嘅氣氛𠻹!
image source:youtube/蘋果動新聞 HK Apple Daily
7. 合家歡時段-睇賀歲片
難得新年大家都會放假,當然會做返啲開心嘢嚟團年㗎啦!呢個時候睇賀歲片就係一家老幼合家歡嘅活動時間啦!每年新年戲院緊有兩三套賀歲片上映,個個都會喺戲院睇到笑唔停!嫌出門麻煩?唔緊要!就連電視都會喺新年期間播返以前嘅賀歲片畀大家睇!基本上每年都會必播《家有囍事》,《行運一條龍》,《嚦咕嚦咕新年財》等等.年年都會播㗎!真係睇到識背啲對白呀!
image source:Facebook/AMC
6. 煲劇煲到不知時日過-煲劇
基本上個個新年都長假放,特別係學生一族呀!對於一班鍾意宅喺家中嘅後生仔嚟講,煲劇簡直係一流嘅過年活動!唔使浪費時間打扮出街,又唔使裝假狗笑笑口咁應對一班唔熟嘅親戚~加上宜家追劇嘅平台咁發達,你想睇邊個國家嘅戲,你想睇邊個演員嘅戲,又或者你想睇咩題材嘅戲,只要上網打幾隻字搜尋就任君選擇!肚餓就邊食嘢邊煲劇,食飽就瞓喺床繼續煲.爽!
image source:viutv
5. 新衫新鞋扮靚靚-買新衫新鞋
對於農曆新年,華人嘅傳統思想就係「去舊迎新」.呢個時候除咗年廿八要洗邋遢之外,棄置咗嘅當然就要添置新嘅返嚟啦!香港人新年點都會買返件新衫新鞋過嚟,香港人相信個人望落去精神啲之餘,仲可以增加自己嘅旺氣!所以呢個時候你都會見到衫鋪鞋鋪都特別多人行多人shopping.雖然要洗錢,但商鋪亦通常會搞返個新年大減價活動,又點會忍到手唔買嘢喎!
image source:unsplash
4. 新年一定要碰槓食-打麻雀
雖然有好多人平時都會打麻雀,但小編啱啱都講過,咁多位賭仔都會覺得新年特別旺要一試手氣~特別喺新年大家都放假,點都會約返朋友或者親戚打返幾圈!大家都賭幾大就幾大,加上打牌有咁多款,打跑馬仔又得,三番起糊又得,台灣牌又得,仲可以玩自摸獎馬,真係打幾都唔厭㗎!何況打牌有助防止老人癡呆症,大家都快啲新年陪長輩打返鋪牌啦!輸咗錢咪當孝順吓佢哋囉XD
image source:Youtube/笑到你仆街
3. 年花開開燦爛-行年宵
講到新年必做嘅嘢又點會少得行年宵!香港人新年都會約朋友一齊行街湊熱鬧,屋企人都會買啲年花擺喺屋企裝飾.甚至好多情侶都會將行年宵呢項活動列入新年拍拖活動!點解?因為年宵市場除咗有多款色彩繽紛嘅年花,仲有好多檔新年創意商品,行到肚餓仲有大把小食可以買!小編新年行年宵一定會買返串冰糖葫蘆嚟食㗎!仲有,年三十晚好多檔都有大減價𠻹!
image source:flickr
2. 行完大運大運到-行大運
成日都話「新年行大運」,究竟咩叫做要「行大運」呢?其實簡單啲嚟講,姐係每年農曆新年對於每個生肖都會有屬於佢地好運嘅方位,就好似要揾吉位擺風水陣,人都一樣,打個例子例如屬豬蛇牛可能今年東南方比較旺,咁佢地就可以新年去嗰到行返幾轉沾沾旺氣!至於今年2020年,你哋應該去邊到兜兩轉,就自己去搜尋下啦~XD
image source:Facebook/頭條娛樂
1. 向世界出發-去旅行
對於香港人嚟講,平日返工做嘢做到成隻狗咁,新年有得拎假就緊係去旅行啦!去邊都唔係問題,最緊要係可以遠離家鄉放鬆放鬆姐~其實旅行照樣可以去行大運㗎!好似今年2020年咁,網上就有建議屬鼠嘅可以去東北方例如日本同韓國,而屬羊就啱去澳洲同紐西蘭嘅南方地區,而北方就啱屬牛嘅朋友啦!不過去邊都好,最重要注意安全同玩得開心,咁就可以有個happy lunar year 啦!
image source:unsplash
(香港網路溫度計調查結果之圖文,未經授權請勿轉載,改寫)
分析說明:
本研究資料由《KEYPO大數據關鍵引擎》提供,分析時間範圍為2019年01月15日至2020年01月14日.
網路大數據系統觀測港澳地區上萬個網站頻道,包括新聞頻道,Facebook,Instagram及各大討論區,BLOG等,針對討論『新年唔做會手痕嘅事』相關文本進行分析,並根據網友就該議題之討論,作為本分析依據.
本文分析之結果,非參考投票,民調,網路問卷等資料,名次僅代表網路討論熱度大小,不代表網友正負評價.
推薦文章︰


text:
千嬅有老公丁子高孖住同台演出,跳都跳得落力啲,咩病痛當堂冇晒
真面目
瘦到病 2歲 Torres源頭 流感千嬅尾場病住撐
上週六( 31日),一連七場《楊千嬅 Let's Begin2015世界巡迴演唱會》完美結束,尾場除咗有林海峰,陳奕迅同梁漢文撐場外,仲有老公扮 dancer突襲,夠晒驚喜.
唱足 7場,剩番唔夠 100磅嘅千嬅繼續豁出去,不過實情有苦自己知!原來去到第六場時,千嬅染上流感,而源頭就係 2歲愛兒 Torres,搞到鼻塞兼聲沙,尾場靠意志頂硬上,所以唔怪得平時鍾意大聲講大聲笑嘅千嬅,連講句嘢都要就住就住
七場演唱會,每晚嘉賓都有驚喜,唔少仲同千嬅傳過不和,好似鄭秀文,容祖兒等,所以事後都有傳話千嬅係借演唱會而泯恩仇,尾場 Wyman黃偉文台上獻花一幕,兩人更加眼濕濕.
林海峰都係以神秘嘉賓身份上台,千嬅見到之後仲爆響口話:「嚇死我喇,我以為你放緊生日假.」 Jan就話:「我好想睇你演唱會,問工作人員有冇飛,工作人員話爆晒,咁我嚟到,就推咗我上嚟.」搞到千嬅笑到見牙唔見眼.
生日要隔離
辛苦操足一年時間,開騷前楊千嬅體重減到得番 100磅,身形史無前例咁 fit,仲好夠氣又跳又唱,去到第三場,同舞王郭富城比舞,體力一樣冇問題.
不過去到第六場,千嬅就被囝囝 Torres傳染流感,後來連老豆都中埋招,搞到千嬅係屋企都要帶住口罩,瞓教都冇得除低,免得傳染埋畀老公丁子高.受流感影響,最後兩場都要食藥,尾場更加病住撐.本週二( 3日)就係千嬅 41歲正日生日,原本想攬住囝囝 Torres過生日,不過睇嚟𠵱家都要繼續隔離,遲啲先有得攬!
‘ 15紅館陽盛陰衰
15年紅館繼續星光熠熠,緊貼千嬅就有老將朱咪咪,不過之後就係資深男歌手嘅天下,有校長譚詠麟 40週年演唱會,仲有安仔婚後第一個演唱會添!


text:
喺台灣有年輕主管帶住一班保險Sales去食Pizza,卻喺店內鬧出不愉快事件,店家嬲到發聲明話以後都唔會招待富邦人壽員工,搞到人壽公司急急道歉.
喺台灣信義區一間Pizza小店,上星期五喺FB page發聲明:
「對富邦人壽保險人員的服務就到今天」
做咩事搞到嬲哂成間公司?
事源上星期有年輕主管帶住一班保險Sales去食Pizza,
食完就霸咗人哋間舖嚟開會,
但呢間Pizza舖係小店,冇咁多位畀人慢慢坐,
寫明用餐時間為90分鐘,
呢班經紀過咗90分鐘仍霸嚟開會,
即係阻人做生意,
仲要求店員將音樂收細.
最初店員以為佢哋只係傾一傾重要嘢就走,
都有配合,
但係後來發現佢哋根本無打算走,
就開返大個音樂.
點知一名年輕嘅男主管發惡,
不但鬧店員,
又喺畀錢時將店家糖果擲落地,
更喺網上不斷寫負評鬧間小店.
結果呢間Pizza小店發「不再服務」聲明,
叫「富邦人壽保險人員」唔好去佢哋度食嘢,
話以後唔歡迎.
事件引來好多網民聲討人壽公司,
反問做保險唔係好有錢架咩?搵間房開會都冇?
有關公司進行內部調查後,
關公都要講出嚟,向店家道歉,
並批評涉事男主管太年輕,行事唔夠衝動.
呢名男主管亦都去返小店當面道歉,
將啲攻擊性負評刪走.
小店最後都原諒佢哋,
並叫網民都唔好再攻擊呢班經紀.
19+精選推介
表白被拒 變性後再遇男神一擊即中
病床上為出嫁女兒蓋頭紗 癌末父含淚:一定要幸福
(熱話)金像獎感言中,楚原教打工仔的幾件事
清場專家見盡垃圾屋 死貓都有人儲?!
外國調查:行政助理其實是打雜
睇女食飯玩無聊嘢 惡搞超級英雄嘅日常生活
香港玩完?內地研開放海南島
秒like19+ Facebook!


text:
食相難睇 — 精算師的日與夜精算思政 Act Voice
2017/7/3 — 11:36
(文:紀文慧@精算思政)
我算係七十後,第二代香港人咁發達就冇我份啦.現今有一班年青人,對現今政府同商家好不滿,心裡嚮往英殖時代,樣樣有規有矩咁話.
我呢啲老海鮮呢,睇過英國佬點做嘢,就冇咁一面倒.
講得俗啲,其實邊個揸旗,都會益自己人㗎啦.唔係話我地咁就接受唔公平嘅嘢,但你食得來食相好睇啲,咁大家都冇咁嬲呀嘛.
以為我又講政治?唔係呀.
而家人人都攪創投,近日終於都聽聞有幾檔係有精算師份.咁其實係好事,以前聽聞精算師發達都係因爲做咗CEO或CFO,始終係打份工.創業之餘,俾到年輕同業有個另類榜樣,都係好事來的.
所以當有朋友仔氣沖沖咁同我話,有個幫顧客比較保單嘅app,以精算師主打做號召嘅,做啲保單比較唔係好全面,問我要唔要做啲嘢評論吓咁.我就話,首先我地係老幾,人壽保險公司嘅形象唔好係幾十年行業共孽,你出去話人怕會有反彈喎.而且做呢啲app梗係邊做邊改㗎啦,冇人做到十全十美先推出來的.私下提醒吓可以,高調批評就不必啦.畢竟保單條款都唔係咩秘密,人地攞齊哂去做比較人地有言論自由,只可以按道理去討論啦.
但近日代表個app嘅女士,仲係資深精算師,出來接受訪問,講啲嘢就好有問題.當然,你賣嘅係幫個客比較保單,都預咗你會同媒體一齊明示暗示保險公司好奸要睇清楚點點點.呢啲係標準劇本,揾食啫,犯法呀?
但佢講呢樣嘢嘅方法就好有問題,簡直係語無論次,深化大眾對保險嘅誤解.佢話:「買保險就好似入賭場,不過賭嘅唔係錢,係賭你條命,幾時病,幾時唔見嘢」吓?Excuse me? 你有冇讀過保險101?所謂保險,就係你因爲自己做緊樣嘢,無論係做生意,或者做人,無可避免地有風險,所以要做啲嘢去規避風險.而賭錢,正正係自己行入去,自己攞來的,唔關正經嘢事.道理原理完全唔同.
你係普通一個牛頭角順嫂咁諗我唔怪你,專業嘢都有淺白方法慢慢解釋.但你係資深精算師,打正招牌出來上報抓生意,你講啲咁誤導嘅嘢?咩「保險公司就好似莊家」?如果保險公司係莊家,咁駛唔駛攞賭牌?香港好多病態賭徒,賭到上哂癮傾家蕩產.嘩如果買保險好似賭錢咁,有冇人買保險買到上癮停唔到咁呀?有就大家都發達啦,仲駛個個月跑數?
跟手又話「精算師計算客戶「出事」的機會率後,會於此上再加上利潤率以釐定保費」話好似玩大細咁,賠嘅機會少過50%,因為會開圍骰咁.
咁都得?
首先用50%做例子係好誤導的.講到保險好似買大細咁,應該好容易就賠.咁佢個app主要係比較人壽呀危疾呀咁,嗰啲事情嘅發生機會 (比如過身或者生cancer) 係大概個年千分之一萬分之一個水位.同50%爭好遠.咁嘅講法,同桂神講「射十二碼一係入,一係唔入」,喺了解件事嘅機率來講係毫無幫助.
仲有,講到保險公司有利潤係同賭場的揸莊一樣,好唔合理,好無良咁.
好啦,我將上面佢句嘢改一改你就明:「澳牛嘅阿姐計算常餐「用料」的成本後,會於此上再加上利潤率以釐定餐費」.咁你敢唔敢食完澳牛個滑蛋常餐仲要去問阿姐,做咩你家吓賣嘢要有錢賺,咁我咪食唔返全部食物嘅價值,你開茶餐廳就好似開賭場咁,好無良?你敢同收銀阿姐講exactly以上對白嘅嘅,拍條片send俾精算思政,我地同收銀阿姐validate咗,我包你食一年澳牛常餐(名額一個先到先得).
用精算師個招牌做生意唔係唔得.其實個牌有價值,證明我地都做精算嘅都係有點誠信,我地呢代總算守住上一輩精算師做落嘅專業名聲.但用嘅時候,唔該可唔可以有少少操守,唔好用啲誤導嘅講法去向市民大眾解釋?咁樣係不負責任,消費專業仝人辛苦守住嘅專業名聲.
你個app係幫個客做精明消費者,咁你出來講嘢又當人係傻仔咁誤導,自相矛盾啫.可能佢出來解釋保險都係用心良苦,出於好意但講得論盡都唔定.
大家揾食啫,唔係犯法,亦唔需要向邊個交待.
不過我自己就總懷念以前,啲人就算揾食,都會有所為,有所不為,食相都唔會太難睇咁囉.
#10LifeHK


text:
「西九人」的耳聞目見葉一知
2018/3/12 — 22:25
講兩句,唔係搵罪人祭旗或要罵戰,FOLLOW開我都知我冇乜興趣玩呢啲,但我係西九人,喺嗰度長大,斷斷續續住咗廿幾三十年,可以講兩句耳聞目見的.
我在西九居住和工作,西九住咩人種,我都知個大概.我搵過記錄,過去在西九勝出的泛民,除了劉小麗,全部都有政黨支持,但劉小麗都用咗好長時間在西九街頭擺小麗民主教室.這就是西九的特質,唔好扮高深講理念,佢哋唔係港島人.
更重要係,姚的對手係民記富二代阿舜,2007年開始做區議員,民記在西九實力非凡,單係立法會議員已經有鼠王和元秋,仲有唔好忘記,李慧琼都係西九地區出身的.上次區議會,我嗰區候選人去酒樓掃樓,係由元秋同李慧琼旁住的,你諗吓佢哋喺地區幾咁勁,由佢哋SELL一個已經係十幾年區議員嘅人,好多人會受落.我在太子見過四五次鄭的街站,有一次仲見到真人,同街坊握手,一個乖乖仔對住啲阿媽咁,講真,好入屋好受落,姚完全唔會打動到呢啲師奶.平心而論,姚咁都係輸二千幾,已經好好,但佢本來應該贏,係最應該贏,但真係冇做地區,為反DQ的人要出嘅已經出晒嚟,但唔夠贏對手,地區,真係應該做好啲.
我今日從各人版面上看到姚松炎的BANNER,那些寫大字FEEL嗰隻,我真係老老實實,咁耐冇乜見過,證明Banner真係好少,但見到又如何呢?我真係覺得好核突.
#全民評論員
#無情批評向來係民主自由社會的生態
#唔想全民做評論員可以支持香港大陸化
#民主應讓人謙卑唔係讓人自我澎脹


text:
[真人真事][校園][純愛]《兩個我加一個妳》: 第十三章
當然啦,
第二朝我係撞唔到佢嘅
明明我已經喺返嗰日嘅時間出門
諗下諗下突然靈機一觸
又或者我真係好無聊啦
我決定每一日都喺唔同時間出門
睇下邊一班車先係中正目標
因為我大約知道我嗰班車班次與班次之間係隔幾耐
其實原本我想行過去佢上車嗰個站嘅,
但係諗諗下又好似真係太明顯
太過出面我唔認為係一件好事
戇鳩啲就戇鳩啲啦,
最衰嗰陣係冇巴士app
變相就時間嗰度係好麻煩,
唉
鬼叫自己得閒得濟冇野做咩
有時有啲野明知冇結果都照做架啦
理性嚟講其實我知道有好多變數,
例如芊靈都可能日日唔同時間出門
咁呢啲野冇得走啦,
或者真係唔試唔心息,
試過,唔得嘅話,
都起碼知道個結果
蠢就一定係蠢架喇,
不過有啲野真係中學先至會做
他日重邊度會有咁嘅時間去揮霍,
特別係我依家做咗上班族(亦即係港奴)
先明白空餘時間嘅珍貴,
因為確實係唔多
我唔係想扮老屎忽,
而係有啲野真係經歷過就會知
所以要揮霍嘅話一定係喺讀書時期嗰陣做
有本錢唔用唔通要等到冇本錢先用呀
講返件事先啦,
結果喺嗰一兩個月,
我係完全掌握唔到佢返學嗰班次
因為真係好似我頭先所講,
日日都唔同
所以之後我就決定寧早莫遲
咁都好彩唔係完全食白果
叫做有返啲安慰啦.
話說跟住落嚟我收到嗰啲風係關於芊靈
講起上嚟Cyrus條友仔做到野
Cyrus:「我之前係咪同你講過芊靈中三拍過拖嘅 」
我:「係呀做乜 」
Cyrus:「我知佢地點解散
近排問咗人知道內幕 」
我:「頂嗰條友係咪作故仔 」
Cyrus:「唔知呀,
之前佢同我講嗰啲野事後證明就堅嘅
來源應該可信 」
我:「講嚟聽下好過冇嘅 」
Cyrus:「佢話芊靈係同一個叫做呀偉嘅人拍拖 」
我:「邊撚個叫做呀偉 」
Cyrus:「打籃球嗰個呢
幾高大架 」
我:「未見過
完全唔識 」
Cyrus:「陣間帶你睇下啦 」
我:「好
睇下係咩何方神聖,
咁跟住呢 」
Cyrus:「我來源話佢偷食點知俾芊靈知道咗
之後芊靈俾咗一次機會,
點知呢個呀偉又再偷食
跟住芊靈就斬欖 」
我:「呢個呀偉應該係傻撚咗
有芊靈都重喺度偷食 」
Cyrus:「跟住芊靈就冇再拍過拖
中間都有唔少男仔追佢,
同級又有師兄都有,
好似話連呀偉都想翻撻
不過聽聞食晒檸檬 」
我:「唔知詳細係點呢
最衰我同佢唔係好熟冇得問佢,
問完佢又唔知點,
一陣佢以為我八卦咪死 」
Cyrus:「係呀好奇心係會害死人
聽我個來源咁講佢好似依家想單身喎
定係餘情未了呢
所以唔敢開始新戀情,
你今次高難度呀壹仔 」
我:「冇呀,
聽完你咁講,
我都係諗住見步行步就算 」
Cyrus:「咁難得你依家同佢有計傾
去馬啦屎忽鬼 」
我:「話去就去咩
玩show hand都要睇形勢先去啦 」
的而且確呢單秘聞如果係真嘅話
芊靈依家唔接受其他男仔,
一係佢暫時唔想再拍拖,
一係就真係重鍾意緊嗰個乜撚野呀偉
所以唔敢同其他人向前行一步,
真係有啲棘手


text:
「介面」
點樣設計一個用戶介面其實係一門學問,易唔易用,好唔好用其實會直接影響用戶體驗.好多公司其實都忽略咗自己產品嘅介面,尤其係現今嘅市場好多嘢都已經數碼化.用戶介面係一個媒體,透過使用者同介面嘅互動去達成某啲目的.就算產品有幾強大,無一個介面去連接使用者,其實就好似一把刀未開封咁,無咗佢原本嘅用途.所以一個好嘅介面係好緊要.
「設計」
好多人都低估咗用戶介面嘅重要性,就好似網頁設計,其實係用戶介面嘅一種.所以設計介面係一種專門嘅行業,而且有好多理論同學問.不過有幾多人真係了解用戶介面嘅真諦?要設計一個好嘅介面,其實係要從用戶嘅角度出發,因為最後嘅使用者係佢哋.有好嘅介面先至有好嘅體驗,所以用戶介面同用戶體驗通常都會撈埋一齊講,只不過實質上係兩回事!
「用戶」
當然一個好嘅用戶介面嘅係好睇個設計靚唔靚,因為嚟個係觀感嘅問題.介面設計包含好多元素,例如字體,字體大少,字體顏色,介面顏色,介面排版,等等.好嘅介面係要用最短時間去令用戶達成目的,如果用戶感到有障礙,其實就已經係一個失敗嘅設計.當然因為牽涉到個人感觀嘅問題,所以係無可能百分百去取悅所有人.要知道用戶嘅問題,其實係可以通過收集數據去了解問題嘅所在.
Also published on Medium.


text:
廿六度,香港人開始著薄外套,長袖衫~終於講:「最近天氣開始轉涼了!」講到轉季,你哋又準備好買轉季衫同藥妝未呢?轉涼總會出現皮膚乾燥嘅症狀,每次沖完涼就想用返啲護膚品做個全身滋潤,其實日本就有唔少藥妝網店,唔駛飛去日本都買到~仲可以順便一次過睇埋其他日牌 online store,買齊轉季衫褲無難度!仲可以買埋俾小朋友添.
藥妝產品
Kenko 係日本最大嘅網上藥妝店之一,成立超過 20 年,而喺 2012 年更被日本樂天收購,成為第一間被日本官方認可喺網上出售藥妝嘅的網站.出售產品類別都非常齊全,例如護膚品,化妝品,母嬰產品,保健品或日用品都可以喺 Kenko 買到,連同寵物用品都買到.絕對係松本清嘅另一選擇,真係唔駛飛去日本都可以買齊晒啲藥妝喇.
Plaza 呢間美妝雜貨店賣嘅都係日本最新最熱門嘅化妝品,同時亦有好多可愛雜貨出售,入去行一轉真係滿足哂幾個願望架~Plaza 同樣設有網店,坐喺屋企就可以買到日本最新美妝品,夠哂方便!ettusais,deJavu,Sana 等品牌都可以喺呢度搵到!
日本 It’s Demo 呢個美妝雜貨店係唔少女生去日本時一定要去嘅舖頭,佢哋周不時都會同唔同卡通做 Crossover,好似而家就有同 Pokemon 做聯乘,真係每樣嘢都好得意架!除咗美妝品之外仲有服裝,生活雜貨等產品出售,唔洗飛去日本都一樣買得到,夠哂方便啦~
去藥妝店掃貨已經變成去日本旅行嘅指定動作,啲嘢平過香港咁多無理由唔買架嘛!不過小編近幾次入到藥妝店都覺得行得唔多舒服,人多貨又多,真係想慢慢揀清楚邊樣嘢真係啱用都唔得,最重要係俾錢條人龍任何時候都咁長,見到都覺得攰呀!其實想買藥妝真係好簡單,上網一樣可以掃貨!非常出名嘅藥妝店松本清其實都設有網店,大家坐定定喺屋企慢慢揀,完全唔洗俾人撞嚟撞去,又要搵店員問吓件貨放喺邊咁,舒舒服服就買到啦~
潮流服飾
Stripe Club 有多個熱門日本女裝品牌,包括 Earth Music & Ecology,E hyphen world gallery,Green Parks,Koe 等等,各品牌最新秋冬服飾都可以喺呢度搵到!
如果平時睇開 Lowrys Farm,Global Work,Heather 等日牌的話,咁就要上去 Dot-St 睇睇喇,佢有齊哂呢幾個牌子之餘仲成日都做折扣,絕對比香港專門店抵買!轉季又點可以唔上去睇睇呢~
各大日牌集中地嘅 Zozotown,有成 50 幾萬件商品,真係揀都揀到手軟呀!品牌包括 BEAUTY & YOUTH,UNITED ARROWS,JOURNAL STANDARD 等日牌,喺香港 Mark Up 高好多架真係!
日本著名優質日貨網店,專賣潮流時裝同家居雜貨等等而且價格親民.最重要嘅係佢亦係迪士尼嘅官方授權網店,一啲連迪士尼官網都無嘅產品都可以喺到搵到㗎!
母嬰產品
去日本除咗可以瘋狂買衫俾自己之外,仲可以買埋俾屋企個小朋友架~網購都唔例外!好多人都好鍾意嘅西松屋而家做緊期間限定 Sale,好多小朋友用品以及服裝都有減價啊!
有去過日本嘅朋友,應該都有見過 Babydoll 呢個童裝品牌.佢地有同迪士尼合作,推出唔少 Disney 童裝服飾,迪士尼角色任你做,男童女裝都有架!公主得嚟又唔太誇張,米奇得黎又夠晒可愛,媽咪們點可以忍得到手呢?價錢都係由一千円起咋!
寵物用品
唔少奴才都鍾意為家中主子扮靚,間唔中轉下新 look 又可以影相呃下 like,有和服 look,萬聖節 look,仲有各款得意床仔.來自日本嘅口碑品牌 iDog & iCat,設計出最安全舒適,最別出心裁嘅用品,俾家中嘅主子安心使用.
好多奴才去到日本都會去行吓 Pet Paradise,因為呢間寵物用品店啲款真係夠哂得意,仲經常推出唔同卡通人物嘅產品,好似 Disney,Snoopy,Gaspard et Lisa 等等,著喺主子身上就更加可愛啦~
想幫家中主子扮靚靚?呢個網真係可以令奴才們大出血!事關 DOG CHOiCE 出售好多狗狗服裝,用品同飾物,有成過千個款式,真係花多眼亂有排買,最重要嘅價錢由幾百円起跳!


text:
早幾日試下整字幕,暫時都仲係用緊 ass 同 srt 為主,而制作工具 Mac 上面似乎冇乜選擇,Google 左一輪,好多都死曬,得返 iMovie 同 Aegisub.雖然鄰國果個唔記得咩名既軟件好正,由加字幕到內嵌可以一手包辦,但你懂的,所以我試都冇試直接放棄佢.
iMovie 雖然可以用黎加字幕但彈性好低,始終都係要用專門既軟件,Aegisub 就係淨返既選擇.
由於我都唔係太熟字幕既野,我都係好簡單咁喺唔同時間加字幕,上邊加下邊加,完全冇問題.佢應該仲可以打斜果啲,但我冇試過喇.佢係跨平台免費軟件,使用者體驗比較差係意料中事.
做好字幕後將佢 Export 做 ass 檔,然後就要將佢同 MP4 burn 埋一齊.
呢樣野好多軟件都要收錢,咁我就試可唔可以用 vlc 將 MKV 既顯示結果轉做 MP4.
咁就先將 MP4 同字幕檔打包做 MKV 先,用既係 MKVToolNix,好簡單易用,加曬啲嘢入去就比到個 MKV 你.
返去 vlc,可能設定有問題,試左一輪都出唔到個有字幕既 MP4,就算得,佢都唔識用我指定既字型,都係冇用.
結果就搵到個叫 MP4Tools 既軟件,可以將 MKV 轉做 MP4 再將字幕 burn 埋上去.佢係 shareware,唔註冊就用唔曬所有功能,但都足夠做我要既野.
實驗結果: